22 މާރިޗު 2018\nމުސްލިމުންނާއި ޢަޤީދާގެ ގޮތުން ތަފާތު މީހުންނާ އޮންނަ ގުޅުމަކީ ސަލާމްހެއްޔެވެ؟ ނުވަތަ ހަނގުރާމަހެއްޔެވެ؟ އެހެން ގޮތަކަށް ބުނާނަނަމަ، އެމީހުންގެ ފަރާތުން މުސްލިމުންނަށް ނުރައްކަލެއް އަދި ގެއްލުމެއްވެސް ނެތި، މުސްލިމުންނާ ހަނގުރާމަނުކޮށް، އަދި މުސްލިމުންގެ ޢަދުއްވަކާ ބައިވެރިނުވާ ޣައިރުމުސްލިމުންނާ، ހަނގުރާމަކުރުމަކީ ވާޖިބެއްހެއްޔެވެ؟ ނުވަތަ ވާޖިބުވެގެންވަނީ، ހަަމައެކަނި ހަނގުރާމަކުރާ، އިސްލާމްދީނަށް ވަނުމުގެ މިނިވަންކަމަށް ހުރަސްއަޅާ މީހުންނާ ހަނގުރާމަނުކުރުންހެއްޔެވެ؟\n04 މާރިޗު 2018\n06 ފެބްރުއަރީ 2018\nބައެއް މުސްލިމުން، އަދި ބައެއްފަހަރު އިސްލާމީ ޖަމާޢަތްތަކަށް ނިސްބަތްވާ މަދުބައެއް ނަމަވެސް، ހައިރާންކުރުވާކަހަލަ ވާހަކައެއް ދައްކައެވެ. އެއީ އެމީހުން ބުނަނީ، ޑިމޮކްރަސީއަކީ އިސްލާމްދީނާ ފުށުއަރާ އެއްޗެކެވެ! އަދި ބައެއް ޢިލްމުވެރިން ބުނާކަމަށް އެމީހުން ބުނަނީ ޑިމޮކްރަސީއަކީ ކުފުރެއްކަމަށެވެ! މިވާހަކައިގެ ހުއްޖަތަކަށް އެމީހުން ބުނަނީ، ޑިމޮކްރަސީއަކީ ރައްޔިތުން ރައްޔިތުންނަށް ޙުކުމްކުރުމެވެ! ނަމަވެސް އިސްލާމްދީނުގައި ރައްޔިތުންނަކީ ޙުކުމްކުރާ ބައެއް ނޫނެވެ!\n30 ޖުލައި 2017\nޤުރުއާނެކޭ އެއްފަދައިން ސުންނަތުގައި ވެސް އަދި ކީރިތި ރަސޫލާގެ ސިޔަރަތުގައިވެސް، އަޣްލަބިއްޔަތަށް ބަލަންޖެހޭނެކަމަށް ނުވަތަ އަޣްލަބިއްޔަތުގެ ރައުޔުގައި ހިފައި އެމީހުންގެ ބަހަށް ތަބާވާންޖެހޭނެ ކަމަށް، ޞަރީޙަކޮށް އައިސްފައި ނެތެވެ. ހަމައެހެން، އަޣްލަބިއްޔަތަށް ބަލައިގެން ނުވާނެކަމަށް ވެސް ޞަރީޙަކޮށް ނެތެވެ. ނަމަވެސް ކީރިތި ރަސޫލާ މަޝްވަރާގެ އުސޫލު ތަންފީޒުކުރައްވާފައިވާ ގޮތަށް ބެލީމާ ފެންނަނީ، މަޝްވަރާއަކީ މަޝްވަރާދޭ ގިނަ މީހުންގެ ރައުޔަށް ތަބާވާންޖެހޭ އެއްޗެއްކަމެވެ. ތިރީގައި މިވަނީ އޭގެ ބައެއް މިސާލުތަކެވެ:\nއިސްލާމީ ޝޫރާގައި އޮންނަނީ އަޣްލަބިއްޔަތަށް ތަބާވުން\nމިޒަމާނުގެ ބައެއް މީހުން، ރައްޔިތުންގެ އަޣްލަބިއްޔަތަށް ފެންނަގޮތަކީ ޢަމަލުކުރަންޖެހޭ ގޮތެއް ނޫންކަން ސާބިތުކޮށްދޭން، ގިނަމީހުންގެ ރައުޔު ގޯސްކަން ހާމަވާ ބައެއް އާޔަތްތައް ޤުރުއާނުން ނަގައި ދަލީލު ދައްކައެވެ. ޤުރުއާނުގެ އާޔަތްތަކެއްގައި ބައިގިނަމީހުން –ނުވަތަ ބައެއް ބައިގިނަ މީހުން- ކުށްވެރިކޮށްފައި ވާއިރު، ހަމަ އެއާއެކު ވަރަށް ގިނަ އާޔަތްތަކުގައި 'އަލްމަލައު' ކުށްވެރިކޮށްފައި ވެއެވެ. އަލްމަލައު އަކީ ބޮޑުންގެ މީހުންނެވެ. އެއީ މުޖްތަމަޢުގައި އުޅޭ ބައިމަދު ބައެކެވެ. މި ލިޔުމަކީ، އިސްލާމީ މަޝްވަރާ ނިޒާމެއްގައި، ޢަމަލުކުރަންޖެހޭނީ އަޣްލަބިއްޔަތަށްކަން\nމަޝްވަރާއާ އެއްގޮތަށް ޢަމަލުކުރުން ލާޒިމުވޭތަ؟\nވެރިއަކު ނުވަތަ ރައީސަކު މަޝްވަރާދޭ މީހުންނާ މަޝްވަރާކޮށްފިއްޔާ، އެމީހުން ދިން މަޝްވަރާއާއި ރައުޔަކީ، އެއީ އޭގައި ހިފުން އޭނާގެ މައްޗަށް ލާޒިމުއެއްޗެއްހެއްޔެވެ؟ ނުވަތަ އެއީ ލާޒިމުނުވާ، މަޝްވަރާދޭ މީހުންނަށް ފެންނަގޮތެއް އަހާ ބެލުމަށްފަހު، މަޝްވަރާއަށް އެދުނު މީހާއަށް ފެންނަ ގޮތަކަށް، -ދިން މަޝްވަރާއާ އެއްގޮތަށް ނުވަތަ އިދިކޮޅަށް ނަމަވެސް- ނިންމުންހެއްޔެވެ؟ އިސްލާމީ ޝަރީޢަތުގައި މަޝްވަރާއަށް ކިތަންމެ ބޮޑު އަހައްމިއްޔަތުކަމެއް ދީފައި ވިޔަސް، މަޝްވަރާކުރުމަކީ ހަމައެހެން ބޭރުފުށަށް ބަލާފައި، މަޝްވަރާ މަޖުލިހަކާއި ވާހަކަދައްކާލާފައި އަމިއްލައަށް ފެންނަ ގޮތަކަށް އަމަލުކޮށްފިއްޔާ، އެއީ ޚުދުމުޚުތާރުކަމެކެވެ.\nއިސްލާމީންނާއި ޢަލްމާނީންގެ ގާތުގައި ދީނާއި ސިޔާސަތުގެ ގުޅުން..\n29 ޖުލައި 2017\nދީނާއި ސިޔާސަތާ ދެމެދު އޮތީ ކިހާވަރެއްގެ ގުުޅުމެއްހެއްޔެވެ؟ އެއީ، އެއިން އެކަތި އޮވެއްޖެނަމަ އަނެކަތި ނޯންނާނެ ފަދަ، އިދިކޮޅު އަދި މުޑިއަރާ ގުޅުމެއްހެއްޔެވެ؟ ނުވަތަ އެއީ، އެކަތި އަނެކައްޗާ ނުލާ ނުއުޅެވޭނެ، އެކަތި އަނެކައްޗާ ވަކިނުވާނެ މިންވަރަށް، ގުޅި ލާމެހިފައިވާ ގުޅުމެއްހެއްޔެވެ؟\nނުވަތަ އެއީ، ދީނީގޮތުން ނުވަތަ މަޛްހަބީ ގޮތުން ނުވަތަ ނަސްލުގެ ގޮތުން ނުވަތަ ޤައުމީ ގޮތުން ތަފާތު ދެ މީހަކު އެކަކުއަނެކަކު ދެނެގަނެ ހަމަޖެހިގެން އުޅޭހެން، ނުވަތަ އައިޑިއޮލޮޖީ ތަފާތު ދެ ޤައުމެއް ސުލްޙަވެރިކަމާއެކު އެކުއެކީގައި އުޅެން އެނގޭހެން، އެކުއެކީ އުޅެވޭނެ އަދި އެކަތި އަނެކައްޗަށް އެނގިދެނިވެއުޅެވޭނެ ދެ އެއްޗެއްހެއްޔެވެ؟\nދީނާއި ސިޔާސަތު ވަކިކުރުން\n28 ޖުލައި 2017\nދީނާއި ސިޔާސަތާ ދެމެދު އޮންނަ ގުޅުމާމެދު ޢަލްމާނީން ދެކޭ ގޮތުގެ މައްޗަށް ބިނާކުރާ ފުރަތަމަ ކަމަކީ، ދީނުގެ ތެރެއިން ސިޔާސަތު، އަދި ސިޔާސަތުގެ ތެރެއިން ދީން އެއްކޮށް ވަކިކޮށްލުމެވެ. އަދި އެމީހުންގެ މަޝްހޫރު ޝިޢާރަކީ: "ސިޔާސަތުގައި ދީނެއް ނޯންނާނެއެވެ. އަދި ދީނުގައި ސިޔާސަތެއް ނޯންނާނެއެވެ." ނަމަވެސް މި ޝިޢާރަކީ ފާޑުކިޔައި ބަހުސްކޮށްފިނަމަ ސާބިތުވެ ހުރެވޭނެވަރުގެ ޝިޢާރެއް ނޫނެވެ.\nވެރިންނާ ދެކޮޅުހެދުން ހުއްދަވުމާއި ހުއްދަނުވުން\n26 ޖުލައި 2017\nސަރުކާރާއި އަދި އިދިކޮޅުފަރާތްތައް (Government vs opposition)، މި ދޭއްޗަކީ ޙަޔާތުގެ ކައުނީ ސުންނަތެކެވެ. އަދި ޙަޔާތުގެ ޟަރޫރަތެކެވެ. އަދި އެއީ އެއަށްވުރެ ފުޅާ އިދިކޮޅު 'ދެވަންތަ' ނުވަތަ 'ޘުނާއިއްޔާ' (ޑުއަލިޒަމް/ ޑުއަލިޓީ) ގެ ސުންނަތުގެ ތެރެއިންވާ އެއްޗެކެވެ. އެހެނީ ކައުނުގައިވާ ހުރިހާ މަޚްލޫޤާތެއްގެ މައްޗަށް ވެސް، އަދި ޙަޔާތުގެ ހުރިހާ ކަމެއްގެ މައްޗަށް ވެސް، ހިނގާ އާއްމު ޤާނޫނަކީ 'އިދިކޮޅު ޤާނޫނު' އެވެ.\n02 އޯގަސްޓު 2012\nސާބިތުކޮށްދިނުމަކީ އެހާ މުހިންމުކަމެއްކަމުގައިވުމުން، ޤާޟީގެ ކުރިމައްޗަށް ހުށަހެޅޭ ހުރިހާ މައްސަލަތަކަކަށް ޢަދާލަތު ޤާއިމުކޮށްދިނުމަށް ބޭނުންވާ ވަސީލަތްތައް އިންތިޒާމުކޮށްދިނުމަށް ހުރިހާ ތަޝްރީޢުތަކެއްގައިވެސްވަނީ ވަރަށްބޮޑު ސަމާލުކަމެއްދީފައެވެ. މިގޮތުން، މި ލަނޑުދަނޑިއަށް ވާޞިލުވުމަށްޓަކައި، ޤާނޫނީ އިންތިޒާމުތަކުގައި ގެންގުޅެވެނީ އަންނަނިވި ތިން ނިޒާމުންކުރެ ނިޒާމެކެވެ. ފުރަތަމަ ނިޒާމަކީ، ޙަޤީޤަތް ހޯދައި ދެނެގަތުމަށްޓަކައި، ބޭނުން ވަސީލަތެއްގައި ހިފުމަށް، ޤާޟީއަށް މަގު މުޅިން މިނިވަންކޮށްލާފައިބޭއްވުމެވެ.\nލާއިންސާނީ ޙައްޤުތަކުގެ ދިފާޢުގައި..\n14 މޭ 2012\nދީނާއި ސިޔާސަތުވަކިކުރުން - ޝަރުޢީ ނަޒަރަކުން (3)\nއަލްޢައްލާމާ މުޙައްމަދު އަލްޚަޟަރު ޙުސައިން، ސިޔާސަތާ ދީން ވަކިކުރުމަށް ބައެއް ލިޔުންތެރިން ގޮވާލާ ގޮވާލުން ސިފަކުރައްވާފައިވަނީ މަގު ފުރެދުމެއްކަމުގައެވެ. މިސިފަކުރެއްވުމަކީ ޝަރުޢީ ގޮތުން ސައްޙަ ސިފަކުރެއްވުމެކެވެ. އެހެނީ މިކަމަކީ އުންމަތުގެ ކަންކަމުގައި އިތުރުކުރެވިފައިވާ އައުކަމެކެވެ. ބިދުޢަކެވެ.\nޖުމްލަ ޞަފްޙާ 1 ގެ 2\nދީނާއި ސިޔާސަތުވަކިކުރުން - ޝަރުޢީ ނަޒަރަކުން (1)


އެމްޑީޕީގެ ދާއިރާތަކުގެ ރައީސުންނަކީ ވަރަށް ބޮޑު ޒިންމާއެއް އޮތް ބާރުވެރި ފަރާތްތަކެއް – ޑރ.ޑީޑީ – Maldivian Democratic Party\n30 މެއި 2011\nއެމްޑީޕީގެ ދާއިރާތަކުގެ ރައީސުންނަކީ ވަރަށް ބޮޑު ޒިންމާއެއް އޮތް ބާރުވެރި ފަރާތްތަކެއް – ޑރ.ޑީޑީ\nއެމްޑީޕީގެ ވައުދުތައް މެކުހަށް ސިލްސިލާގެ ދެ ވަނަ ޖަލްސާގައި އެޕާޓީގެ ރައީސް މެންބަރޝިޕްފޯމްތަކަކާއި ހަވާލުވެވަޑައިގަންނަވަނީ. ފޮޓޯ:މައުރޫފް ޚަލީލް\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ދާއިރާތަކުގެ ރައީސުންނަކީ ވަރަށް ބޮޑު ޒިންމާއެއް އޮތް ބާރުވެރި ފަރާތްތަކެއް ކަމަށް އެޕާޓީގެ ރައީސް ޑރ.އިބްރާހީމް ދީދީ (ޑރ.ޑީޑީ) ވިދާޅުވެއްޖެއެވެ.\nރޭ އެމްޑީޕީ ސެކްރެޓޭރިއަޓްގައި އެޕާޓީގެ ދާއިރާތަކުގެ ރައީސުންނާއެކު ބޭއްވި ބައްދަލުވުމުގައި ޑރ.ޑީޑީ ވިދާޅުވީ އެމްޑީޕީގައި އޮތް އެންމެ ބޮޑު ޤާނޫނީ ގުނަވަނަކީ ކޮންގްރެސް އާއި ގައުމީ މަޖިލިސް ކަމަށާއި، ދާއިރާތަކުގެ ރައީސުންނަކީ މި ދެ ގުނަވަނަށް ވެސް ނިސްބަތްވާ ފަރާތްތަކެއް ކަމުން ޕާޓީގެ އެންމެ ޒިންމާދާރު އެއް ފަރާތަކީ ދާއިރާތަކުގެ ރައީސުން ކަމަށެވެ. އެހެން ކަމުން ހުރިހާ ދާއިރާ ރައީސުން ވެސް ޒިންމާދާރުކަމާއެކު މަސައްކަތްކޮށް ޕާޓީ ކުރިއެރުވުމުގައި އަތުކުރި އޮޅާލައިގެން މަސައްކަތްކުރުމަށް ޑރ.ޑީޑީ ގޮވާލެއްވިއެވެ. އަދި ޕާޓީގެ ރައީސްގެ ހައިސިއްޔަތުން ދާއިރާތަކުގެ ރައީސުންނަށް ފުރިހަމަ އެއްބާރުލުން ދެއްވާނޭ ކަމަށް ޑރ.ޑީޑީ ވިދާޅުވިއެވެ.\nމީގެ އިތުރުން ސިޔާސީ ޕާޓީއެއްގެ އެންމެ ބޮޑު ރައުސުލްމާލަކީ އެޕާޓީއެއްގެ މެންބަރުން ކަމަށާއި، މިހާރަކަށް އައިސް ވަރަށް ގިނަ އަދަދެއްގެ ބަޔަކު އެމްޑީޕީއަށް ވަންނަމުންދާ ކަމަށާއި، އެހެންކަމުން އިލެކްޝަންސް ކޮމިޝަނުގައި ރަޖިސްޓްރީވުމުގެ ކުރިންވެސް އެމްޑީޕީއަށް ވަންނަން ބޭނުންވާ ފަރާތްތައް ވަކި ޚާއްސަ ދަފްތަރެއްގައި ޖައްސައި، އެ ދަފްތަރު ފަރުވާތެރިކަމާއެކު ބެލެހެއްޓުމަކީ މުހިންމު ކަމެއް ކަމުގައި ޑރ.ޑީޑީ ވިދާޅުވިއެވެ.\nރޭގެ ބައްދަލުވުމަކީ އެމްޑީޕީން އަލަށް ތައާރަފްކުރާ “އެމްޑީޕީ ޑޭޓާ މެނޭޖްމެންޓް ސިސްޓަމާ” ބެހޭ މަޢުލޫމާތު ދާއިރާތަކުގެ ރައީސުންނަށް ހިއްސާކުރުމާއި، އެމްޑީޕީގެ ގޮފި ހިންގުމުގެ ގަވައިދާއި، ދާއިރާ ހިންގުމުގެ ގަވައިދުގެ އިތުރުން ޕްރޮވިންސް ސެކްރެޓޭރިއަޓް ހިންގުމުގެ ގަވައިދުގެ ޑްރާފްޓްތަކާއި ބެހޭ ގޮތުން މަޝްވަރާ ބަދަލުކުރުމަށާއި، ކޮމިޓީތަކަށް ކުރިމަތިލުމާ ބެހޭ ގޮތުން ދާއިރާ ރައީސުންނަށް މައުލޫމާތު ދިނުމަށް ބޭއްވި ބައްދަލުވުމެއް ކަމަށް އެމްޑީޕީން މައުލޫމާތުދެއެވެ. އަދި ގިނަ އަދަދެއްގެ ދާއިރާ ރައީސުން ހާޒިރުވި މި ބައްދަލުވުމަކީ ވަރަށް ކާމިޔާބު ބައްދަލުވުމެއް ކަމަށް އެމްޑީޕީން މައުލޫމާތު ދެއެވެ.


ހަނިމާދޫ އެއާޕޯޓުގެ ބީލަން ހުޅުވާލައިފި، ނިމޭނީ 2024 އަށް\nހަނިމާދޫ އެއާޕޯޓުގެ އަޕްގްރޭޑިން ބީލަން ހުޅުވާލައިފި، މަޝްރޫއު ނިމޭނީ 2024 އަށް\n27 ޑިސެންބަރު 2021 - 09:54 0\nހަނިމާދޫ އިންޓަނޭޝަނަލް އެއާޕޯޓު ތަރައްގީކޮށް ނިމުމުން ހުންނާނެ ގޮތުގެ ކުރެހުމެއް: މި އެއާޕޯޓު އަޕްގްރޭޑް ކުރުމުގެ މަސައްކަތަކީ މިހާތަނަށް އުތުރުގައި ހިންގޭ އެންމެ އަގުބޮޑު މަޝްރޫއު. -- ފޮޓޯ: އިކޮނޮމިކް މިނިސްޓްރީ\nއުތުރުގައި އިގުތިސޯދީ ހަބެއް ގާއިމުކުރުމުގެ ބޭނުމުގައި ހިންގާ ހަނިމާދޫ އިންޓަނޭޝަނަލް އެއާޕޯޓު ޒަމާނީ ފެންވަރަށް ތަރައްގީކުރުމުގެ މަޝްރޫއަށް ބީލަން ހުށަހަޅަން އިއްޔެ ހުޅުވާލައިފި ކަމަށް އިކޮނޮމިކް މިނިސްޓްރީން ބުނެފި އެވެ.\nހަނިމާދޫ އެއާޕޯޓު އަޕްގްރޭޑްކުރަން ފަންޑުކުރަނީ އިންޑިއާ އެގްޒިމް ބޭންކު މެދުވެރިކޮށް އެ ގައުމުގެ ސަރުކާރުން ހަމަޖައްސައިދީފައިވާ 800 މިލިއަން ޑޮލަރުގެ ލައިން އޮފް ކްރެޑިޓް ފެސިލިޓީންނެވެ. މި މަޝްރޫއަށް 85 މިލިއަން ޑޮލަރު ނުވަތަ 1.3 ބިލިއަން ރުފިޔާ ހޭދަވާނެ ކަމަށް ލަފާކުރެވެ އެވެ.\nއިކޮނޮމިކް މިނިސްޓްރީން އިއްޔެ ނެރުނު ބަޔާނެއްގައި ބުނި ގޮތުގައި މި މަޝްރޫއަށް ބީލަން ހުށަހެޅުމުގެ ފުރުސަތު ލިބެނީ ޕްރީކޮލިފިކޭޝަން މަރުހަލާއިން ޝޯޓްލިސްޓު ކުރެވުނު ކުންފުނިތަކަށް އެކަންޏެވެ. އެކަމަކު އެއީ ކޮން ކުންފުނިތަކެއް ކަމެއް ނުބުނެ އެވެ.\nބީލަން ހުށަހެޅުމުގެ ސުންގަޑިއަކީ ޖެނުއަރީ 25، 2022 އެވެ.\nކުރިން ސަރުކާރުން ބުނީ މި އަހަރުގެ މެދުތެރޭގައި މި މަޝްރޫއުގެ ކޮންޓްރެކްޓް ބަޔަކާ ހަވާލުކުރެވި، ހަމަ މި އަހަރުގެ ތެރޭގައި އަމަލީ މަސައްކަތް ފެށޭނެ ކަމަށެވެ. އެކަމަކު އިންޑިއާގެ ކޮވިޑުގެ ހާލަތު ގޯސްވެ ބީލަން މަރުހަލާ ދިގުލައިގެން ދިޔުމާ ގުޅިގެން އެ ތާރީހުތަކަށް މަސައްކަތްތައް ނުނިމެ އެވެ.\nމިހާރު ލަފާކުރަނީ އަންނަ އަހަރުގެ މެދު ތެރޭގައި މި މަޝްރޫއުގެ އަމަލީ މަސައްކަތް ފެށޭނެ ކަމަށެވެ. މި ތާރީހަށް މަސައްކަތް ފެށިއްޖެ ނަމަ، އެންމެ އަވަހަށް ވެސް އެއާޕޯޓުގެ މަސައްކަތް ނިމޭނީ 2024 ގަ އެވެ.\nހަނިމާދޫ އިންޓަނޭޝަނަލް އެއާޕޯޓުގެ ޓާމިނަލް: މި ޓާމިނަލް ފަރުމާކުރީ ދިވެހި ކަނޑުތަކުގައި އުޅޭ މަޑި އަސްލަކަށް ބަލައިގެން. -- ފޮޓޯ: އިކޮނޮމިކް މިނިސްޓްރީ\nހަނިމާދޫ އިންޓަނޭޝަނަލް އެއާޕޯޓު ތަރައްގީކުރުމަކީ ރާއްޖޭގެ އުތުރާއި ދެކުނުގައި އިގުތިސޯދީ ހަބުތަކެއް ގާއިމްކުރަން ސަރުކާރުން ގެންގުޅޭ ތަސައްވުރުގެ މުހިންމު މަސައްކަތެކެވެ.\nމި މަޝްރޫއުގެ ދަށުން އެ އެއާޕޯޓުގައި 2.46 ކިލޯމީޓަރުގެ ރަންވޭއަކާއި އަހަރަކު 1.3 މިލިއަން ފަސިންޖަރުންނަށް ހިދުމަތްދެވޭ ވަރުގެ ޓާމިނަލަކާއި އެހެނިހެން ވަސީލަތްތައް ގާއިމުކުރެވިގެން ދާނެ އެވެ. އަދި، މި މަޝްރޫއު ނިމުމުން އެއާބަސް A320 އަދި ބޯއިން 737 މަރުކާގެ ބޯޓުފަހަރަށް ހަނިމާދޫ އެއާޕޯޓުން ހިދުމަތް ދެވިގެންދާނެ އެވެ.\nސަރުކާރުގެ އުއްމީދަކީ ހަނީމާދޫ އެއާޕޯޓުގެ މަސައްކަތް ނިމުމުން މެދުއިރުމައްޗާއި، ދެކުނު އޭޝިއާ އާއި، ދެކުނު އިރުމަތީ އޭޝިއާގެ އިތުރުން އިރުމަތީ އެފްރިކާގެ ގައުމުތަކުން ސިދާ ފްލައިޓްތައް ހަނިމާދޫއަށް އޮޕަރޭޓް ކުރަން ފެށުމެވެ.\nމި މަޝްރޫއަކީ މިހާތަނަށް އުތުރުގެ އަތޮޅެއްގައި އެންމެ ބޮޑު ހޭދައެއް ކޮށްގެން ހިންގާ މަޝްރޫއެވެ. އަދި މި އެއާޕޯޓް ތަރައްގީ ކުރެވުމުން ދިވެހިރާއްޖޭގެ އުތުރުގެ އަތޮޅުތަކުގެ ކުރިމަގު އާރާސްތުކޮށް، ފަތުރުވެރިކަމާއި މަސްވެރިކަމާއީ އެހެނިހެން ސިނާއަތްތައް ހިމެނޭގޮތަށް އިގުތިސޯދުގެ މައިދޮރަށް ހަނިމާދު ވެެގެން ދާނެ ކަމަށް ސަރުކާރުން އުއްމީދު ކުރެ އެވެ.\nއިންޑިއާއިން މާލެ ސަރަހައްދާއި އުތުރުގެ ސާވޭކޮށް ނިންމާލައިފި\nހިޔާލަށް ހުރަސްއެޅި، ރައީސްގެ ގަރާރު ތަރަހައިން ބޭރުގައި؟\nއައިއޭއެސް އަށް މުވައްޒަފުން ހޯދަން "ވޯކް-އިން" އިންޓަވިއުތަކެއް


Sheela Aai Manik Ge Kaivenyah 17 Aharu! - Vaguthu\nޝިލާ ނަޖީބާއި މުހައްމަދު މަނިކު\nދިވެހި ފިލްމީ އިންޑަސްޓްރީގައި މަގްބޫލު ޖޯޑެއް ކަމަށްވާ ޝިލާ ނަޖީބާއި މުހައްމަދު މަނިކުގެ ކައިވެންޏަށް 17 އަަހަރު ފުރިއްޖެެއެވެ.\nޝިލާއަކީ މަނިކުއަކީ ފިލްމީ ދާއިރާގައި ނަމޫނާ ދެ ތަރިންނެވެ. އެކުގައި 17 އަހަރު ހޭދަކޮށްފިއެވެ. ކުރިން އެކުގައި އެތައް ލަވަޔަކުންނާއި ފިލްމުތަކަކުން ފެނިގެންދިޔަ މި ދެތަރިން، މިހާރު ވެސް ފިލްމީ ދާއިރާގައި އެކި ގޮތް ގޮތުން ދެމީހުންގެ ބައިވެރިވުން އޮވެއެވެ.\nކައިވެންޏަށް 17 އަހަރު ފުރުމާއި ގުޅިގެން މަނިކު ވަނީ މީސް މީޑިއާގައި ދެމީހުން އެކުގައި ނަގާފައިވާ ލޯބި ފޮޓޯއެއް ހިއްސާކޮށް، ލޯބީގެ ބަސްތައް ފާޅުކޮށްފައޮ ވެއެވެ.\nއެގޮތުން މަނިކު ހިއްސާކުރި ފޮޓޯ އާއި އެކު ބުނެފައިވަނީ، މިއަދު ބުނެދޭން ބޭނުންވާ އެތައް ވާހަކައެއް، ބަޔާން ކޮށްދޭން ބޭނުންވާ އެތައް އިހުސާސެއް ހުރި ކަމަށާއި އެހުރިހާ ވާހަކައެއް ބުނެދޭނީ ކޮން ލަފްޒަކުން ކަމެއް ނޭނގޭ ކަމަށެވެ. ފުރަތަމަ ވެސް ބުނެލާނީ ހަޔާތުގެ ބައިވެރިޔަކަށް ވީތީ އެކަމާއި ޝުކުރުވެރިވާ ކަމަށެވެ.\nމި ފޮޓޯއަށް 552 އަށް ވުރެ ގިނަ ލައިކް ލިބިފައިވާއިރު، 200 އެތައް ކޮމެންޓެއް ލިބިފައިވެއެވެ. 'ހެޕީ އެނިވާސަރީ' ތަހުނިޔާ ކިޔާ އެތައް ބަޔަކު މަނިކުގެ ފޮޓޯއަށް ކޮމެންޓު ކޮށްފައިވިއެވެ.\nމީސް މީޑިއާއަށް ދޫކޮށްލި ފޮޓޯގައި މަނިކު ލިޔެފައިވަނީ ޝީލާ ދެކެ ވާ ލޯބި ބަޔާން ކޮށްދީ ކުރު އަދި ފޮނި ލިޔުން ކޮޅެކެވެ.\n"އަހަރެންނަކީ ހާދަ ބޮޑު ނަސީބުވެރިއެކޭ. ތީ އަހަރެންގެ އަންހެނުންނޭ ބުނަން ލިބުމަކީ ވަރަށް ބޮޑު ނިއުމަތެއް. ވަރަށް ލޯބިވޭ 'ސްވީޓްހާޓް'" މިހެންނެވެ.\nޝީލާ އާއި މަނިކުގެ ކައިވެންޏަށް 17 އަހަރު ފުރުމާއި ގުޅިގެން، ދެމީހުންނަށް ތާއީދު ކުރާ މީހުން ވެސް އަންނަނީ މީސް މީޑިއާގައި މަރުހަބާ ކިޔައި ޕޯސްޓުތައް ހިއްސާ ކުރަމުންނެވެ.\n'ޝީލާ-މަނިކު' މަޝްހޫރު ފަންނާނުންގެ ތެރެއިން މި ޖޯޑަކީ ގިނަ ބަޔެއްގެ ލޯބި ލިބިފައިވާ ދެމަފިރިންނެވެ.\nމަނިކުއާއި ރައްޓެހިވުމުގެ ކުރިން، މަނިކު ދެކެ ޝީލާ ވަރަށް ފޫހިވާ ކަމަށް އޭނާ މީގެ ކުރިން ބުނެފައި ވެއެވެ. ޝީލާ ފުރަތަމަ ފެނުނު ދުވަހު މިއީ ހާދަ ތުއި، ފޮނި ދައްކާ، ކަންތައް ގަނޑު ބޮޑު އަންހެނެކޭ ހިތަށް އެރި ކަމަށް މަނިކު ބުނެފައި ވެއެވެ\nމެއި 16, 2021 17:13\nފޮޓޯގެ ބެކްގްރައުންޑްގައި އެއިނީ 85 ތަ ނޫނީ 95 ތަ\nބޭ ކަޑަ ބިންސު\nމެއި 16, 2021 18:34\nޝީލާގެ މަސައްކަތުން 17 ހަމަ ކުރެވުނީ\nއަލަތު ކައިވެނި ދޯ.. ހެހެހެ\nމެއި 16, 2021 19:26\nއަދިވެސް ސީލާ ލޯތްބޭ ބުނެފިއްޔާ ބައެއްބޭފުޅުން ހިތްހަމަނުޖެހޭނެ، ހެޕީ އެނިވާސަރީ މަނިކު.\nފޮޓޯގެ ބެ ކްގްރައުންޑްގައި އެއިނީ 55\nމެއި 16, 2021 19:53\nދެ ކުދިން ނަށް މަރުހަބާ.ބާރަށް ކުރިއަށް .އިތުރު 17 އަ ކަށް އެދެން.\nމެއި 16, 2021 23:53\nއައއްދެ! ތި ކޯންޗެއް؟ މަގޭ ކައިވެންޏަށއްވެސް 23 އަހަރު ވެގެން ހިނގައްޖެ. މަށަށްވުރެ ފަހަތުގަ އެންނު ތިތިބީ\nމެއި 17, 2021 04:43\nފޮޓޯ ބަލަާލީމަ ހީވަނީ މަނިކުގެ 55ވަނަ އެނިވާސަރީ ހެން ޝީލާގެ 99ވަނަ އުފަން ދުވަސްހެން...!\nމެއި 17, 2021 09:30\nދެން ވަރި ވާންވީނު މަނިކް ކާރިން


Islamic Fathuvaadhey Website eh Ifthithaahu Koffi އިސްލާމީ ފަތުވާ ދޭ ވެބްސައިޓެއް އިފްތިތާހުކޮށްފި – Huvadhoo News Islamic Fathuvaadhey Website eh Ifthithaahu Koffi Huvadhoo News\nއިސްލާމީ ފަތުވާ ދޭ ވެބްސައިޓެއް އިފްތިތާހުކޮށްފި\nއިސްލާމީ ފަތުވާދޭ އެންމެ މަތީ މަޖިލީހުގެ ވެބްސައިޓް އިފްތިތާހް ކުރުން/ ފޮޓޯ: އިސްލާމިކް މިނިސްޓްރީ\nރާއްޖޭގައި އިސްލާމީ ފަތުވާދޭ އެންމެ މަތީ މަޖިލީހުގެ ވެބްސައިޓެއް މިއަދު އިފްތިތާހް ކޮށްފިއެވެ.\nއިސްލާމީ މަރުކަޒުގެ ހޯލުގައި މިއަދު ބޭއްވުނު ރަސްމިއްޔާތުގައި މިވެބްސައިޓް އިފްތިތާހުކޮށްދެއްވީ އިސްލާމިކް އެފެއާޒް މިނިސްޓަރު ޑރ. އަހްމަދު ޒާހިރު އަލީއެވެ.\nއިސްލާމީ ފަތުވާދޭ އެންމެ މަތީ މަޖިލީހުގެ ވެބްސައިޓުގެ އެޑްރެހަކީ www.fatwamajlis.gov.mv އެވެ.\nއިސްލާމީ ފަތުވާ ދޭ ވެބްސައިޓް އިފްތިތާހު ކުރުމުގެ ރަސްމިއްޔާތުގައި ވާހަކަފުޅު ދައްކަވަމުން އިސްލާމިކް މިނިސްޓަރ ވިދާޅުވީ އިސްލާމްދީނާމެދު ރައްޔިތުންނަށް މައުލޫމާތު ފޯރުކޮށްދިނުމުގައި މިވެބްސައިޓްގެ ބޭނުން ވަރަށް ފުރިހަމަ ގޮތުގައި ހިފިދާނެ ކަމަށާއި ރައްޔިތުންނަށް ފަސޭހައިން ހިދުމަތް ހޯދޭނެ އިންތިޒާމް، ވެބްސައިޓް މެދުވެރިކޮށް ހަމަޖެއްސުމަށް އިސްލާމީ ފަތުވާދޭ އެންމެ މަތީ މަޖިލީހުގެ މުވައްޒަފުންގެ ކިބައިން އެދިލައްވާފައިވެއެވެ.\nޑރ.އަހުމަދު ޒާހިރު އަލީ ވިދާޅުވި ގޮތުގައި މިވެބްސައިޓުގައި އިސްލާމީ ފަތުވާދޭ އެންމެ މަތީ މަޖިލީހުން އާންމުކުރާ ފަތުވާތަކާއި އިސްތިޝާރީ ލަފާތަކާއި، ފޯރުކޮށްދޭ ހިދުމަތްތަކުގެ އެންމެ ފަހުގެ މައުލޫމާތާއި ފޮޓޯއާއި، އަދި ޝާއިއުކޮށްފައިވާ ފޮތްތައް ހިމެނިފައިވާނެއެވެ.\nމީގެ އިތުރުން އިސްލާމިކް މިނިސްޓްރީން ދެމުން ގެންދާ ޚިދުމަތްތަކަށް މިވެބްސައިޓް މެދުވެރިކޮށް ހުށަހެޅޭނެ އިންތިޒާމް ހަމަޖެހިފައިވާކަމަށް މިނިސްޓަރ ވިދާޅުވިއެވެ.


ބިން ލާދިން އަކީ ޝަހީދެއް ކަމަށް ބުނުމުން ހޫނު ފެނަށް\nނަވާޒް ޝަރީފްއާ މެދު ޒާތީ ކަމެއް ނެތް: އިމްރާން ޚާން\nއިސްލާމްއާބާދު (ނޮވެމްބަރު 16) - ނަވާޒް ޝަރީފްއާ މެދު ޒާތީ އެއްވެސް ހަސަދަވެރިކަމެއް ނެތް ކަމަށާއި ސިޔާސީ ކަންކަމަށް ވުރެ ކުރީގެ ބޮޑު ވަޒީރުގެ ސިއްހީ ހާލަތު މާ މުހިންމު ކަމަށް ޕާކިސްތާނުގެ ބޮޑު ވަޒީރު އިމްރާން ޚާން ވިދާޅުވެއްޖެ އެވެ.\nވޮޝިންޓަން (ޖުލައި 23) - އަލްގައިދާ ޖަމާއަތުގެ ކުރީގެ ލީޑަރު އުސާމާ ބިން ލާދިން ހުރި ތަނެއް ހޯދައި އޭނާ މަރާލުމުގައި އެމެރިކާގެ ސެންޓްރަލް އިންޓަލިޖެންސް އެޖެންސީ (ސީއައިއޭ) އަށް އެހީވެދީފައި ވަނީ ޕާކިސްތާނުގެ ޖާސޫސީ އިދާރާ އިން ކަމަށް ބޮޑު ވަޒީރު އިމްރާން ޚާން ވިދާޅުވެއްޖެ އެވެ.\nއިމްރާން ޚާން ބޭނުން ވަނީ ސަފީރުގެ ގެކޮޅުގައި ހުންނަން\nއިސްލާމްއާބާދު (ޖުލައި 8) - މި މަހު ފަހުކޮޅު އެމެރިކާ އަށް ކުރައްވާ ދަތުރުގައި ބޭނުން ވަނީ ޕާކިސްތާން ސަފީރުގެ ގެކޮޅުގައި ހުންނެވުމަށް ކަމަށް ޕާކިސްތާނުގެ ބޮޑު ވަޒީރު އިމްރާން ޚާން ވިދާޅުވެއްޖެ އެވެ.\nލައިވް ޓީވީ ޝޯއެއްގައި މާރާމާރީ ހިންގައިފި\nޕާކިސްތާނުގެ ޓީވީ ޗެނެލަކުން ގެނެސް ދިން ލައިވް ޝޯއެއްގައި ބައިވެރިވި ސިޔާސީ މީހަކު ޝޯގެ ބައިވެރިއަކަށް ހަމަލާދީ މާރާމާރީ ހިންގައިފި އެވެ.\nApril 08, 2019 1\nޕާކިސްތާނުގެ ބޮޑު ވަޒީރުގެ އޮފީހުގައި އަލިފާން ރޯވެއްޖެ\nއިސްލާމްއާބާދު (އެޕްރީލް 8) - ޕާކިސްތާނުގެ ބޮޑު ވަޒީރު އިމްރާން ޚާންގެ އޮފީހުގައި މިއަދު ހިނގި އަލިފާނުގެ ހާދިސާއަކާ ގުޅިގެން އެ އޮފީހުން މީހުން ހުސްކޮށްފި އެވެ.\nޕާކިސްތާނަށް ނިސްބަތްވާ މިދިޔަ މަހު ޓެެރަރިސްޓް ޖަމާއަތަކުން ކަޝްމީރުގެ ޕުލްވާމާގައި ތިބޭ އިންޑިއާގެ އަސްކަރީ އޮފިސަރުންތަކަކަށް ހަމަލާދީ ސިފައިންގެ 40 އަށް ވުރެ ގިނަ އޮފިސަަރުން މަރައިލި ހާދިސާ އާއި އެކަމާ ގުޅިގެން އިންޑިއާ އިން ރައްދުގައި ދިން ހަމަލާތަކުގެ މައްޗަށް ބިނާކޮށް ފިލްމެއް ހަދަން ނިންމައިފި އެވެ.\nނޯބެލް ސުލްހައިގެ އިނާމު ހައްގެއް ނޫން: އިމްރާން ޚާން\nއިސްލާމްއާބާދު (މާޗް 4) - ނޯބެލް ސުލްހައިގެ އިނާމު ހައްގުވާ ވަރަށް ކަމެއް ނުކުރެވޭ ކަމަށް ޕާކިސްތާނުގެ ބޮޑު ވަޒީރު އިމްރާން ޚާން ވިދާޅުވެއްޖެ އެވެ.\nދިމާވެދާނެ ކޮންމެ ކަމަކަށް ތައްޔާރުވެ ތިބޭ: ޕާކިސްތާން\nއިސްލާމްއާބާދު (ފެބްރުއަރީ 26) - އިންޑިއާ އިން ދިން ވައިގެ ހަމަލާތަކަށް ފަހު ޕާކިސްތާނުގެ ވައިގެ ސިފައިންނާއި އާއްމުން "ދިމާވެދާނެ ކޮންމެ ހާލަތަކަށް" ތައްޔާރުވެ ތިބުމަށް ބޮޑު ވަޒީރު އިމްރާން ޚާން އަންގަވައިފި އެވެ.\nއިމްރާން ޚާންގެ ހުށަހެޅުމަށް އިންޑިއާ އިން ދެކޮޅު\nނިއު ދިއްލީ (ފެބްރުއަރީ 20) - ކަޝްމީރުގައި ދިން ހަމަލާގެ ތަހުގީގުގައި ޕާކިސްތާނުން އެހީތެރިކަން ފޯރުކޮށްދިނުމަށް ބޮޑު ވަޒީރު އިމްރާން ޚާން ހުށަހެޅުއްވި ހުށަހެޅުމަށް އިންޑިއާ އިން ދެކޮޅު ހަދައިފި އެވެ.\n"އިންޑިއާއިން އަސްކަރީ ފިޔަވަޅު އަޅައިފިނަމަ ރައްދު ދޭނެ"\n20 ބިލިއަނުގެ ބަދަލުގައި އެމެރިކާއިން ދިނީ ގެއްލުން\nއިސްލާމްއާބާދު (ނޮވެމްބަރު 20) - ޕާކިސްތާނަށް 20 ބިލިއަން ޑޮލަރުގެ އެހީ ދިން ކަމަށް ރައީސް ޑޮނަލްޑް ޓްރަމްޕް ވިދާޅުވި އިރު އޭގެ ބަދަލުގައި ޕާކިސްތާނަށް 120 ބިލިއަން ޑޮލަރުގެ ގެއްލުން ލިބިފައިވާ ކަމަށް ބޮޑު ވަޒީރު އިމްރާން ޚާން ވިދާޅުވެއްޖެ އެވެ.\n"ޕާކިސްތާން ސަރުކާރުގައި އޮތީ ސަލާންޖަހާ ސިޔާސަތެއް"\nއިސްލާމްއާބާދު (ނޮވެމްބަރު 8) - ޕާކިސްތާން ސަރުކާރުގައި އޮތީ ސަލާން ޖެހުމުގެ ސިޔާސަތެއް ކަމަށް ޕާކިސްތާން ޕީޕަލްސް ޕާޓީ (ޕީޕީޕީ) ގެ ޗެއާމަން ބިލާވަލް ބުއްޓޫ ވިދާޅުވެއްޖެ އެވެ.\nއިމްރާން ޚާންގެ މަންޒަރެއްގައި "ބެގިން" ލިޔެފި\nއިސްލާމްއާބާދު (ނޮވެމްބަރު 7) - ޕާކިސްތާނުގެ ބޮޑު ވަޒީރު އިމްރާން ޚާން ޗައިނާ އަށް ކުރެއްވި ދަތުރުގެ ޓީވީ މަންޒަރެއްގެ ޑޭޓްލައިންގައި "ބެއިޖިން"ގެ ބަދަލުގައި "ބެގިން" (ސަލާންޖެހުން) ލިޔުމުން، ޕާކިސްތާން ޓެލެވިޒަން ކޯޕަރޭޝަން (ޕީޓީވީ) ގެ މެނޭޖިން ޑިރެކްޓަރު އަރުޝަދު ޚާން މަގާމުން ދުރުކޮށްފި އެވެ.\nޕާކިސްތާނަށް ހަ ބިލިއަން ޑޮލަރު ސައުދީން ދެނީ\nރިޔާޒް (އޮކްޓޯބަރު 24) - ޕާކިސްތާނުގެ އިގްތިސާދަށް ދިމާވެފައިވާ މައްސަލަތަކަށް ހައްލެއް ހޯދައިދިނުމުގެ ގޮތުން ހަ ބިލިއަން ޑޮލަރުގެ އެހީ ދިނުމަށް ސައުދީ އަރަބިއާ އިން އެއްބަސްވެއްޖެ އެވެ.\nއިމްރާން ޚާންއާ ދެކޮޅަށް ވެއްދި މައްސަލަ ބޭރުކޮށްލައިފި\nއިސްލާމްއާބާދު (އޮކްޓޯބަރު 19) - އާމްދަނީ އާއި މުދަލުގެ ތަފްސީލް ހާމަ ނުކުރުމާއި ބޭރުގެ ކުންފުނިތަކުގައި ހިއްސާ އޮންނަ ކަމަށް ބުނެ ޕާކިސްތާނުގެ ބޮޑު ވަޒީރު ކަމުން އިމްރާން ޚާން ޑިސްކޮލިފައި ކުރަން ކުރީގެ ބޮޑު ވަޒީރު ނަވާޒް ޝަރީފުގެ މުސްލިމް ލީގު ނަވާޒް (ޕީއެމްއެލް-އެން) އިން ހުށަހެޅި މައްސަލަ ސުޕްރީމް ކޯޓުން ބޭރުކޮށްލައިފި އެވެ.\nއިސްލާމްއާބާދު (އޮކްޓޯބަރު 10) - ޕާކިސްތާން މުސްލިމް ލީގު- ނަވާޒް (ޕީއެމްއެލް) ގެ ލީޑަރު ޝަހުބާޒް ޝަރީފް ހައްޔަރު ކުރުމުގެ ޒިންމާ ނަންގަވަން ޖެހޭ ފަރާތަކީ ބޮޑު ވަޒީރު އިމްރާން ޚާން ކަމަށް ކުރީގެ ބޮޑު ވަޒީރު ނަވާޒް ޝަރީފް ވިދާޅުވެއްޖެ އެވެ.\nOctober 08, 2018 11\nކޮރަޕްޝަން ފަޅާއަރުވާލާ މީހުންނަށް ބޮޑު އިނާމެއް\nއިސްލާމްއާބާދު (އޮކްޓޯބަރު 8) - ކޮރަޕްޝަން ފަޅާއަރުވާލާ މީހުންނަށް ބޮޑެތި އިނާމުތަކެއް ދޭނެ ކަމަށް ޕާކިސްތާނުގެ ބޮޑު ވަޒީރު އިމްރާން ޚާން ވިދާޅުވެއްޖެ އެވެ.


އަހަރެންގެ ވާހަކަ2(ދެވަނަބައި) | Esfiya - Dhivehi Vaahaka Site\nސަމިއްތަ އަހަރެންނާއި އެކު ވަގުތު ހޭދަކޮށް ހަދައެވެ. އަހަރެންނަށް ކާންދީ ހަދައެވެ. ނިދެނީ ސަމިއްތަ ކައިރިގައި އޮއްވައެވެ. އެދުވަސްތަކުގައި ސަމިއްތަގެ ހިތްހެޔޮކަން އަހަރެންނަށް ފާހަގަ ކުރެވުނެވެ. އެގޮތުގައި ބޮޑު ޗުއްޓީ ހޭދަވި ގޮތްވެސް ނޭންގުނެވެ. އެއި އަހަރެންގެ ބައްޕަ ޗުއްޓީ ނިންމާފައި ރިސޯޓައް ދާން، ފުރި ދުވަހެވެ.\nބައްޕަ ފުރުވާފައި، ސަމިއްތަ އާއި އެކު އަހަރެން ގެއައް އައީ މޮޅިވެރި ކަމާއި އެކުއެވެ. ސަމިއްތަ ހުރުމުން ދެން ބައްޕަ އަންނާނީ ވަރަށް ގިނަ ދުވަސް ކޮށްފައިއެވެ. ގާތް ގަނޑަކަށް ދެމަސް ދުވަސް ވަރު ވެދާނެއޭ ބައްޕަ ބުނުއްވި އެވެ. ބައްޕަ ދެމަސް ދުވަހޭ ބުނުމުން އަހަރެންނަށް ލިބުނީ ވަރަށް ބޮޑު ޝޮކެކެވެ. އެހެނީ ދެމަސްދުވަހު އަހަރެންގެ ބައްޕަ ލޮލައްވެސް ފެނިނުލާނެއެވެ. ކޮންމެއަކަސް، ބައްޕަ ނުބުންޏަސް ބައްޕަގެ ހިތަށް ކުރާނެ އަސަރު އަހަރެންނަށް އަންދާޒާވެސް ނުކުރެވޭނެއެވެ. އަހަރެން ބައްޕަ ދެކެ ލޯބިވާ ވަރަށް ވުރެއް ބޮޑަށް، ބަައްޕަ އަހަރެންދެކެ ލޯބި ވެއެވެ.\nބުންނަހެއްޔެވެ. އެދެމަސް ދުވަހު އަހަރެންނަށް އަހަރެންގެ ގެއަކީ އަމިއްލަ ތަނެކޭ އެއްގޮތަކަށްވެސް ހީ ނުވެއެވެ. ދުރުހިލޭ ތަނަކަށް ވުރެއް އެމާޙައުލު އަހަރެންނަށް ދުރެވެ.\nއަހަރެން ގެއަށް ގޮއްސައި އެނދުމަތީގައި އޮށޯވެލީމެވެ. ތެދުވާ ހިތްވެސް ނުވިއެވެ. އޭރު ސަމިއްތަ މެންދުރުގެ ކެއުން ތައްޔާރު ކުރުމާއިގެން ބަދިގެތެރޭގައި ހަރަކާތްތެރިވާ އަޑު އިވެއެވެ. އިރުކޮޅެއްފަހުން ސަމިއްތަ އަހަންނަށް ގޮވާލި އަޑު އިވުނެވެ. “އާޝާ! އާދެބަލަ ނިކަން ސަމިއްތަ އަށް މިފިޔާކޮޅު ނޮޅާލަދޭން..” އެކަހަލަ ކުދި ކުދި ކަންކަން ކުރުމުގައި އަބަދުވެސް އެހީ އަށް ސަމިއްތަ އެދެއެވެ. އަހަރެން ޝަކުވާއެއްނެތި އެކަންތައް ކޮށްދެމެވެ.\nއަހަރެން ތެދުވެގެން މޫނުދޮވެލައިގެން ބަދިގެ ފަރާތައް ދިޔައީމެވެ. މަޑުމަޑުން އިނދެ، ފިޔާކޮޅު ނޮޅާލާފައި އޭތި ސަމިއްތަ އާއި ޙަވާލު ކުރީމެވެ. އަތުން ފުޔާވަސް ދުވާތީވެ ސިންކު ކައިރިއަށް ޖެހިލީ އަތްދޮންނަން ކަމަށެވެ. އަތްދޮވެ ނިންމާފައި އަތް ފޮޅަމުން ފޮޅަމުން އަހަރެން އެނބުރިލީ އެއްވެސް ޚިޔާލެއް ފިކުރެއް ނެތިއެވެ. އަހަރެން އެނބުރުނު ވަގުތުގައި ހިއްކަން ތުވާލިކޮޅު މަތީގައި ބަހައްޓަފައި ހުރި ތަށިތަކުގެ ތެރެއިން އެއްމެ މަގަތަށް އިން މަގު އަހަރެންގެ އަތުން ވެއްޓި އޭގެ އަތްގަނޑު ނެއްޓުނެވެ.\nމީގެ ކުރިން ދުވަހަކުވެސް އަހަރެންގެ އަތުން ތައްޓެއް ތެޅުމުން ދައްތަ ވަރަށް ރީތި ކޮށް އެއީ އެވަރުގެ ކަމެއް ނޫނޭ ބުންޏެވެ. ނަމަވެސް، އެދުވަހު ތަފާތެވެ. އަހަރެންނަށް ދުވަހަކުވެސް އަޑުލައި ވާހަކަ ނުދައްކާ މީހާ ފުރަތަމަ ފަހަރަށް އަހަރެންނާއި ދިމާލަށް އަޑު ހަރުކޮށް ވާހަކަ ދެއްކި އެވެ. “އާޝާ!!… ތި މަޑު މައިތިރިކޮށް ކަމެއް ކުރާކަށް ނޭނގޭތަ؟ އޭނ… ތި ތަޅާލީ އަހަރެންގެ ޖޯޑޭ… އިނގޭތަ އޭގެ އަގު.. ބަލަ އެއީ ދެހާސް ރުފިޔާ އަށް މަގަތް އެއްޗެކޭ… ކަލޭ ކޮންތާކުން ތިވަރުގެ އެއްޗެއް މަށް ގަނެދޭނީ.. ކަލޭގެ މަންމަގެ ވެސް އެފެންވަރު ނުހުރޭ ވިއްޔާ… އޭނ.. ބުނެބަލަ..” ސަމިއްތަގެ އަޑު ހޮނު ގުގުރިއެއް ފަދައިން މުޅި ގޭގައި ގުގުމާލިއެވެ.\nއަހަރެން ގުޑިލާންވެސް ނޭނގިފައި ދެލޯ ބޮޑުކޮށްގެން ހުރެވުނެވެ. ލިބުނު ސިހުން ބޮޑުކަމުން ލޮލުން ކަރުނަވެސް އައެވެ. އެކަމަކު އަހަރެން ހުރީ އެކަން އިނގޭނެ ފަދަ ޙާލަތެއްގައެއް ނޫނެވެ. އަހަރެންގެ ކޮނޑުގައި އަތުން ޖަހާ ފަހަތައް ކޮއްޕާލި ވަގުތު އަހަރެން ފަހަތައް ވެއްޓުނެވެ. ބޮޑު އަނިޔާ އެއް ނުލިބުނުކަމީ އަހަރެންގެ ނަސީބު ތޯއްޗެކެވެ.\nއަހަރެންގެ މަޖާ ސަކަ މިޒާޖު ބަދަލުވާން ނެގީ މަދު ދުވަސްކޮޅެކެވެ. އަބަދު އަހަރެންގެ ހިނިތުންވެފައި އިން މޫނުން ފެންނަނީ ދެރަވެފައި އިންނަކަމެވެ. ހިނިތުން ވާތަން އެއް ގޮތަކަށްވެސް ނުފެނެއޭ ބުނުން ދޮގަކަށް ނުވާނެއެވެ. ދުވަސްތައް އެގޮތުގައި ފާއިތު ވަމުން ދިޔައެވެ. އަހަރެންވަނީ ނަފްސާނީ ގޮތުން ވަރަށް ބޮޑައް އަސަރު ކޮށްފައެވެ. ކުރިން ކޮލުގައި މަސްޖަހާފައި ހުންނަ އަހަރެން މިހާރު މުރަނގަ ތޮޅި އެކޭ އެއްފަދަ އެވެ. އެހާ ހިއްކެވެ. ވާނީވެސް އެހެންނެވެ. ގޭން ކާން ލިބެނީ މަދު އެތި ކޮޅެކެވެ.\nދޮންމަންމަގެ ނުރުހުމާ ކުރިމަތިލާން ނުޖެހޭ ދުވަހެއް މަދެވެ. އަހަރެންނަށް ދުވަހަކު އޭނާ ހިތްހަމަޖެހޭ ގޮތަކަށް ކަމެއް ކުރެވޭ ކަމަކަށް ނުވެއެވެ. އުމުރުން އެގާރަ އަހަރުގައި ގޭތެރެ ފޮޅާ ސާފު ކުރަނީ އަހަންނެވެ. މަގު މައްޗާއި މެދު ގޯތި ކުނި ކަހަނީ އަހަންނެވެ. ކުނި ކަހާ ނިމޭ އިރު ހުންނަނީ ގުދާރު ބިންދައިގެން ދާވަރު ވެފައި އެވެ. ނަމަވެސް ކާއެތި ކޮޅު ސަމިއްތަ ކައްކާލައެވެ.\nއެއްދުވަހެއްގެ މެންދުރު ވަގުތެވެ. އަހަރެން އުޅުނީ ގޭތެރެ ސާފު ކުރާށެވެ. އަހަރެންގެ ގެއަކީ ރަށުގެ އެހެން ގޭގެތަކެކޭ އެއްގޮތަށް ދެބުރި ތިންބުރިއަށް ނަގާފައި ހުންނަ ގެއެއް ނޫނެވެ. ނަމަވެސް އެގެއަކީ ބޮޑު ލިވިންގް ރޫމަކާއި އެއްކޮށް ބަރާބަރު ދިހަ މީހުންނަށް އެއްވެސް އުނދަގޫ ކަމެއްނެތި ކެވޭ ގޮތަށް އިންނަ ކާގެ އަކާއި ބޮޑު ބަދިގެއެއް ހުންނަ ގެއެކެވެ. ކްއީން ސައިޒް އެނދާއި ހަތަރު ދޮރުފަތްލީ އަލަމާރިއަކާއި އެކު ހަތަރު ކޮޓަރީގެ މާސިންގާ ގެއެކެވެ.\nއަހަރެން ދިޔައީ ކުނި ކަހަމުންނެވެ. ސަމިއްތަ ބަދިގޭގައި ހަރަކާތް ތެރިވާ އަޑު އިވެއެވެ. ކުނި ކަހަމުން ކަހަމުން ގޮސް ފާރުކައިރީގައި އިން ކަބަޑެއްގެ މަތީގައި އިން ވާސް އެއްގައި ޖެހި އެވެއްޓުނެވެ. ކާކުގެ ނަސީބް ކަމެއް ނޭނގެއެވެ. އޭއި ޖެހުނު ގޮތަކުން ތަޅައިގެނެއް ނުދެއެވެ. ނަމަވެސް، އެހަމަހިމޭން ގޭތެރޭގައި އެވެއްޓި ޖެހުނު އަޑު ގުގުމާލި އެވެ.\nއެވާހަކީ އެއްދުވަހަކު ސަމިއްތައަށް ވަރަށް ރީތިވެގެން ގަތް އެއްޗެކެވެ. އެވެއްޓުނު އަޑައް ސަމިއްތަ ގުންފައި ޖަހާފައި އަންނަ އަޑު އިވެއެވެ. އެއުޅެނީ ހަޅޭއްލަވަންކަން އިނގެއެވެ. ނަމަވެސް، އެންމެ ކުރީ ދުވަހެކޭ އެއްފަދައިން އަހަރެން ބިރު ގަނެއެވެ. ސިހެއެވެ.\nރުޅިއައިސް އެހުންނައިރު ކޮލުގެ މަސްތައް ފުފޭ ގޮތުން އަހަރެންނަށް ސިފަވަނީ، ރުޅިއައިސް ރަތްވެ ޝިކާރައަކަށް ދަހިވެތި ވެފައިވާ ސިންގާ އެއްހެންނެވެ. އަދި އެއޮތް ދަތްޕިލައެއް ފެނުނަސް އަހަރެން މޭނުބައި ކުރެއެވެ. މިއިން ދުވަހަކުވެސް ދަތް އުނގުޅި ފާޑު ނުޖަހައެވެ. ލޮލު ކައިރީ ބޯކޮށް އަނދުން އަޅައިފައި ހުރުމުން އިތުރަށް ބިރުވެރި ކަމަށް ދައްކައެވެ.\nސަމިއްތަ އެއައި ގޮތައް އައިސް އަތް ހޫރަމުން ހޫރަމުން އެއްޗެހި ކިޔަން ފެށިއެވެ. އެއްއަތުގައި ދޯފަތެއްވެސް އޮތެވެ. އަޑުބަރުކަމުން އަހަރެން ސިހުނުވަރުން، ޖެހުނީ ކުޑަވަރެއްގެ ހާޓް އެޓޭކެކޭ ބުންޏަސް ދޮގަކައް ވާނެ ހެނެއް ހީނުވެއެވެ. “ކަލޭ ކީއްކުރާނަމޭ ހިތާ ތިއުޅެނީ.. ކަމެއް ޙަވާލު ކުރިއަސް ރަނގަލާއް ކުރެވޭ ތޯ ބަލާބަލަ.. ނޫނީ މީނދީ ފިހިގަނޑުގައި ހުރި ވަރެއް އަންގާލަފާނަން އިނގޭ… ހަމަ މަގޭ އެއްޗެހި ހަލާކު ކުރާހިތުން އެބަ އުޅެއޭ… ކަލޭ ބޭނުމެއްނުވާނެ މަށް މޮޅެއް ލިބޭކަށް… ކަލޭގެ އަމާވެސް ބޭނުންވާނީ އެގޮތް.. މީނާގެ ބައްޕަ މީނާ ފެންނަން ހުރިއްޔާ މަމީ އެތާގައި އިން މީހެންވެސް ހީނުވާނެ… ބަލަން ހުންނާތި.. އަހަރެން އަދި ކަލޭގެ މަންމަގެ މަޤާމްވެސް ހޯދާނަން… ހަނދާން ކުރާތި.. އަދި ބުންޏޭނުން… ‘މަންމަގެ މަޤާމައް އެހެން މީހަކު ނުގެންނާތި’.. ހުއް..” އަޑައް ޅަކަން ގެންނަމުން ސަމިއްތަ ބުންޏެވެ.\nއެހެން ދުވަސް ދުވަހު ލަވާނީ ހަޅެކެވެ. ނަމަވެސް ފުރަތަމަފަހަރަށް އަތް އިސްކޮށްފައި އަހަންނަށް އަނިޔާ ކުރިއެވެ. އަހަރެންގެ ދެކޮލުގައި ހިފާ ފިތާލި ވަގުތު، ތަދުވިވަރުން އެނބުރުން ނޭރީ ކިރިޔާ އެވެ. އެވޭނަކީ އުމުރު ދުވަހު ތަޙައްމަލް ކުރި ވޭނެއް ނޫނެވެ. ކޮލުން އަތް ދޫކޮށްލި ވަގުތު ފަހަތައް ކޮއްޕާލި ކޮއްޕާލިނުން އަހަރެން ފަހަތައް ވެއްޓުނެވެ. ފަހަތުގައި އިން ބިއްލޫރި މޭޒުގެ ފައިގައި އަހަރެންގެ ބޯޖެހުނެވެ. މުޅިތަން އެނބުރޭހެން އަހަރެންނަށް ހީވިއެވެ. ބޮލުގައި އިރުކޮޅަކު ހިފަހައްޓައިލައިގެން އަހަރެން ހުރެފައި ތެދުވި އިރު ސަމިއްތަގެ ހިލަމެއްވެސް ނުވެއެވެ. އެއްކޮށްފައި ހުރި ކުނިތައް ބޭރުގައި އިން ގޯންޏައް އަޅާލައިފަ އަހަރެން ގޮސް ކޮޓަރިއަށް ވަދެ އެނދުމައްޗައް ޖެހި ގަތީމެވެ.\nސަމިއްތަ ހުރިހާ އެއްޗެއް ކީއިރުވެސް އަހަރެން ޗުއްޕުވެސް ނުބުނަމެވެ. ސްކޫލުގެ މުދައްރިސް ބޮޑެތިމީހުންނަށް އިހްތިރާމް ކުރަން ވާނޭ އަބަދުވެސް ބުނެއެވެ. އަހަރެންގެ ހިތުގައި ޝަކުވާތައް ފުންޏަކަށް ހުއްޓަސް އެއަޑު އަހާލާނެ ފަރާތެއް ނުވެއެވެ. އެކުވެރިން ކައިރީ ބުންޏަސް ޤަބޫލެއް ނުކުރާނެއެވެ.\nއިރުކޮޅަކު އެހެން އޮވެފައި އަހަރެން ބަނޑުހައި ވެގެން ކާން ދާން ތެދުވީ މެވެ. ތެދުވި ގަޑީ ހީވީ ބޮލައް ތޫނު ވަޅިއެއް ހަރާލި ހެންނެވެ. އެކަހަލަ ކަންކަމާ ވިސްނާ ވިސްނާ އަހަރެންގެ ބޯގޮވާ ހިސާބައްވެސް ކަންތައްތައް ދާން ފަށިފާނެ އެވެ. އަހަރެން ގޮސް ބަދިގެއަށް ވަތް ތަނާހެން އަހަރެންނަށް ލިބުނީ ދުވަހަކު ނުލިބޭނެހާ ވަރުގެ ހިތްދަތި ކަމެކެވެ. އެހާ ވަރަށް ހިތުގައި ޖެހުނު ދުވަހެއް މުޅި އުމުރުގައި ވެސް އަހަރެން އަޑުއަހަން ޖެހިފައި ނުވާކަހަލަ އެވެ.\n“މިއަދު އާޝާ އަކަށް ކާކަށް ނުލިބޭނެ.. ދާން އުޅޭ މަގޭ ކުރިމަތިން ތި އެކްޓްތައް ނުޖައްސާ.. ހުއް… ތިމާ ވަރުގެ މީހެއް ނެތިގެން އަދިވެސް އުޅޭތި..” ދޮންމަންމަ އެދުވަހުބުނި ބަސް އަކުރެއް ފިޔެއް ބަދަލެއްނުވެ އަހަރެންގެ ސިކުނޑީގައި ކަނޑާ ނެގިފައި އެބަ ހުރި އެވެ. އެވާހަކަ އަޑު އިވިފައި އަހަރެން ނުވެއްޓި ސަލާމަތްވީ ދޮރުކަނީ ގައި އަހަރެންނަށް އަތް ޖައްސާލެވުމުންނެވެ. ސަމިއްތަގެ ހިތަކީ ހަމަ އެހާ ހަރު ހިތަކީ ހެއްޔެވެ؟ އެހިތުގައި އެއްވެސް ރަހުމެއް ކުލުނެއް އަހަރެންގެ މައްޗައް ނެތީ ހެއްޔެވެ؟ އަހަރެން މިހުރީ ހެނދުނު ހެނދުނާ ކަޅުސައި ތައްޓެއް ބުއި ގޮތަށެވެ. މިހާރު ގަޑިން އެހެރަ އެއްގަޑި ބައިވެ ދޭއްޖަހަނީ އެވެ. އަހަރެން މަޑުމަޑުން ފަހަތައް ޖެހެމުންގޮސް ދުވެފައި ކޮޓަރިއަށް ވަނީމެވެ. އެރު އަހަރެންގެ ލޮލުން ކޯތާފަތް މަތިން ކޯރަކަށް ކަރުނައި ރޮނގެއް ދެމިފައި ހުރިކަން ޚުދު އަހަންނަށް ވެސް ނޭނގެ އެވެ.\nހާދަހާވާ އަނިޔާވެރި ދުނިޔެ އެކެވެ. އުމުރުން ދިހަ އަހަރު ވާންދެން އަނިޔާ އަކީ ކޯއްޗެއް ކަން އަހަރެން ނުދެނަ ހުރީމެވެ. ނަމަވެސް އެކަނިވެރިކަމާ ހިތްދަތިކަން ތަޙައްމަލް ކުރަން ޖެހުނީ މަންމަ އާއި ބައްޕަގެ ވަކި ވުމަށް ފަހުއެވެ. މަންމަ އާއި މެދުވެސް ފުރަތަމަ ފަހަރަށް ޝަކުވާ އުފެދުނެވެ. އެ ދެމީހުން ވަކިވި ސަބަބު ނޭނގި މަންމަ، ބައްޕަ ދޫކޮށްލާފައި ނުދިޔަނަމަ މިހެންނެއް ނުވީސްއޭ އަހަރެންގެ ހިތައް އެރި އަދަދެއްވެސް ނޭނގެއެވެ. ކުރީގެ އުފާވެރި ދިރިއުޅުން ބޭނުންނަމަ ޖެހޭނީ މަންމަ ހޯދާށެވެ.\nނަމަވެސް މަންމަ ކޮބާ ބާއެވެ. ދެއަހަރުވާން އުޅޭ އިރުވެސް މަންމަ އަށް އަހަރެންގެ ފަޅުކަން އިޙުސާސް ނުވަނީ ހެއްޔެވެ. މިވީހާތަނައް މަންމަ ލޮލުންވެސް ނުދެކެމެވެ. އެދުވަހު ގެއިން ނިކުމެގެން ދިޔަފަހުން ޚަބަރެއްވެސް ނުވެއެވެ. ކުޑަމިނުން މަންމަގެ އަޑުވެސް އަހަރެންގެ ކަންފަތުގައި ނުޖެހެއެވެ. ބައްޕަ ނުބުންޏަސް މަންމަ ނެތް ތަނުގެ ފަޅުކަން ބައްޕަގެ ހިތުގައި ވެސް އޮންނާނެކަން އަހަރެންނަށް އިނގެ އެވެ.\nދުވަސްތައް އޭގެ ހަލުވި މިނުގައި ފާއިތުވަމުން ދިޔައެވެ. އެއްބަޔަކަށް އުފާވެރިކަން ލިބޭއިރު އަނެއް ބަޔަކަށް ލިބެނީ ހިތާމައެވެ. ވޭނާއި ކެކުޅުމެވެ. އަހަރެންގެ ތަޤުދީރުގައި ހީވަނީ އުފާވެރިކަމެއް ލިޔެފައި ނެތީ ހެންނެވެ. ކޮންމެ ދުވަހަކު ދޮންމަންމަ އެއްގެ ވަކިތަކުގެ ދަށުގައި އަހަރެންގެ ފުރާވަރުގެ ދުވަސްވަރު ހޭދަވަމުން ދިޔަ އެވެ.\nއާދުވަހަކަށް އިރު އަރައިފިއެވެ. މިއަދުމީ ދެމަސް ދުވަހަށް ފަހު އަހަރެންގެ ބައްޕަ ރަށައް އަންނަ ދުވަހެވެ. އަހަރެންނަށް އުފަލުގެ ކޮޅެއް ވެސް ނެތެވެ. އިއްޔެގެ އިރު އޮއްސުމާ ހަމައަށް އަހަރެން ހުރީ އަހަރެންގެ އަނިޔާ ވެރިކަމުގެ ދުވަސްތައް ނިމުމަކަށް އަންނަކަމުގެ ހިޔާލީ ފޮލާ ކައްކާށެވެ..\nVrh vrh vrh rythi ma sha allah … in sha allah aashaa ah dhera gotheh nuvaane … A aar ur so talented dear … waiting fr nxt part\njazaakallah khairan dear Quiiin.. yeah dhen vaagotheh balama dho..\nmiothy 2vanabai ves up vefa. ummydhukuran kiyuntherinnah kamudhaane kamah.. kiyaalaafa comment kohlahchey..3vanabai insha Allah on saturday..\nVvvv reethi mi part vx…. Curiously waiting ngey… 💖💖💖Lysm💖💖💖\nJazakallah khairan LAZY_QUEENY\nVarah reethi Masha Allah and curiously waiting for the next part\nalhugandu balivumuge sababun vaahakaige dhen oi bai genes dhevey duvaheh neyge eve. adhi kulli gothakah Male’ dhaan jehumun alhugandakah ithuru vagutheh nulibe eve. alhuganduge haalathu visneynekamah ummydhu kurameve. alhugandu rashah ais furathama vx balaany kiyuntherin naa hama ah vaahaka genes dhevey tho eve.\njazaakallah Khairan all for your support for me. ly my ….readersalot\nvaahakaige anehbai mihaaru vaany submit kurevifa… next saturday ga4vana episode kiyuntherinnaa hama ah genes dheynan.. insha allah…\nހިތާމަ ލޯބި March 13, 2020\nތިޔަ ލޯތްބަށް އެދެމޭ2– 25 (ފަހުބައި)\nހިޖުރަ (ބާރަވަނަ ބައި)\nދީނީ ލޯބި August 8, 2015\nލޯބި October 28, 2018\nފަތްގަނޑު ފުރޭތަ 16\nހިތާމަ ބިރުވެރި އެހެނިހެން މަޖާ January 16, 2021\nއެހެނިހެން މަޖާ ލޯބި June 7, 2019


(4 މެއި 2017 އާ ގުޅޭ)\nރުބީނާ އަވަސް އަވަހަށް ފޯނު ހިފައިގެން އޭނާގެ ކޮޓަރިއަށް ދިއުމަށް ހިނގައިގަތީ އަމީރަށް އެއްވެސް ފަރުވާލެއް ނުބަހައްޓަ އެވެ. އޭނާގެ އެ ޢަމަލުން އިތުރަށް އަމީރުގެ ރުޅި ގަދަވި އެވެ. މިހާރުން މިހާރަށް ރުބީނާ އެގެއިން ނެރެ ބޭރުކޮށްލަން އަމީރުގެ ހިތަށް އެރިއެވެ. އެހެން ނަމަވެސް ކުރިމަތިން ފެނިގެން ދިޔަ މައުރީންއާއެކު އޭނާގެ ވިސްނުން ބަދަލު ކުރަން މަޖުބޫރުވީ އެވެ.\n"ދޮންބެގެ ކޮޓަރީގައި ހުރި އެއްޗިއްސަ ވީގޮތް ރީންއަށް އެނގޭތަ؟" އަމީރު މަޑުމައިތިރިކޮށް އަހާލި އެވެ. އެއާއެކު މައުރީން ދެފަރާތަށް ބޯހޫރާލީ އަމީރު ކުރި ސުވާލުގެ ޖަވާބު ނޭނގޭ ކަމަށް ބުނެއެވެ. މައުރީނަށް އެނގުނު ނަމަވެސް އެކުއްޖާ ނުބުނެ ހުރެދާނެއޭ ވެސް އަމީރުގެ ހިތަށް އެރިއެވެ. އައިސްފައި ހުރި ރުޅީގެ އަސަރު މައުރީނަށް އަމާޒު ކުރުމުގެ އެއްވެސް ގަސްދެއް އަމީރުގެ ނެތެވެ. އޭނާ އެނބުރި ނިޔާނުގެ ކޮޓަރިއަށް އައިސް ވަނެވެ.\nކޮޓަރީގައިވަނީ ރުބީނާގެ ރުއިމުގެ އަޑު ހަރުލާފަ އެވެ. އޭނާ ދެރަވެ ދެރަވެފައި ފޯނުން ވާހަކަ ދައްކަމުން ދިޔައެވެ. ނިޔާނުގެ މަރާ ގުޅިގެން އޭނާ ފޯނުގެ އަނެއްކޮޅުގައި ހުރި ޤައިސްއަށް ކިޔައިދެމުން ދިޔައެވެ.\n"އަހަރެން ވަރަށް އަވަހަށް މާލެ ދާނަން... ރޫބީ ދެރަ ނުވޭ..." ޤައިސްގެ އަޑުގައިވަނީ ކަންބޮޑުވުމެވެ.\nރުބީނާ ވަރަށް ދެރަވެފައި ޤައިސްއަށް ހުރިހާ ކަމެއް ޚިއްޞާ ކުރިއެވެ. ނިޔާނު ނެތްއިރު އޭނާ އެގޭގައި އުޅެން ފޫހިވެފައިވާ ކަމުގައި ބުންޏެވެ. ކޮންމެ ދުވަހަކު އެކުއްޖާގެ މަތީން ހަނދާންވާ ކަމާއި އެއީ ކެތްކުރަން ފަސޭހަ ކަމެއް ނޫންކަން ރުބީނާ ހާމަކުރަމުން ދިޔައެވެ. މައުރީން ވެސް އެކަމުގެ ސަބަބުން ބަދަލުވެއްޖެ ކަމުގައި ރުބީނާ ބުންޏެވެ. އޭނާގެ ހުރިހާ ވާހަކައެއް އަޑުއަހަމުންދިޔަ ޤައިސްއަށް ގޮތެއް ނިންމަން މަޖުބޫރުވަމުން ދާ ކަހަލައެވެ. ރުބީނާގެ ވާހަކަތަކުން އޭނާގެ ހިތަށް ވަރަށް އަސަރު ކުރަމުން ދިޔައެވެ.\nހަވީރުގެ ވަގުތެވެ. ރުބީނާ ކޮޓަރީގައި އުޅެނިކޮށް ސަލްމާ އާއި ހިދާ އެ ގެއަށް އައެވެ. ރުބީނާގެ ހާލު ބަލާލުމަށެވެ. އެމީހުން އައީ ހަވީރު ސަޔަށް އެއްޗެހި ހިފައިގެންނެވެ. އެހެންވެ އެ ތަކެތި ނަގާ ސައި ތައްޔާރު ކުރަން ރުބީނާ ބަދިގެ ފަރާތުގައި ހަރަކާތްތެރިވަމުން ދިޔައެވެ.\n"ނިޔާނުގެ އަންހެނުން އަދިވެސް އަމީރުމެން ގާތުގައިތަ؟" ސިޓިންރޫމު ސޯފާގައި އިނދެފައި ސަލްމާ އަހާލިއެވެ.\n"އާން! އަހަރެންގެ ލޯ ކުރިމަތީގައި ކީއްކުރަން ބަހައްޓަނީ؟ އަހަރެންގެ ދަރި އެނބުރި ލިބޭނެތަ އޭނާ ހުއްޓޭ ކިޔާފައި" ރުބީނާ ފޫހި ގޮތަކަށް ބުންޏެވެ.\n"އަމީރު ކީއްވެތަ އޭނާ ގެންގޮސްގެން އެއުޅެނީ... އޭނާއަށް ކޮން ފައިދާއެއް ވާނީ" ހިދާ ވިސްނަން އިނދެ ބުނެލި އެވެ.\n"އަމީރު ބޮލަށް ލައިގެން އޭނާ ގެންގުޅުނަސް އަހަންނަކަށް ނުވާނެ... އަހަރެން ނުވެސް އުޅެން ބަލާކަށް ވެސް... އަހަރެންގެ ކުރިމަތީ ނުހުންނަންޏާ އެ ނިމުނީ... މިހާރު ވެސް ހުންނާނީ ވަރުގަދަ ލަނޑެއް ދީފައި"\n"ކިހިނެއް ހެދީ؟" ރުބީނާ ބުނެލި އެއްޗަކުން ހިދާއާއި ސަލްމާއަށް އެކުއެކީ އަހާލެވުނެވެ.\n"އަމީރު އޭނާ ގެންދިޔައިމަ ނިޔާނުގެ ކޮޓަރީގައި ހުރި ހުރިހާ އެއްޗެއް ނެގީ... ރައްޓެއްސަކާ ވާހަކަ ދައްކައިގެން ނިޔާނުގެ ހެނދުންކޮޅު ރަށަކަށް ފޮނުވާލީ... އެކުއްޖާގެ އެއްވެސް އެއްޗެއް އެ އަންހެނާގެ އަތައް އަރާކަށް އަހަރެން ބޭނުމެއް ނޫން... އަދިވެސް ކުރެވުނު ކަންތައް ކުޑަކަމުން މިބަޔަށް އަތުވެއްޖޭ ނިޔާނުގެ އެއްޗެހި ބަލާ"\n"ރޫބީ ގަދަ އިނގޭ" ހިދާ ހީނގަންނަމުން ބުންޏެވެ.\n"ދެން އޭނާ އުޅެނީ މިކޮޅުގަތަ؟ އެނބުރި ރަށަކަށް ނުދޭތަ؟" ޚިޔާލަކަށް ގެއްލިފައި އިނދެ ސަލްމާ އަހާލިއެވެ.\n"ރަށަށް ދާނެނަމަ މިހާރު ދިޔައީހެއްނު. އެ އުޅެނީ މިގެއަށް ގަދަކޮށްލަން ވެގެން... އަމީރުއާ ގުޅުނީމައެއްނު މިގޭގައި ހުރެވޭނީ. ހޫނ! ދެން އޭނާގެ ވާހަކަ ހުއްޓާލާފައި އާދޭ ސައިބޯން... އެނގޭތަ! ޤައިސް ގުޅި... ބުނީ ވަރަށް އަވަހަށް މާލެ އެބައަންނަމޯ. ނިޔާނުގެ މަރުގެ ޚަބަރު ލިބުމުން ހުރީ ވަރަށް ދެރަވެފައި" ކާމޭޒު ދޮށުގައި ރުބީނާއާއި އޭނާގެ ރައްޓެހިން އިށީނެވެ. އެމީހުން ވާހަކައިގައި ތިއްބާ ސިޓިންރޫމަށް މައުރީން ނުކުތެވެ.\n"މައު! އާދޭ ސައިބޯން... ސަލްދައްތަ ހުންނާނެ މައުއަށް މީރު ޕުޑިން ވެސް ގެނެސްފައި" މައުރީން ފެނުމުން ސަލްމާ ނިކަން ގާތްކޮށް ގޮވާލާފައި ވާހަކަ ދެއްކި އެވެ. މޭޒު ދޮށުގައި އިން ރުބީނާ ވެސް ތެދުވެ މައުރީނަށް ސައިތަށްޓެއް ހަދައިދޭން އުޅެންފެށިއެވެ.\n"އަހަރެން ހިތަށް އަރާ އެ އަންހެނާ ބަލިވެ ނީންކަން އެއީ ނަސީބެކޭ" ދައްކަމުންދިޔަ ވާހަކަ މެދުކަނޑާލާފައި ވަނިކޮށް އެ ވާހަކަތައް ބޮޅެއް އިތުރުކޮށްލީ ހިދާއެވެ. އޭނާގެ ވާހަކައަށް ރުބީނާ "ހޫން" ލައްވާލިއިރު ސަލްމާ އިނީ މައުރީނަށް ބަލާށެވެ. އެކުއްޖާގެ ކުރިމަތީގައި ނިޔާނުއޭ ކިޔައިގެން އެއްޗެހި ކިޔުން ރަނގަޅު ކަމެއްކަމަށް އޭނާއަށް ނުފެންނަނީ އެވެ. ނަމަވެސް އެންމެން ހައިރާންކޮށްލީ މައުރީނެވެ.\n"ދޮންބެ އެ ދިޔައީ ބޭބީއެއް ލިބެން އުޅެނިކޮށް" މަޑުމައިތިރި ކަމާއެކު އިސްޖަހާލައިގެން އިނދެ މައުރީން ބުންޏެވެ. އެހިނދު އެތަނުގައި ދެން ތިބި ތިން އަންހެނުންގެ ސަމާލުކަން މައުރީނަށް ހުއްޓުނެވެ.\n"މައުއަށް ކިހިނެއް އެނގެނީ" ރޫބީ ސައިޖޯޑު ގެނެސް މައުރީންގެ ކުރިމަތީ ބަހައްޓަމުން އަވަސް އަވަހަށް އަހާލި އެވެ.\n"ބައްޕައަށް ވެސް އެނގޭ. ބައްޕަމެން އެ ވާހަކަ ދައްކަނިކޮށް އަޑުއިވުނީ" މައުރީން ބުނި އެއްޗަކުން އިތުރަށް ރުބީނާ ހައިރާންވި އެވެ.\n"ކޮބާ ރޫބީ! އެހެންވީމަ އަމީރު އުޅޭނެއެއްނު އޭނާ ބޮލަށް ލައިގެން" ހިމޭން ވެގެން ދިޔަ ރުބީނާއަށް މޭޒުދޮށުގައި އިށީނދެވުނު ހިނދު ހިދާ ބުންޏެވެ.\n"ރޫބީ، ނިޔާނަށް ލިބޭ ދަރިއަކީ..." ސަލްމާއަށް ބުނަން އުޅުނު އެއްޗެއް ފުރިހަމައެއް ނުކުރެވުނެވެ. ރުބީނާ އިނދެފައި ވާހަކަ ދައްކަން ފެށީއެވެ. މައުރީންގެ ފަރާތުން ލިބުނު ޚަބަރުން އޭނާގެ ޠަބީޢަތަށް ބަދަލުތަކެއް އަތުވެއްޖެއެވެ.\n"އަމީރު އަހަންނަށް ސިއްރުކުރީ... އެ އަންހެނާ ވެސް ސިއްރުކުރީ... އެ ދެމީހުން ވެގެން އަހަންނަށް އޮޅުވާލީ" ރުބީނާގެ އަޑުގައިވަނީ ޝަކުވާއެވެ. ހަމައެއާއެކު އޭނާއަށް ފުން އަސަރުތަކެއްކޮށްފައި ވެއެވެ.\n"ރޫބީ! ނިޔާނަށް ލިބެން އުޅޭ ދަރިފުޅު ހޯދުމުގެ ގަސްދުގައި އަމީރު އެ އުޅެނީ... އެހެންވެ ރޫބީއަށް ސިއްރުކޮށްގެން އެ އުޅެނީ" ހިދާގެ ދުލުން ބޭރުކޮށްލި ލަފުޒުތައް ރުބީނާގެ ސިކުނޑީގައި އެކިފަރާތުގައި ތަތްގަނޑުތަކެއްހެން ބިންވަޅުނެގިގެން ދިޔައެވެ.\n"ރޫބީ! އެކުއްޖާވާނީ ރޫބީގެ ފުރަތަމަ މާމަ ދަރިފުޅަށް... ދުނިޔޭގައި ހުންނާނޭ ނިޔާނުގެ ހަމައެކަނި ނިޝާނަށް" ރުބީނާއަށް ވިސްނައިދޭ ފަދަ ގޮތަކަށް ސަލްމާ ބުންޏެވެ.\n"މަންމާ! ދޮންބެގެ ބޭބީ އަހަރުމެންނަކަށް ނުލިބޭނެތަ؟" މައުރީން އިނދެފައި ކޮށްލި ސުވާލުން ރުބީނާގެ ސިކުނޑީގައި ޚީޔާލުތަކެއް އެނބުރިގަތެވެ.\n"އެ ބޭބީ އުޅޭނީ އަހަރުމެންނާއެކު... އަމީރު އެ އުޅެނީ އަހަންނަށް އޮޅުވާލައިގެން އެކުއްޖާ ހޯދަންވެގެން. އެހެނެއް ނުވާނެ. އެއީ އަހަރެންގެ ނިޔާނު ދޫކޮށްފައި ދިޔަ އެންމެފަހުގެ ނިޝާން. އެ ދަރިފުޅު އުފަންވާންޖެހޭނީ އަހަރެންގެ އަތްމައްޗަށް" ޚިޔާލަކަށް ގެއްލިފައި އިނދެ މަޑުމަޑުން ރުބީނާ ވާހަކަ ދެއްކި އެވެ.\nޝިމްލާ އެތައް ވާހަކައެއް ދައްކައިގެން އައިރާ ކޮންމެވެސް ވަރަކަށް އެއްޗެއް ކާލިއެވެ. އެހެންނަމަވެސް އޭނާ ގިނަވަގުތު އޮންނަނީ ކޮޓަރީގައެވެ. އެކަކާ ވެސް އަނގައިން ނުބުނެއެވެ. އެކަނި އޮވެ އޭނާ ހިތާމަ ކުރަނީކަން އެނގި ހުރެ ވެސް އަމީރާއި ޝިމްލާއަށް އެ ހިތާމަތަކަށް ލުޔެއް ގެނެސްދޭނެ ގޮތެއް ނޭނގުނެވެ.\nއެ ބަޔަށް ވަދެގެން އައި ލިޒީއާއި މިރާން ފެނުމުން ޝިމްލާ ހިނިތުންވެލި އެވެ. ލިޒީ ލޮލުން އިޝާރާތްކޮށްލި ގޮތުން އޭނާ އެ ހޯދަނީ އައިރާކަށް ޝިމްލާއަށް އެނގުނެވެ.\n"ވެއްޖެ ކޮޓަރީގައި... ލިޒީ ގޮސް އައިރާއަށް ވިސްނައިދީބަލަ. ހާދަ މަދުންނޭ ކަނީ... އެ ކާއެތިކޮޅުން ނޭނގެ ގައިގާ ވަރުހުންނާނެ ކަމެއް ވެސް... މިހާރު އެހެން ހިތާމަ ކުރުމަކީ ލިބެން އުޅޭ ދަރިފުޅަށް ވެސް އެކަމުގެ އަސަރު ކުރާނޭކަމެއް" ކަންބޮޑުވެފައި ޝިމްލާ ބުންޏެވެ. ލިޒީ ބޯޖަހާލާފައި މިރާންގެ ގާތުގައި ސިޓިންރޫމުގައި މަޑުކޮށްލަން ބުންޏެވެ. އަދި ލިޒީ އައިސް އައިރާ އުޅޭ ކޮޓަރިއަށް ވަނެވެ.\nދޮރާ ދިމާއަށް ފުރަގަސް ދީގެން އަރިއަކަށް އޮތް އައިރާ ހަރަކާތެއް ވެސް ކޮށްނުލިއެވެ. ދޮރުލައްޕާލާފައި ލިޒީ އައިސް އައިރާއާ ކުރިމަތިވާނޭހެން އެނދުގައި އިށީނެވެ. އޭރު ބާލީހުގައި ބައްދާލައިގެން އެއްދިމާއަކަށް ނަޒަރު ހުއްޓާލި ގޮތަށް އައިރާ އޮތެވެ.\n"އޭތް! އަހަރެންގެ ބެސްޓީއަކީ ވަރަށް ސްޓްރޯންގް ގާލްއެއް... އޭނާ ކޮންމެ ފަދަ ކަމަކަށް ވެސް ކެތްތެރިވާނެ. އޭނާ އަމިއްލަ ނަފްސާ މެދު ނުވިސްނިޔަސް އެހެން މީހުންނާ މެދު އަބަދުވެސް ވިސްނާނެ... އެކަމަކު ނިޔާނު އެ ދިޔައީ އަހަރެންގެ ބެސްޓީ މުޅީން ބަދަލުކޮށްލާފައި... ނައު ޝީޒް ވެރީ ސެލްފިޝް" ލިޒީގެ ވާހަކަތައް އަޑުއަހަން އޮތް އައިރާ ކުއްލިއަކަށް ބާލީހުގެ ތެރޭގައި މޫނު ފޮރުވާލި އެވެ. އޭނާ ރޮނީކަން އެނގުމުން ލިޒީ އިހުނަށްވުރެ އައިރާއާ ގާތަށް ޖެހިލިއެވެ. އަދި އައިރާގެ ކޮނޑުގައި ފިރުމާލިއެވެ.\n"ދުނިޔޭގައި ނެތްއިރު ވެސް އަހަންނަށް އެ ނޫން މީހަކާ މެދު ނުވިސްނޭ. އަހަރެން ކިހިނެއް ނިޔާނު މަތީން ހަނދާން ނައްތާލާނީ" އައިރާ ރޮމުން ވާހަކަ ދެއްކި އެވެ.\n"އެކަކުވެސް އައިރާ ގާތުގައި ނުބުނެއޭ ނިޔާނު މަތީން ހަނދާންނައްތާލާށޭ... އަހަރުމެން އެންމެންގެ ހަނދާނުގައި އަބަދުވެސް ނިޔާނު ވާނެ... އެކަމަކު މިހާރު އައިރާ ވިސްނަންވީ ބަނޑުގައިވާ ބޭބީއާ މެދު... އެއީ ނިޔާނު ދިން ލޯބިލޯބި ހަދިޔާއެއް... އައިރާގެ ތި ހިތާމަތައް އެ ބޭބީ ބޯން ވުމުން ނެތިގެން ހިނގައިދާނެ... ނިޔާނު ނެތްނަމަވެސް އޭނާ ވެސް ބޭނުމެއް ނުވާނެ އައިރާ އަބަދު ރޯތަން ދުށުމަށް. ޚާއްޞަކޮށް މިހާރު ތި އިން ހާލުގައި... ދެން ނުރޮއެ ތެދުވޭ... މިގޭ ދައްތަ ބުނި އައިރާ މާ މަދުންނޭ ކަނީ... ތިހާ މަދުން ކައިގެން ބޭބީއަށް ފައިދާއެއް ނުކުރާނެއެއްނު... އަހަރެން މެރީ ކުރަން އުޅޭއިރު ބެސްޓީ ތީ އަހަންނަށް ހުރިހާ ވާހަކައެއް ކިޔައިދޭން ހުރި މީހަކީ... ސޯ ޓްރައިޓުބީ ހެޕީ... އަހަންނަށް ޓަކައި ވިޔަސް" އައިރާގެ އަތުގައި ހިފާ އޭނާ ނަގަން ލިޒީ މަސައްކަތް ކުރަން ފެށުމުން އައިރާ ތެދުވިއެވެ. އެއާއެކު އޭނާގެ ގައިގާ ލިޒީ ބައްދާލި އެވެ.\n"ބެސްޓީ... އައި މިސް ހިމް ޓޫ... އައި ރިއަލީ މިސް ހިމް... އެންމެ ދެރަވަނީ ބެސްޓީ އެކަނިވީމަ... އެކަމަކު އަހަރެން ސްޓްރޯންގް ނުވަންޏާ ދެން ކާކު ހުންނާނީ މިހެން އައިސް އައިރާއަށް ވިސްނައިދޭން" ލިޒީގެ އަޑުގައިވި މަޑުމޮޅިކަން އިތުރަށް އައިރާގެ ހިތަށް ތަދުކުރުވިއެވެ.\n"އައި އޭމް ސޮރީ..." އައިރާ މަޑުމަޑުން ބުނެލި އެވެ.\n"އަހަންނަށް މާފުކުރޭ... އައިރާއަށް ލޯބި ގެއްލުނު ވަގުތު އަހަރެން މި އައީ އަމިއްލަ ކައިވެނީގެ ޚަބަރު ހިފައިގެން... ކޮންކަހަލަ ރަޙުމަތްތެރިއެއް އަހަންނަކީ"\n"ނޫން ލިޒީ! ތީ މީހަކަށް ލިބޭނެ އެންމެ ރަނގަޅު އެކުވެރިޔާ. ލިޒީ ނެތްނަމަ އަހަންނަށް ނިޔާނެއް ނުލިބުނީސް. އަހަންނާއި ނިޔާނަށް އެކުގައި އާދެވެން އޮތް ހިސާބަށް މިވަނީ އާދެވިފައި... މީ ތަޤުދީރު... އަހަންނަށް އެނގޭ ނިޔާނު އަހަރެން އެކަނިކޮށް ނުލާނެކަން... ލިޒީ! ހަޤީޤަތުގައި ވެސް ނިޔާނު އަހަރެން އެކަނިކޮށެއްނުލާ... އޭނާ ވަކިވެގެން އެ ދިޔައީ ކުޑަކުޑަ ނިޔާނެއް އަހަންނަށް ދީފައި... ހަޔާތުގެ ރާސްތާގެ ބާކީ އޮތްބައިގައި އަހަންނާއެކު ނިޔާނު ނުވި ނަމަވެސް މި ދަރިފުޅު އަހަންނާއެކު ވާނެ... މި ދަރިފުޅު ނެތްނަމަ އޭނާ އެނބުރި އަންނާނެ... ކޮންމެ ހާލެއްގައި ވެސް އަހަރެންގެ ގާތަށް އެނބުރި އަންނާނެ... އެކަމަކު ވަކިވެގެން އެ ދިޔައީ އަހަރެން އެކަނި ނުވާނެކަން އެނގޭތީވެ. މީ އަހަރެންގެ ދިރިއުޅުން ތަސައްވުރު ގޮތެއް ނޫން. އެންމެ ދުވަހެއް ވެސް ނިޔާނާ ވަކިން އުޅޭނެ ގޮތަކާމެދު އަހަރެން ނުވިސްނަން... އެހެންވިޔަސް ހަޤީޤަތެއް ނުފޮރުވާނެ... ނިޔާނު އެނބުރި ނާންނާނޭކަން އެނގޭ. މިއަދު އަހަންނަށް ޓަކައި ނިޔާނު ދޫކޮށް އެ ދިޔައީ ނިޔާނުގެ ތާއަބަދަށް ދެމިހުންނާނޭ ހަނދާނެއް. ޝަކުވާކުރުމުގެ ބަދަލުގައި މިއަދު އަހަރެން ވާންވީ ޝުކުރުކުރާ މީހަކަށް. ކިތައް ފިރިން އެމީހުންގެ އަނބިންނާ ވަކިވެގެންދަނީ... އޭގެތެރޭން ކޮންމެ އަންހެނަކީ އަހަރެންހާ ނަސީބުވެރިއެއްނޫން... އެމީހުންނަށް އެމީހުންގެ ފިރީންގެ ދެމިހުރި ނިޝާނެއް ލިބުމުގެ ނަސީބެއްނުވޭ... ލިޒީ! އަހަރެން ދެން ނުރޯނަން" ލިޒީއާ ދުރަށް ޖެހިލުމަށްފަހު އައިރާ އޭނާގެ ދެކޯތާފަތް ފުހެލިއެވެ.\n"މާދަމާ ހެނދުނުގެ ފްލައިޓުން މަންމައާއި ބައްޕަ އެބާދޭ... ބައްޕަ ވެސް ހުރީ ވަރަށް ދެރަވެފައި... ނިޔާނާ މެރީކޮށްގެން ދިޔަ ފަހުން ދޭތެރެއަކުން އަހާލާނެ އައިރާ އުޅެނީ ރަނގަޅަށްތޯ... އައި ނޯ ބައްޕަ ވެސް ކެއަރކުރާކަން އައިރާއަށް"\n"އަހަރެން ފަރާތުން ލިޒީ ބޭނުމީ ކޮންއެއްޗެއް؟" ހިނިތުންވެލަމުން އައިރާ އަހާލިއެވެ.\n"ތި ހިނިތުންވުން... އައިރާ އުފަލުގައި ހުންނާނެކަމުގެ ގެރެންޓީއެއް" އައިރާގެ މޫނުގައި ދެއަތުން ހިފާލަމުން ލިޒީ ބުންޏެވެ.\n"ނިޔާނާއި އަހަރެން ވަރަށް ރޭވިން ލިޒީގެ ކައިވެންޏަށް ތި ރަށަށް ދާން"\n"އެނގޭ ތި ދެ މީހުން އަންނާނެކަން... ދެން އެކަމާ އަޅާނުލާ... މިހާރު އަހަރެން މި ހުރީ އައިހެއްނު... މަންމަމެން ވެސް އެ އަންނަނީ... މިކޮޅު ކޯޓުގައި ކައިވެނިކޮށްގެން ރަށަށް ދާނީ... އަހަރެންގެ ކައިވެނި ކުރެވޭ ވަގުތު އަހަންނާއެކު އައިރާ ހުންނަން ވަރަށް ބޭނުން"\n"ލިޒީ ކައިވެނި ކުރާއިރު އަހަރެން ނުހުރެ ނުދާނެއެއްނު... މަލީހާ ދައްތައާއި ދާއޫދުބެ އައީމަ މިގެއަށް ގެންނައްޗޭ. އެމީހުންނާ ބައްދަލުކޮށްލާ ހިތްވޭ ވަރަށް" އައިރާ ބުންޏެވެ. އޭނާގެ ޢާއިލާއެއްނެތް ތަނުގައި އެފަދަ ޝުއޫރެއް ބަޔަކާމެދު އުފެދުނިއްޔާ އެ އިހުސާސް ކުރެވުނީ މަލީހާގެ ޢާއިލާގެ ފަރާތުންނެވެ. އެހެންވެ މިފަދަ ހިތްދަތި ވަގުތެއްގައި އެ މީހުން ފެނުމުން ވެސް އައިރާއަށް ހިތްވަރާއި ހިތްހަމަޖެހުން ލިބިދާނޭ ހީކުރެވުނީއެވެ.\n"ދެން ހިނގާ ބޭރަށް... އަބަދު ކޮޓަރީގައި އޮތީމަ ވިސްނޭނީ... މިހާރު ދެން ބަލަން ޖެހޭނީ ކަންކަމާ އެހާ ނުވިސްނާ ސްޓްރެސް ފްރީކޮށް ހުރެވޭތޯ... ނިޔާނު ބައްޕަ އެއީ ހާދަ ރަނގަޅު މީހެކެ ދޯ. ނަސީބަކުން ރަނގަޅު ބަފާބެއެއް ލިބިއްޖެއެއްނު... ހިތަށް އަރާ ނިޔާނުގެ މަންމަ ފެންނާނެނަމައޭ އޭރުންތާ އެނގޭނީ އޭނާގެ ހުރި ވަރެއް ވެސް ދޯ" އައިރާއާ ވާހަކަ ދައްކަމުން އޭނާ ގޮވައިގެން ލިޒީ ކޮޓަރިން ނުކުތެވެ.\nކޮޓަރި ތެރޭ ދެކޮޅަށް ހިނގާލަ ހިނގާލަ ހުރީ ރުބީނާ އައިސް އެނދުގައި އިށީނީ ފައިވާޅު ވެގެން ކަންނޭނގެއެވެ. އޭނާ މޫނުގައި ދެއަތްތިލަ ހިންގާލުމާއެކު ފުންނޭވާއެއް ބޭރުކޮށްލިއެވެ. ހަޤީޤަތުގައި ވެސް އައިރާ ބަލިވެ އިނީބާއޭ އޭނާގެ އަމިއްލަ ޟަމީރާ ސުވާލު ކުރަމުން ދިޔައެވެ.\n"އޭނާ އެ އުޅެނީ ނިޔާނުގެ ދަރިފުޅު ގޮވައިގެން އަހަންނަށް ފިލަންވެގެން... ނޫން!ނޫން! އެވާނީ އަމީރުގެ ރޭވުމަކަށް. ނިޔާނު އަހަންނާއެކު އެންމެ ފަހުވަގުތާ ޖެހެންދޭން ވެސް އުޅުނީތީ އޭނާއަށް ލިބެން އުޅޭ ދަރިފުޅު އަހަންނާ ވަކިކޮށްލަން އޭނާ އެ ވިސްނަނީ" ރުބީނާގެ ހިތް ނުތަނަވަސްވިއެވެ. އެއްފައި މައްޗަށް އަނެއްފައި އަރުވާލުމާއެކު ތިރީތުންފަތް ހަފާލެވުނެވެ. (ނުނިމޭ)


Manma ge keumeh Twinkle ah 46 aharu fahun | Mihaaru\nމަންމަ ކެއްކި އެއްޗެއް ޓްވިންކަލް އަށް ލިބުނީ 46 އަހަރު ފަހުން\n31 މެއި 2020 - 09:235comments\nކުރީގެ ބަތަލާ އަދި އަކްޝޭ ކުމާރުގެ އަންހެނުން ޓްވިންކަލް ކަންނާ އަކީ އަބަދު ވެސް މީހުންގެ ސަމާލުކަން ލިބޭ ޒާތުގެ ވާހަކަތައް ސޯޝަލް މީޑިއާގައި ހިއްސާކުރާ މީހެކެވެ. ފަހަރުގައި އެއީ ފިލްމު ކުޅުން ހުއްޓާލައި މިހާރު ލިޔުންތެރިއެއްގެ ގޮތުގައި މަސައްކަތްކުރާތީ ވާ ގޮތެއް ކަމަށް ވެސް ވެދާނެ އެވެ.\nހުކުރު ދުވަހު ޓްވިންކަލް ފޭސްބުކާއި އިންސްޓަގްރާމާއި ޓްވިޓާގައި އާންމުކުރި ޕޯސްޓެއްގައި ފެންނަނީ ފްރައިޑް ރައިސް ތައްޓެކެވެ. އެ ފޮޓޯއާ އެކު އޭނާ ބުނީ މަންމަގެ އަތުން ކެއްކި ފްރައިޑް ރައިސް އެއް ކާން މި ލިބުނީ 46 އަހަރު ފަހުން ކަމަށާއި މި ނަސީބު ލިބުނީ ދިގުދެމިގެންދާ ލޮކްޑައުނަކާ ހެދި ކަމަށެވެ. މާނަ އަކީ މަންމަ ކެއްކި އެއްޗެއް ޓްވިންކަލް އަށް ކާން ލިބުނީ އުމުރުން 46 އަހަރުގައި ކަމަށް ވުމެވެ.\n"މިހާރު އެނގިއްޖެ މީސްމީހުން މަންމައިން ކައްކާ އެއްޗެހީގެ ވާހަކަ ދައްކާ ސަބަބު." ޓްވިންކަލް ބުންޏެވެ.\nމި ޕޯސްޓާ އެކު ވަރަށް ގިނަ މީހުން އެކި ޝުއޫރުތައް ފާޅުކޮށްފައިވެ އެވެ. ގިނަ ބަޔަކު ބުނީ ޓްވިންކަލް ވަރަށް ނަސީބު ގަދަ ކަމަށާއި ހަމަ ހަގީގަތުގައި ވެސް މަންމަގެ އަތުން ކައްކާ އެއްޗެހި އެހެން އެއްވެސް މީހަކު ކައްކާ އެއްޗަކާ އަޅައިނުކިޔޭނެ ކަމަށެވެ.\nބައެއް މީހުން ބުނި ގޮތުގައި ހިންދީ ސިނަމާގެ ޑީވާއެއްގެ ގޮތުގައި ގިނަ ބަޔަކު ސިފަކުރާ އަންހެނަކު ކައްކާ އެއްޗެއް ކާލަން ލިބުމަކީ ވެސް އާދައިގެ ކަމަކަށް ނުވާނެ އެވެ. އަދި ފޮޓޯ އިން ފެންނަ ފެނުމަށް ބަލާ އިރު ޑިމްޕަލް ކެއްކި ފްރައިޑް ރައީސް ވަރަށް މީރުވާނެހެން ހީވާ ކަމަށް ބައެއް މީހުން ބުންޏެވެ.\nޑިންޕަލް އަކީ ހިންދީ ސިނަމާގެ އައިކޮނިކް ފިލްމެއް ކަމަށްވާ 1973 ގެ "ބޮބީ" އިން ބޮލީވުޑަށް ނުކިތް ބަތަލާއެކެވެ. އުމުރުން މިހާރު 62 އަހަރުގެ ބަތަލާގެ އެންމެ ފަހުން ސްކްރީނުން ފެނިފައި ވަނީ މިދިޔަ މަހު ރިލީޒްކުރި "އަނގްރޭޒީ މީޑިއަމް" އިންނެވެ. ޑިމްޕަލްގެ ކުރިއަށް ހުރި ފިލްމުތަކުގެ ތެރޭގައި ހޮލީވުޑްގެ ޑައިރެކްޓަރު ކްރިސްޓޯފާ ނޯލަންގެ "ޓެނެޓް" އާއި އަޔާން މުކަރްޖީ ބުރައްމަސްތުރާ" ހިމެނެ އެވެ.\nޑިމްޕަލް އާއި ކުރީގެ އެކްޓަރު ރާޖޭޝް ކަންނާގެ ކައިވެންޏަށް ލިބިފައި ވަނީ ދެ އަންހެން ކުދިންނެވެ. އެއީ ދޮށްޓަށް ހުރި ޓްވިންކަލް އާއި ރިންކީ ކަންނާ، 42 އެވެ. ޑިމްޕަލް އަކީ މިހާރު ހަތަރު ކުއްޖެއްގެ މާމައެކެވެ.\nއިތުރު ލިޔުންތައް ބޮލީވުޑް އަކްޝޭ ކުމާރު ޑިމްޕަލް ކަޕާޑިއާ


Practice feshumun kulhuntherin ge Allowance libeyne: Mahloof - vNews.mv\nޕްރެކްޓިސް ފެށުމުން ކުޅުންތެރިންނަށް އެލަވަންސް ލިބޭނެ: މަހުލޫފު\nއިސްމާޢީލް ޝާހު 04 May 2020, 20:07\nގައުމީ ޓީމުތަކުގެ ކުޅުންތެރިންނަށް އެލަވަންސް ނުލިބެނީ ޕްރެކްޓިސް ނުކުރާ ދުވަސްވަރަކަށްވާތީ ކަމަށާއި ޕްރެކްޓިސްތައް ފެށުމުން އެފައިސާ ދޫކުރާނެ ކަމަށް ކުޅިވަރާބެހޭ ވަޒީރު އަހުމަދު މަހްލޫފް މިއަދު ވިދާޅުވެއްޖެއެވެ.\nނެޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލެއްގެ ޖަވާބުގައި މަހްލޫފް ވިދާޅުވީ، ގައުމީ ޓީމުތަކުގެ ކުޅުންތެރިންނަށް އެލަވަންސްގެ ގޮތުގައި މަހަކު ގާތްގަނޑަކަށް 1.4 މިލިއަން ރުފިޔާ ހަރަދުކުރައްވާ ކަމަށެވެ.\nމަހްލޫފް ވިދާޅުވީ، ގައުމީ ޓީމުތަކުގައި 328 ކުޅުންތެރިން މިހާރުވެސް އެބަތިބި ކަމަށެވެ.\nއަންހެން އަދި ފިރިހެން ކުޅުންތެރިން ތަފާތު ކުރުމެއްނެތި ކޮންމެ މަހަކު 5،000 ރުފިޔާ ދެމުންދާއިރު، އެއީ ކުޅުންތެރިންގެ މުސާރައެއް ނޫން ކަމަށާއި އެއީ ކުޅުންތެރިން ގައުމީ ޓީމަށް އެރުމާއެކު، ކުޅުންތެރިންގެ ހާޒިރީއާއި ފަރިތަކުރުންތައް ދާގޮތަށް ބެލުމަށްފަހު ދެވޭ އެއްޗެއް ކަމަށް ވަޒީރު ވިދާޅުވިއެވެ.\nމަހްލޫފް ވިދާޅުވީ ފުޓްބޯޅަ ޓީމުތަކުގެ ކޯޗުންނަށް ދެމުން އައި އެލަވަންސަކީ ވެސް ކްލަބުތަކާއެކު ހެދިފައިވާ އެއްބަސްވުމެއްގެ ތެރެއިން ދެވޭ އެއްޗެއް ކަމަށާއި ވުޒާރާއިން ފައިސާ ދޫކުރާނީ ސީދާ ކްލަބަށް ކަމަށެވެ.\nރާއްޖޭގައި ހަލުވިކަމާއެކު، ކޮވިޑް-19 ފެތުރެމުންދާތީ ރާއްޖޭގެ ހުރިހާ ކުޅިވަރު ހަރަކާތްތަކެއް ވަނީ މެދުކަނޑާލައިފައެވެ. އަދި ބައެއް މުބާރާތްތައް ވަނީ އަންނަ އަހަރަށް ފަސްކޮށްފައެވެ.\nއަހުމަދު މަހުލޫފް ކޮރޯނާވައިރަސް މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް ކުޅިވަރު


Minicoy (Maliku) | Mihaaru\nފިޝަރީޒް، އެގްރިކަލްޗާ މިނިސްޓްރީ\nމަލިކު ކައިރިން ހިފެހެއްޓި ރާއްޖޭގެ ދޯނި ދޫކޮށްލައިފި\nމަލިކު ކައިރިން މިދިޔަ ހޮނިހިރު ދުވަހު އިންޑިއާ ސިފައިން ހިފެހެއްޓި ރާއްޖޭގެ މަސް ދޯނި މިއަދު ދޫކޮށްލައިފި އެވެ.\nOctober 05, 2019 33\nމަލިކު ކައިރިން ރާއްޖޭގެ މަސް ދޯންޏެއް އިންޑިއާގެ ކަނޑުގެ ސިފައިން ހިފަހައްޓައިފި އެވެ.\nApril 13, 2019 174\nމަލިކާ ބެހޭ ގޮތުން ޖާބިރު ވިދާޅުވީ އަމިއްލަ ޚިޔާލެއް\nދޯނި ހިފެހެއްޓީ މަލިކަށް ވުރެ ވެސް ދުރުން\nއިންޑިއާގެ ސަރަހައްދަށް ވަދެ އުޅެނިކޮށް އެ ގައުމުގެ ކޯސްޓްގާޑުން ދާދިފަހުން ހިފެހެއްޓި ރާއްޖޭގެ މަސްދޯނި ހިފެހެއްޓީ އިންޑިއާގެ ސަރަހައްދުގެ ތެރެއަށް ވަދެ، މަލިކަށް ވުރެ ވެސް ދުރުން ކަމަށް ކޯސްޓްގާޑުން ބުނެފި އެވެ.\nSeptember 10, 2017 43\nރާޅު އަރާ ވީޑިއޯއަކީ ރާއްޖޭގެ މަންޒަރެއް ނޫން:މުއިއްޒު\nމާލޭ ހުޅުލޭ ބްރިޖްގެ މަސައްކަތަށް ހަދާފައިވާ ބޮޑު ފާލަމުގެ މައްޗަށް ބިޔަ ރާޅުތަކެއް އަރާ ވީޑިއޯ އަކީ ރާއްޖޭގެ މަންޒަރެއް ނޫން ކަމަށް ވިދާޅުވެ، ބްރިޖްގެ އަސްލު މަންޒަރުތަކެއް ހައުސިން މިނިސްޓަރު ޑރ. މުހައްމަދު މުއިއްޒު އާއްމު ކުރައްވައިފި އެވެ.\nމަލިކުގައި ޓޫރިޒަމް ތަރައްގީކުރަނީ\nމަލިކުގައި ސިނާއަތެއްގެ ގޮތުގައި ޓޫރިޒަމް ތަރައްގީ ކުރުމަށް އިންޑިއާ ސަރުކާރުން ނިންމައިފި އެވެ.\nSeptember 23, 2016 30\nރާއްޖެ އާއި މަލިކާ ދެމެދު ލޯންޗު ދަތުރު ފެށޭތޯ ބަލަނީ\nކުރީގައި ރާއްޖޭގެ ރަށެއްގެ ގޮތުގައި އޮތް މަލިކާއި ރާއްޖެއާ ދެމެދު ލޯންޗު ދަތުރުތައް ފެށުމަށް އަމިއްލަ ކުންފުންޏަކުން މަސައްކަތް ފަށައިފި އެވެ.\nSeptember 12, 2016 37\nދިވެއްސެއް ނޫން، އެކަމަކު ދިވެހި ހިތެއް!\nSeptember 10, 2016 50\nމަލިކު މީހުން ރާއްޖޭގައި، ދިވެހިންނާ ތަފާތެއް ނެތް\nކުރިން ރާއްޖޭގެ ރަށެއްގެ ގޮތުގައި އޮތް އިންޑިއާގެ މަލިކު މީހުން ބޮޑު އީދު ފާހަގަ ކުރުމަށް ހއ. އިހަވަންދޫ އަށް ރޭ ގޮސްފި އެވެ. އެއާ އެކު އެ މީހުންނާ ބައްދަލު ކުރުމަށް ރާއްޖޭގެ އެކި ކަންކޮޅުތަކުން މީހުން އެ ރަށަށް ޖަމާވާން ވަނީ ފަށާފަ އެވެ.\nމަލިކު މީހުންނާ އެކު އިހަވަންދު އަށް ތަފާތު އީދެއް\nހއ. އިހަވަންދޫގައި މި އަހަރު ކުލަ ގަދަކޮށް އީދު ފާހަގަކުރަން މަލިކުން ބަޔަކު ގެންނަން ނިންމައިފި އެވެ.


Mohamed Shafiu: ﷲ ގެ ރަސޫލާގެ ސުންނަތް ސާފުކޮށް ފެންނާން އެބައޮތެވެ.\nޔަހޫދީންނާއި ނަސާރާއިން އެބައިމީހުންގެ ނަބީންގެ ސުންނަތްތައް ބަދަލުކޮށް ހެދުމުގެ ސަބަބުން، އެދެ ދީނުގެ އަސްލު ގެއްލި އޮޅުންފިލާން ނެތްކަމުގައިވީ ނަމަވެސް މުސްލިމުންގެ މާތް ނަބިއްޔާގެ ސުންނަތް އާދެ، އެނަބިއްޔާގެ ބަސްފުޅުތަކާއި ޢަމަލު ފުޅުތަކުގެ ޚަބަރު އަދި އަދަށް ދާންދެންވެސް ނުހަނު ސާފުކޮށް ފެންނާން އެބައޮތެވެ. އަދި ޤިޔާމަތާ ޖެހެންދެންވެސް އޮންނާނެއެވެ.\nރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. تَرَكْتُ فِيكُمْ أَمْرَيْنِ لَنْ تَضِلُّوا مَا تَمَسَّكْتُمْ بِهِمَا كِتَابَ اللَّهِ وَسُنَّةَ نَبِيِّهِ-(موطأ كتاب القدر 3)މާނައީ: “ތިޔަބައިމީހުންގެ ތެރެއަށް ބަޔާން ވެގެންވާ ދެއެއްޗެއް ތިމަން ނަބިއްޔާ ދޫކުރީމެވެ. އޭގައި ތިޔަބައިމީހުން ހިފަހައްޓައިގެން ތިބިހާ ހިނދަކު، ދުވަހަކުވެސް ތިޔަބައިމިހުން މަގުނުފުރެދޭނެއެވެ. އެއީ ﷲ ތަޢާލާގެ ފޮތާއި އެއިލާހުގެ ނަބިއްޔާގެ ސުންނަތެވެ.”\nޝައްކެއްވެސް ނެތެވެ. މިފަދަ ޞަރީޙަކޮށް ބަޔާންކޮށް ދެއްވާފައިވާ ދެއެއްޗެއްގައި ހިފައި އެއަށް ޢަމަލުކޮށްފިނަމަ މަގުނުފުރެދޭނެ ދެއެއްޗަކީ ދާއިމީ ގޮތެއްގައި ޒަމާނަށް ދެމިއޮންނާނެ ދެއެއްޗެއްކަން ޔަޤީނެވެ. އެހެންނަމަ އެދެއެއްޗެއްގައި ހިފާކަން ނުއެންގެވީސްކަން ކަށަވަރެވެ. އާދެ، ދީނުގެ ބައެއް ޢަދާވާތް ތެރިންނާއި، އަމިއްލަ އެދުމުގެ އަހުލުވެރިންގެ ސަބަބުން ސުންނަތަށް އެރި ބައެއް އޮޅުން ނެތީއެއްނޫނެވެ. ނަމަވެސް ދީނުގެ ކުޅަދާނަ ޢިލްމުވެރީންގެ އަގު ނުކުރެވޭފަދަ ޚިދުމަތާއި މިންނަތުން މިދެންނެވި އޮޅުންތައް ފިލުވާ ސާފުކޮށް ދެއްވައިފިއެވެ. މިއަދު މިއޮތީ އެނަބިއްޔާގެ ސުންނަތް ނުހަނު ރޯޝަންކޮށެވެ. ނަމަވެސް އެފެންނަނީ ހޯދައި ބަލައި އެކަމަށް ނަޒަރު ހިންގާ މީހަކަށެވެ.\nކީރިތި ޤުރުއާން ރައްކައުތެރި ކުރައްވާނެކަމުގައި ﷲ ތަޢާލާ ވަޙީ ކުރައްވާފައިވެއެވެ. إِنَّا نَحْنُ نَزَّلْنَا الذِّكْرَ وَإِنَّا لَهُ لَحَافِظُونَ – (الحجر 9)މާނައީ: “ހަމަކަށަވަރުން ތިމަންއިލާހު ޤުރުއާން ބާވައިލެއްވީމެވެ. އަދި ހަމަޔަޤީނުން އެފޮތް ރައްކައުތެރި ކުރައްވާ ހުށީމެވެ.”\nރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތަކީ ކީރިތި ޤުރުއާންގެ ޝަރަޙަ އެވެ. އެގޮތް އެގޭނީ މިއާޔަތުންނެވެ. ﷲ ތަޢާލާ ވަޙީކުރެއްވިއެވެ. وَاذْكُرْنَ مَا يُتْلَىٰ فِي بُيُوتِكُنَّ مِنْ آيَاتِ اللَّهِ وَالْحِكْمَةِ (أحزاب 34)މިއާޔަތާ އަދި މިފަދަ އެހެނިހެން އާޔަތުންނެވެ. މިއާޔަތުގެ މާނައީ: “އަދި ﷲއާޔަތްތަކުންނާ ޙިކުމަތުން (އެބަހީ: ސުންނަތުން) ކިޔެވޭ ތަކެތި ތިޔަބައިމީހުން ތިޔަކަބަލުން ގޭގައި ކިޔަވާށެވެ.” މިއާޔަތުގެ ޙިކުމަތުގެ މުރާދަކީ ސުންނަތެވެ.\nރަސޫލުﷲ ޞައްލަﷲ ޢަލައިހި ވަސައްލަމަގެ ބަސްފުޅު އެއީވެސް ވަޙީ ކަމުގައި އަންގަވައި ﷲ ތަޢާލާ ވަޙީ ކުރެއްވިއެވެ. وَمَا يَنطِقُ عَنِ الْهَوَى (3) إِنْ هُوَ إِلَّا وَحْيٌ يُوحَى – (نجم 3, 4)މާނައީ: “އެނަބިއްޔާ އަމިއްލަ ހަވާނަފްސަށް (ދީނުގެ) ވާހަކަފުޅު، ނުދައްކަވައެވެ. އަދި ކިޔެއް ހެއްޔެވެ. އެއީ ހަމަ ވަޙީކަމުގައި މެނުވީ ނުވެއެވެ.”\nވީއިރު ޤުރުއާން ސަލާމަތުން އޮވެފައި ސުންނަތް ފެންނާން ނެތްކަމުގައި ބުނާ މީހުންގެ މައްޗަށް މިހުރިހައި އާޔަތްތަކެއް ރައްދު ކުރެއެވެ. އާދެ، ސުންނަތް ފެންނަން އެބައޮތެވެ. ނަމަވެސް މިޒަމާނަކަށް އައިސް ދީނުގެ ކަންކަމާމެދު ނަފްރަތުކުރާ ބައެއް މީހުން އެނަބިއްޔާގެ ސުންނަތް މިހާގިނަ ދުވަހު ދެމިއޮތުމަކީ އެކަށީގެންނުވާ ކަމެއް ކަމުގައި ބުނެ ހަދައެވެ. ޝައްކެއްވެސް ނެތެވެ. އެއީ ދީނުގެ ޢަދާވަތްތެރިންގެ ބަސް ޤަބޫލްކޮށް ސީދާމަގު ގެއްލިފައިވާ މީހުންނެވެ. ﷲ ތަޢާލާ އެމީހުންނަށް ތެދުމަގު ދައްކަވާށިއެވެ.\nކިޔަވާ ކުދިންގެ މަޢުލުމާތަށްޓަކައި ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތް ލިޔެފައިހުރި ބައެއް މުހިއްމު ފޮތް މިތާ ނޯޓް ކޮށްލަމެވެ.\n1. صحيح البخارى\n3. سنن أبى داود\n4. سنن الترمذى\n6. سنن أبن ماجه\n7. مسند الإمام أحمد بن حنبل\n8. موطأ الإمام مالك\nއަދި މިނޫންވެސް ކިތަންމެ ފޮތެކެވެ. މިހުރިހާ ފޮތެއް ދަންނަބޭކަލުން ކުރެއްވި ޚިދުމަތްތަކާއެކު އަދި އަދަށް ދާންދެންވެސް އެބަހުއްޓެވެ. ވީމާ، ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތް ހޯދާ އުގެނި ދަސްކޮށް އެއަށް ޢަމަލު ކުރުމީ ކޮންމެ މުސްލިމެއްގެ މައްޗަށް އޮތް އެންމެ މުޤައްދަސް ވާޖިބެވެ. ދުނިޔެ އާއި އާޚިރަތުގެ ބާއްޖަ ވެރިކަން ލިބިގަތުމަށްޓަކައެވެ.\n(1) ރަސޫލުﷲ ޞައްލަﷲ ޢަލައިހި ވަސައްލަމަގެ މިއުއްމަތް މަގު ނުފެރެދުމަށްޓަކައި ދޫކުރެއްވި ދެ އެއްޗަކީކޮބާ؟\n(2) ޔަހޫދީންނާއި ނަސާރާއިންގެ ނަބީބޭކަލުންގެ ސުންނަތް ފެންނާންނެތީ ކީއްވެ؟\n(3) ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތް ލިޔެވިފައިހުރި ބައެއް ފޮތް ބަޔާންކުރޭ!\n(4) ސުނަތް ދެމިއޮތް ކަމުގެ ދަލީލު ބަޔާންކުރޭ!\nLabels: ޙަދީޘް, ބަކުރުބެ, އަބޫބަކްރު އިބްރާހިމް ޢަލީ, ފޮތްތައް, ސުންނަތް


ބަކުރުބެގެ ނަޞީބު****(3) | Esfiya - Dhivehi Vaahaka Site\n” ހުކުމް ތަންފީޒު ކުރަން ހުރަގެއަށް ގެންދޭ! ” ރަސްގެ ފާނު އަމުރު އިއްވިއެވެ.\n” އޭ ނެތްތަ ރަށު ބަންދަށް ބަދަލު ކުރެވޭކަށް.” ބަކުރުބެ ބުނެލިއެވެ.\n” ރަށު ބަންދަކަށް ނޫން. ލަންޑަން ހުރަގެއަށް ބަދަލުކޮށްލާނީ މާ ކަންތައް ބޮޑު ކުރަނިއްޔާ.” ހިބަރެއް އައިސް ތުންގަނޑުން ބަކުރުބެގެ ބޮލުގައި މަޑުމަޑުން ޖަހާލަމުން ބުނެލިއެވެ.\n” އަސްލުވެސްތަ ހަމަ ލަންޑަނަށްތަ އަހަރެން ތި ފޮނުވަނީ؟” ބަކުރުބެއަކީ އަނގަގަދަ މީހެކެވެ.\n” ރީތި ކޮށް މިފަހަރު ލަންޑަން ހުރަގެއަށް ފޮނުވާލާނަން. އަހަރެން މޮޔަ ނުވަނީސް މީނާ އަނގަބަންދުކޮށްފަ ދެން މިތަނުން ގެންދޭ!” ރަސްގެފާނުގެ އަތުގައިވާ ރަންކުލައިގެ ދަނޑިގަނޑު ބަކުރު ބެއާއި ދިމާލަށް ހޫރާލަމުން ބުނެލިއެވެ. ބަކުރުބެގެ ހުޝިޔާރުކަމުން އެއިން ބަކުރުބެ ސަލާމަތްވިއެވެ.\nރަސްގެފާނު އެހެން ބުނުމާއެކު ބޮޑު ސްޓާރ ފިޝް އެއް އައިސް ބަކުރުބެގެ އަނގަމަތީގައި ތަތް ކޮށްލިއެވެ. ބަކުރުގެ ގާތަށް އައީ އަމަށަކު ރުޅިއެއް ނޫނެވެ. އެހެންވެ، އަވަސް އަވަހަށް އެ ނައްޓާލަން ހިފާލިއެވެ. ހިފާލިތަނާއިހެން ދެ ވެން އައިސް ބަކުރުބެގެ އަތުގައި އޮޅާލިއެވެ. އަދި ބަކުރުބެގެ ދެއަތް ފުރަގަހަށްލުމަށް ފަހު ރަނގަޅަށް ހައްޔަރު ކޮށްލިއެވެ. އެހިސާބުން ބޮޑު ދެ މިޔަރު އައިސް ބަކުރުގެ ގައިކައިރިއަށް ހުއްޓުނެވެ. ދެން ބޮޑު ބޯވައެއް އައިސް ބަކުރުބެގެ ފައިގައި އޮޅާލިއެވެ. އަދި ރަސްގެފާނުގެ ދަރުބާރުން ދަމާފައި ބަކުރު ގެންދަން ފެށިއެވެ.\nބަކުރުބެގެ ފަހަތުން ދަރުބާރުގައި ތިބި އެންމެހާ މަސްމަހާ މެހި އަންނަން ފެށިއެވެ. ބަކަ ތަޅަމުން، މަޖާކުރަމުން ލަވަކިޔަމުން މަސްތައް އަންނަމުން ދިޔައިރު، ހީވަނީ އެމީހުންނަށް މުޅި ދުނިޔެ ފަތަޙަވެގެން އުޅޭ ހެންނެވެ. ވަކި ހިސާބަކަށް ދެވުނު ތަނާހެން ބަކުރުބެގެ މޫނު މަތީގައި ތަތްކޮށްލައިގެން ތިބި ސްޓާރފިޝްތައް ބަކުރުބެ ދޫކޮށް ދިޔައެވެ. އަދި އިރުކޮޅެއް ފަހުން ބަކުރުބެގެ ދެއަތް ހައްޔަރުކޮށްގެން ތިބި ވެންތައްވެސް ބަކުރުބެޔާއި ފެޔަށް ޖެހުނެވެ. އަދި ބަކުރުބެގެ ފައިގައި ހިލިހިލާގެން އޮޅާލެވިގެން ތިބި ބޯވާތައްވެސް ބަކުރުބެ ދޫކޮށް ދިޔައެވެ. ބަކުރުބެގެ ގާތުގައި ދެން ތިބީ ހަމަ އެކަނި ބޮޑު ދެ މިޔަރެކެވެ.\n” ހިނގާ ދޯ ބަކުރުބެ ކާލާން.” އެތަނުން އެއް މިޔަކު ބުނެލިއެވެ.\n” އާނ. އަވަހަށް އަހަރެން ކާލާ. މިހާރު ދެން ތިކަމެއް ނޫންތަ ނުވެ އޮތީ.” ބަކުރުބެ އަކީ ބިރުވެސް ގަންނަ މީހެއް ނޫނެވެ.\n” ކާލާނީ. ބަކުރުބެ ކާލާނީ. ހާދަ މަސްވީރުވާނެ ހެންނޭ ހީވަނީ ބަކުރުބެގެ.” ބަކުރުބެގެ ފައިތިލައިގައި ދޫޖައްސާލަމުން އެއް މިޔަރު ބުނެލިއެވެ.\n” އަސްލު އަހަރުމެންގެ މަސް މުޅި ބަކުރުބެގެ ގައިގަ ތިއޮތީ. އަހަރުމެންގެ ކަނޑުން މަސް ބާނައިގެން އެމަސް ކައިގެން ބޮޑުވި މީހެއްތީ. ވީމާ، އަހަރެމެން ބަކުރުބެ ކާލިޔަސް ފާފަވެރިއެއްނުވާނެ.” އެތަނުން ދެން އިން މިޔަރު ބުނެލިއެވެ.\n” ދެން އަނގަނުތަޅާ ކާލަންވީނު.” ބަކުރުބެ ގޮތެއް ދޫނުކުރިއެވެ.\n” އަސްލު ހުރަގެއަށް ޙުކުމު ނުކުރިނަމަ، ބަކުރުބެ ކާލާނަން އަހަރެމެން. ދެން ހީވަނީ ހުރައިގެން ނެރޭ ދުވަހު ރަސްގެފާނު ހުކުމު ކުރައްވާނެ ބަކުރުބެ ކާލަން.” މިޔަރު ބުލިއެވެ.\nއެހިސާބަށް ބުނެވުނު ތަނާހެން ބަކުރުވެގެ ފައިދަށުން ކުޑަ ދޮރެއް ހުޅުވުނެވެ. އެތަނުން ބަކުރު ބެއަށް ފެންނަން އޮތީ ތިރިއަށް ފައިބަންހަދާފައިވާ ވަށް ސިޑިއެކެވެ.\n” ތިރިއަށް ފައިބާ.” ދެމިޔަރު އެއްފަހަރާ ބުނެލިއެވެ.\n” ކޮންތާކަށްތަ ތިގެންދަނީ.” ބަކުރުބެ ބުނެލިއެވެ.\n” ހުރަގެއަށް. އެކަމަކު އަދި ދެވޭނީ އިރުކޮޅެއް ފަހުން.” މިޔަރު ބުނެލިއެވެ.\nބަކުރުބެ ސިޑިން ތިރިއަށް ފައިބަން ފެށިއެވެ. ފެށުމާއި ބަކުރުބެއަށް އިވުނު ގަދަ ފަޑު އަޑުތަކުން ބަކުރުބެގެ ކަންފަތް ބީރުނުވީ ވެސް ކިރިޔާއެވެ.\n” ބަކުރުބެ މަރާލާ. ބަކުރުބެގެ ދަތްތައް ވަކި ވަކިން އުފުރާ. ބަކުރުބެގެ ނިޔަފަތިތައް ވަކިވަކިން އުފުރާ. ބަކުރުބެގެ އިނގިލިތައް ވަކިވަކިން ބުރިކުރޭ.” ބަކުރުބެއަށް އިވެންފެށީ އެހެން ގޮވާ އަޑެވެ. ހީވަނި މުޒާހަރާއެއްގައި ބަޔަކު އަޑުގަދަ ކުރާހެންނެވެ.\n” ކޮންތާކުންތަ މިހާރު އެހަޅޭއްލަނީ. ޙުކުމް ކުރީމަވެސް ހަޖަމުނުވާ ބަޔަކުވެސް އުޅޭތަ މިތާ.” ބަކުރުބެ ބުނެލިއެވެ.\n” ތިއެއް ފެންނާނެ ކުޑަ އިރުކޮޅަކުން.” ބަކުރުބެގެ ފަހަތުގައި ތިބި ދެމިޔަރު އެއް ފަހަރާހެން ބުނެލިއެވެ.\n” ހަނދާންކުރާތި! އަހަރެން މިމައްސަލަ އިސްތިޢުނާފްވެސް ކުރާނަން.” ބަކުރުބެ ހަރު އަޑުން ބުނެލިއެވެ.\n” ކޮންތާކުން.” މިޔަރު އަނހާލިއެވެ.\n” މިތާގެ ހައިކޯޓުން. އޭ އަނެއްކާ ހައިކޯޓު އޮވޭތަ މިތާ؟” ބަކުރުބެ ބުނެލިއެވެ.\n” މީ އައްޕަ ރިސޯޓްތަ؟ މިތާ އޮންނާނީ ރަސްގެފާނުގެ ދަރުބާރު. ބޮޑުވަޒީރު ހުންނާނީ ނަމަކަށް. އަނެއްކޮޅުން މިތާ އިސްތިޢުނާފް ޤަބޫލެއްނުކުރާނެ. ކަލޭމެން އިންސާނުންހެން އިންސާފް ހޯދަން މިތާ ދުވާކަށް ނުޖެހޭނެ ތިރީސް އަހަރުވަންދެނެއް. ދުވަހުން ދުވަހަށް މިތާ ޝަރީޢަތްކޮށް ޙުކުމް އިއްވާ، އަދި އެޙުކުމް ތަންފީޒްކުރަން ފެށޭނެ. ކިހާ ސަޅިދޯ.” ފަޚުރުވެރިކަމާއެކު މިޔަރު ބުނެލިއެވެ.\n” އާނ. ވަރަށް ސަޅި. މައެކަނި. ކަލޭމެން އެންމެން. މަގޭ ދިފާޢީ ވަކީލެއް ނެތް. ކަލޭމެންގެ ރަސްގެފާނު. ކަލޭމެންގެ ބޮޑުވަޒީރު. ކަލޭމެންގެ ފަނޑިޔާރު. ކަލޭމެންގެ ހެކިން apothekefurmanner.de. ކަލޭމެންގެ ފަޑިޔާރުންގެ ބެންޗު. ކަލޭމެން ހުރިހާ މަސްމަހާމެހި. ތިއީ ކޮންކަހަލަ އިންސާފެއް. ކިހާ ބޮޑު އަނިޔާއެއް އަހަންނަށް ތިދެނީ. ތިހެން ހަދަން ހެޔޮވެސް ނުވާނެއްނު. އަޅެ މިނޫން އެހެން ދުވަހެއް އޮތްކަން ވިސްނާފަ. ތިސޮރުން ވީނު އަހަރެން ދޫކޮށްލަން.” ބަކުރުބެ އުޅުނީ ދެ މިޔަރުގެ ބޮލަށް އެރެވޭތޯއެވެ.\n” ރިޝްވަތުދޭންތަ ތިއުޅެނީ އަހަރުންނަށް؟ ނުވާނެ ތިކަމެއް.” ދެމިޔަރު އެއްފަހަރާހެން ބުނެލިއެވެ.\n” އާނ. މަމީ ބިލްގޭޓްސް ވިއްޔާ ލާރިގިނަވެގެން ލާރިބަހަން. މަމީ ކާކުކަން ކަލޭމެންނަށްދޯ އެންމެ ރަނގަޅަށް އެނގޭނީ. އެހުރީ 09 އަހަރުން ފެށިގެން އަހަރެންގެ މަސްބޭނުމުގެ ރެކޯޑްތައް ކަލޭމެން ބަލަހައްޓާފަ ހުރިހަ ވަރު. އެފް.ބީ.އައިގަވެސް ނުހުންނާނެ މީހެއްގެ ރެކޯޑެއް ތިވަރަށް. އަސްލު ކޮބާތަ ކަލޭމެންގެ މެއިން ރެކޯޑްސް ބަލަހައްޓާ އޮފީސް. އަހަރެން ގެންގޮސްދީފާނަންތަ އެތަނަށް؟ އެއީ ބަކުރުބެ ކިޔާ ވަރަށް ގިނަ މީހުން އަހަރެންގެ ރަށުގަ އުޅޭނެ. ފަހަރުގަ ވެދާނެ އަހަރެންމީ ތިކިޔާ ބަކުރުބެ ނޫން ކަމަށްވެސް. އަދި އަހަންނަށް ވުރެ މާގިނައިން މަސްވެރިކަން ކޮށް މަހަށްދާ ބަކުރުބެއެއްވެސް އުޅޭނެ. އެހެންވީމާ، އަހަންނަށް ވަރަށް ބޮޑަށް ޔަޤީން އަސްލު ނުބައި މީހަކަށް ނުހައްޤުން އަދަބު ދޭން ތިއުޅެނީ.” ބަކުރުބެ އުޅެނީ ވާހަކަ ދައްކައިގެން ސަލާމަތް ވެވޭތޯއެވެ.\n” އަހަރުމެންގެ ރެކޯޑްސްގަ ނުހުންނާނެ މައްސަލައެއް. ސީ.އައި.އޭގަވެސް ނުހުންނާނެ އަހަރުމެންގެ މިގެންގުޅޭހާ މޮޅު ވަޞީލަތްތަކެއް. އަނެއްކޮޅުން ބަކުރުބެ ތިއީ ހަމަ އަދަބަ ލިބެންޖެހޭ މީހެއް.” މިޔަރު ބުނެލިއެވެ.\nއެހިސާބަށް ބުނެވުނުއިރު ބަކުރުމެން ތިބީ ސިޑީގެ އެންމެ ފަހު ހަރު ފަތުގައެވެ. ބަކުރުބެ އެންމެ ފަހު ހަރުފަތުން ފޭބުމާއިއެކު މުޅިތަން ކުއްލިއަކަށް އަނދިރިވިއެވެ. ލޮލަށް އިނގިލި ކޮށްޕާލިއަސް ނޭނގޭވަރަށެވެ. ބަކުރުބެ ހިތަށް އެރިއެވެ. ދެން ދުއްވައިގަންނަންވީއެވެ. އޭރަށް މިކަމުން ސަލާމަތް ވީއެވެ. އެހެންވެ ބަކުރުބެ ދުއްވައިގަތީ ކުއްލިއަކަށެވެ. ދުއްވައިގަތް ތަނާއިހެން މުޅިތަން ކުއްލިއަކަށް ދިއްލާލިއެވެ. ހީވަނީ މުޅި ތަނުގައި ކުއްލިއަކަށް އެންމެ އަލިގަދަ މާކަރީ ލައިޓްތަކެއް އެއްފަހަރާ ދިއްލާލިހެންނެވެ. އަލިގަދަކަމުން ބަކުރުބެގެ ލޮލަށްވެސް އުދަނގޫވާން ފެށިއެވެ. އެހެންވެ ބަކުރުބެ ހުރިތަނަށް ހުއްޓުން އެރިއެވެ.\n” ކަލޭ ފިލަންދޯ ތިއުޅޭނީ. މީދަ މުސްކުޅިޔާ ފިޔަން ޚިޔާލަށްވެސް ނުގެންނާތި!” ބަކުރުބެގެ ކައިރިއަށްޖެހިލަމުން މަލާމާތުގެ ރާގަކަށް މިޔަރު ބުނެލިއެވެ.\n” މަނޫޅެއް ފިލާކަށް. މީ ކޮންތަނެއްތަ؟ ތަންކޮޅެއް އަލި މަޑުކޮށްބަލަ.” ބަކުރުބެ ހަޅޭއްލަވައިގަތެވެ.\n” ޝަޓަޕް.” މިޔަރު ބުނެލިއެވެ.\n” އޭނ. ކީކޭ؟” މިޔަރު އިނގިރީސި ބަހުން ލަފްޒެއް ބުނެލުމުން ބަކުރުބެ ދިޔައީ ސިއްސައިގެންނެވެ.\n” އެއްޗެކޭ ނޫން. އިރުކޮޅަކުން މިއައްޔަށް ބަކުރުބެ ހޭނޭނެ. މިހާރު އަދި މިއާދެވުނީ ތަނަކަށް. މިއީ އަހަރެމެންގެ ހޮސްޕިޓަލް. މިތަނުން ބަކުރު ބެއަށް ފެންނާނެ ބަކުރުބެ އެންމެ ކުޑައިރުއްސުރެ އަނިޔާ ކުރި މަސްތަކާއި އޭގެ މިހާރުގެ ޙާލަތު. މަރުވި އެއްޗެއްވިއްޔާ އޮންނާނީ ވަޅުލާފަ. ބަކުރުބެ ހުރަގެއަށް ދިއުމުގެ ކުރިން މިތަންތަން ދައްކާފަ ގެންދަން އަންގާފަ އޮތީ މަތިން.” މިޔަރު ބުނެލިއެވެ.\n” ހަމަ އަސްލުވެސްތަ؟ އޭ ރަސްގެފާނުގެ ތިބޭތަ ރީތި އަންހެން ކުދިން. ކޯއްޗެއްތަ އެމީހުންނަށް ކިޔަނީ. އާނ. މާމެޑުން. އަހަރެން ދަރިފުޅު ބުނި އެއީ ވަރަށް ރީތި ބަޔެކޭ. އަހަރެން ހުރަގެއަށް ލުމުގެ ކުރިން އެއިން ކުއްޖަކުވެސް ދައްކާލާކަށް ރަސްގެފާނު ނުބުނޭތަ؟” ބަކުރުބެ އެހެން ބުނުމުން ދެމިޔަރުގެ ހިނގަނޑު އެއްފަހަރާހެން ފަޅައިގެން ދިޔައެވެ.\nހިތާމަ އެހެނިހެން މަޖާ June 1, 2021\nނަފްރަތުން ލޯތްބައް.. 2\nހިތާމަ އެހެނިހެން މަޖާ ލޯބި September 19, 2021


Male' jaluge COVID adhadhu mahchah – Iru\nމޯލްޑިވްސް ކަރެކްޝަނަލް ސާވިސް އިން ބަލަހައްޓަމުންދާ ހިންމަފުށި އައްސޭރި ޖަލުގައި ކޮވިޑް 19ގެ ކޭސްތައް މަދުވެ، މާލެ ޖަލުގައި ކޮވިޑްގެ ކޭސްތައް އިތުރުވެއްޖެ އެވެ.\nކަރެކްޝަންސްގެ މީޑިއާ އޮފިޝަަލް ޔުސްރީން އަހްމަދު ވިދާޅުވީ ހިންމަފުށި ޖަލުގައި މިހާތަނަށް 169 ގައިދީ އަކު ކޮވިޑް 19 އަށް ޕޮޒިޓިވް ވެފައިވާ ކަމަށެވެ. މީގެތެރެއިން އެންމެ ގައިދީއެއް ފިޔަވާ ހުރިހާ ގައިދީން މިހާރު ބަލިން ރަނގަޅުވެފައިވާ ކަމަށެވެ.\nކަރެކްޝަންސްގެ އައްސޭރި ޖަލަކީ މިހާތަނަށް އެންމެ ގިނަ ގައިދީން ޕޮޒިޓިވްވި ޖަލެވެ. އައްސޭރި ޖަލުގެ ނުވަ ގައިދީ އަކު ސާމްޕަލް ދިނުމަށް ދެކޮޅު ހަދާފައިވާ ކަމަށްވެސް ޔުސްރީން މައުލޫމާތު ދެއްވާފައިވެ އެވެ.\nޔުސްރީން ވިދާޅުވީ އައްސޭރި ޖަލުގެ ގައިދީން ކޮވިޑުން ސަލާމަތްވި ނަމަވެސް އައްސޭރި ޖަލުގެ ތިން މުވައްޒަފުން ކޮވިޑަށް ޕޮޒިޓިވްވެ ފަރުވާ ހޯދަމުންދާ ކަމަށެވެ. އެ ތިން މުވައްޒަފުންނާއި އަދި ޖަލުގެ އިތުރު މުވައްޒަފަކާ އެކު އައްސޭރި ޖަލުގެ ހަތަރު މުވައްޒަފުން މިވަގުތު ތިބީ ކަރަންޓީނުގައި ކަމަށްވެސް ވިދާޅުވި އެވެ.\nމާލެ ޖަލުގެ 109 ގައިދީ އަކު ކޮވިޑަށް ޕޮޒިޓިވްވީ ނަމަވެސް 54 ގައިދީ އަކު ވަނީ ބަލިން ރަނގަޅުވެފަ އެވެ. އެކަމަކު އަދިވެސް 55 ގައިދީ އަކު ގެންދަނީ ކޮވިޑަށް ފަރުވާ ހޯދަމުންނެވެ. އަދި 121 ގައިދީން ވަނީ އެހެން ގައިދީންނާ އެކަހެރިކޮށް، ޖަލުގެ ތެރޭގައި ކަރަންޓީނު ކޮށްފަ އެވެ.\nމާލެ ޖަލުގެ ނުވަ މުވައްޒަފުން ކަރަންޓީނުގައި ތިބިއިރު މީގެތެރެއިން ހަތަރު މުވައްޒަފުން ގެންދަނީ ކޮވިޑް 19 އަށް ޕޮޒިޓިވްވެ ފަރުވާ ހޯދަމުންނެވެ.\nކަރެކްޝަންސް އިން ބަލަހައްޓަމުން ގެންދާ އެންމެ ބޮޑު ޖަލު ކަމަށްވާ މާފުށި ޖަލާއި ހުޅުމާލެ ޖަލުގައި ކޮވިޑަށް ޕޮޒިޓިވް އެއްވެސް ގައިދީއެއް މިވަގުތަކު ނެތެވެ.


Jhanvi Kapoor ge "Dhadak" ge trailer maadhamaa dhakkaalany – adduLIVE\n"ދަޅަކް" ގެ ޓްރެއިލާ މާދަމާ ދައްކާލަނީ\n0 Jun 10, 2018, 09:31 ލިޔުނީ އިބްރާހީމް ފައިސަލް\nގިނަ ބަޔަކު ވަރަށް ބޮޑަށް އިންތިޒާރު ކުރަމުން އަންނަ ފިލްމް "ދަޅަކް" ގެ ޓްރެއިލާ މާދަމާ ދައްކައިލާ ގޮތަށް ނިންމައިފި އެވެެ.\nއެކަން ފިލްމްގެ ޕްރޮޑިއުސަރު ކަރަން ޖޯހަރް ކުރި ޓްވީޓްތަކެއް ވަނީ ކަށަވަރުކޮށް ދީފަ އެވެ. އަންނަ މަހުގެ 20 ގައި ރިލީޒް ކުރާ "ދަޅަކް" އާ ދެ ޕޯސްޓަރެއް ވެސް އޭނާ ވަނީ ފޭނުންނާ ޓްވިޓާގައި ހިއްސާކޮށްފަ އެވެ.\nޝަޝަންކް ކައިތާން ޑައިރެކްޓްކޮށްފައިވާ "ދަޅަކް" އަށް އެންމެ ބޮޑަަށް އިންތިޒާރު ކުރެވޭ ސަބަބަކީ މި ފިލްމަކީ ދާދި ފަހުން މަރުވި ކުރީގެ މަޝްހޫރު ބަތަލާ ސްރީދޭވީގެ ދޮށީ އަންހެން ދަރިފުޅު ޖާންވީ ކަޕޫރްގެ ފުރަތަމަ ފިލްމަަށްވުމެވެ. އެހެންވެ އޭނާ އަށް މަންމަގެ އެކްޓިން ވާރުތަކޮށްފައި ހުރީ ކިހާ ވަރަކަށްތޯ ބަލައިލަން ގިނަ ބަޔަކު ބޭނުންވެ އެވެ.\nއަނެއްކޮޅުން މި ފިލްމްގައި ޖާންވީއާ އެކު ބަތަލުގެ ރޯލުން ފެނިގެން ދާނީ ޝާހިދު ކަޕޫރްގެ ކޮއްކޮ އިޝާން ކައްތަރު އެވެ. އެކަމަކު މިއީ އޭނާގެ ފުރަތަމަ ފިލްމެއް ނޫނެވެ.\nއިޝާންގެ ފުރަތަމަ ފިލްމަކީ އީރާންގެ ޑައިރެކްޓަރު މާޖިދު މާޖިދީ ދާދި ފަހުން ގެނެސް ދިން "ބިޔޯންޑް ދަ ކްލައުޑްސް" އެވެ. އެކަމަކު ގިނަ ބަޔަކު "ދަޅަކް" ސިފަ ކުރަނީ އިޝާންގެ ފުރަތަމަ ބޮލީވުޑް ފިލްމްގެ ގޮތުގަ އެވެ.\n"ދަޅަކް" އަކީ 2016 ގައި ރިލީޒް ކުރި މަރާޓީ ފިލްމް "ސައިރާތު" އަށް ބިނާކޮށް ހަދާފައިވާ އަސަރު ގަދަ ލޯބީގެ ފިލްމެކެވެ.


Kuhjaa Gelluny Gender Ge Ihumaalun Furihama Thahugeegeh Kurey - PNC - Vaguthu\nކުއްޖާ ގެއްލުނީ ޖެންޑާ މިނިސްޓްރީގެ އިހުމާލުން - ޕީއެންސީ\nދައުލަތުގެ ބެލުމުގެ ދަށުގައި ކުޑަކުދިންގެ ހިޔާގައި ހުއްޓައި ގެއްލުނު އުމުރުން 14 އަހަރުގެ ކުއްޖާ ގެއްލުނީ ޖެންޑާ މިނިސްޓްރީގެ އިހުމާލު ކަމަށް އިދިކޮޅު، ޕީޕަލްސް ނޭޝަނަލް ކޮންގްރެސް (ޕީއެންސީ) އިން ތުހުމަތުކޮށްފިއެވެ.\nޕީއެންސީން ރޭ ނެރުނު ބަޔާނެއްގައި ބުނެފައި ވަނީ ކުއްޖާ ގެއްލުނު މައްސަލައިގެ ސައްހަ މައުލޫމާތު އޮޅުވާނުލާ ރައްޔިތުންނަށް ހާމަކުރުމަށާއި ކުއްޖާ ގެއްލިގެން ހޯދާތާ ފަސް ދުވަސް ވެފައިވާއިރު އެކުއްޖާއާބެހޭ އެއްވެސް ހަބަރެއް މިހާތަނަށް ލިބިފައިނުވާތީ އެ ޕާޓީން ނިހާޔަތަށް ކަންބޮޑުވާ ކަމަށެވެ.\n"މީޑީއާގެ ވަސީލަތްތަކުން މިކުއްޖާއަކީ ކުޑަކުދިންގެ ހިޔާއިން ގެއްލިގެން އުޅޭ ކުއްޖެއްކަމުގެ ޑޮކިއުމެންޓްތަކެއް ލީކުވެފައިވާއިރު މި ކުއްޖާ ގެއްލިގެން ހޯދުމަށް ފުލުހުންގެ އިދާރާއިން އިއުލާންކޮށް މައުލޫމާތު ހޯދުމަށް އެދުނުއިރު، އެ ކުއްޖާއަކީ ކޮންތާކު ދިރިއުޅޭ ކޮންގެއެއްގެ ކޮންރަށެއްގެ ކުއްޖެއްކަން ހާމަކޮށްފައެއްނުވެއެވެ. މިކަމުގައި ސަރުކާރުން ކަންތައްތަކެއް ފޮރުވަން މަސައްކަތް ކޮށްފައިވާކަން ހާމަވެއެވެ،" ޕީއެންސީގެ ބަޔާނުގައިވެއެވެ.\nޕީއެންސީގެ ބަޔާނުގައި ޖެންޑާ މިނިސްޓްރީ ވަރަށް ބޮޑަށް އިހުމާލުވެފައިވާކަން ފާހަގަ ކުރަމުން ބުނެފައި ވަނީ ޕާޓީން ދެކޭ ގޮތުގައި އެފަދަ ކަންކަން ހިނގަމުން މިދަނީ ސަރުކާރުގެ އެއްވެސް ހަރުދަނާ ކަމެއްނެތް ދޯދިޔާ ސިޔާސަތުތަކުގެ ސަބަބުން ކަމަށެވެ.\n"ކުޑަކުދިންގެ ހިޔާއަކީ ދައުލަތުގެ ބެލުމުގެ ދަށުގައި ތިބޭކުދިން ފުރިހަމައަށް ބެލެހެއްޓުމާއި، މިކަންކަން އެންމެ ރަނގަޅަށް މޮނިޓަރކޮށް ބެލެހެއްޓުމުގެ ޒިންމާ ގާނޫނުން މަތިކޮށްފައިވަނީ ޖެންޑާ މިނިސްޓަރީއަށް ކަމަށްވީހިނދު، މި ހާދިސާއާ ގުޅިގެން އެ މިނިސްޓްރީއަށް ގާނޫނުން މަތިކޮށްފައިވާ ޒިއްމާއަށްވަނީ އިހުމާލުވެފައެވެ." ޕީއެންސީން ބުންޏެވެ.\nޕީއެންސީއިން ވަނީ މިކަމުގައި ފުރިހަމަ ތަހުގީގެއް ހިންގައި، އިހުމާލުވެފައިވާ ފަރާތްތަކާމެދު ފިޔަވަޅު އެޅުމަށް މިޕާޓީން ސަރުކާރަށް ގޮވާލާފައެވެ.\nގެއްލުނު އުމުރުން 14 އަހަރުގެ ޝައިމް ޢަބްދުﷲ އަކީ ކުޑަކުދިންގެ ހިޔާގައި ހުރި ކުއްޖެއް ކަމަށް ޖެންޑާ މިނިސްޓްރީ އިން އެއްބަސްވީ އެޚަބަރު މީޑިއާތަކުން ގެނެސްދިނުމުންނެވެ.\nހިޔާގައި އުޅޭ ކުއްޖަކު ބަލިވެ އިން ކަމަށް ބުނާ ވާހަކައަކީ ދޮގެއް - ޖެންޑާ\nގެއްލިގެން ހޯދަމުން ދިޔަ ދެމީހުން ފަރުމަތިން ފެނިއްޖެ\nޖޫން 24, 2019 10:09\nކަމަނާ ވަޒީރުކަމަށް އައީ ތުންފަތުގައި ކުލަޖައްސައިގެން ހިލޭ ފިރިހެނުންނަށް ސަލާން ކުރާކަށްނޫން މިޤައުމުގެ ރައްޔިތުންނަށް ޚިދުމަތް ކުރަން ހަމައެއްލަމައެނެތި ކޯޓްތަކާ ކުޅޭ ކަށްނޫން ގެއްލިފައިވާ މީހުންހޯދަން ޤައުމުކައި ހުސްކުރާކަށް ނޫން މިޤައުމުގެ އަރަނި އިތުރުކުރަން ދީން ޙިމާޔަތްކުރަން ކުދިން ބަލަހައްޓަން ރަކީދޫ އިބްތިހާދު މަތިން ހަނދާންކުރާށެވެ. އެކުއްޖާ މަރުވަންދެންހުރީ ހިރުވާތަން ކަހާވެސްނުލައި ސަހަރޯ މިޤައުމު ހަލާކުވެއްޖެ ..... މި މީހުންނަށް ކާކުބާ ވޯޓްދިނީ އަންދާލި ވޯޓްތަކާ ޒިންމާވާޖެހޭނެ !\nޖޫން 24, 2019 10:17\nނޫނޭ.. ސިދާތާ އެއީ ހަމަ އަލިފެއް.. އޭނަ ނުކުރާނެ ގޯސް އެއްވެސް ކަމެއް.... ތިއީ މާކުރީގެ ކަމެއް... އޭނަގެ މިނިސްޓަރު ކަމުގެ ހުރިހާ ކަމެއް ބަރާބަރު. އިބްތިހާލުވެސް މަރުވީ އަމިއްލައަށް... އޭނަގެ ކަމެއް ނޫން އެއީ... މަގާމުގެ ދަހިވެތިކަމުގަ މިސަރުކާރުން ކުރާ ހުރިހާ ގޯސް ކަމެއް ފޮރުވަން ހުރި ބތއެއް\nޖޫން 24, 2019 11:09\nޢަބްދުއްރަހީމް ޖުވެނައިލް ކޯޓަށްގޮސް ރެކޯޑް ބަލާބަލަ. ޚުޑަކުދިންގެ ހޮޔާގެ ރެކޯޑް ބަލާބަލަ ޔާމީންގެ ވެރިކަމުގެ5އަހަރުގެ ތެރޭގައި ހިޔާިން ކިތައް އަންހެން ކުދީން ކިތައްފަހަރު ފިލައިގެން ދިޔަތޯ؟ . ޙިތުން މީ އިދިކޮޅު ލީޑަރޯ.މުޅި ގައުމު ދަވާލައިގެން އަތުގަ އަނގޮޓިއާ ކަންފަތު މުދީލައިގެން ހުޅުމާލޭން 12 ގޯތި ނަގައިގެން މިތެޅެނީ.\nޖޫން 24, 2019 11:11\nދެން ބުނޭ މިސަރުކާރުގެ ގަދަ ކަމަކީ އެމީހުންނަށް ބަރާބަރަށް އެހީތެރިވާކަމޭ... އަދި ބައްޕަވެސް ހާމަ ކުރިކަމޭ...ފައްކާ ބުރާންތިތަކެއް\nޖޫން 24, 2019 11:38\nޖޫން 24, 2019 12:59\n"ށަލާމް" އަށް ނޭގޭދޯ ވަގު ސަރުކާރު އައީ އެކަންކަން ހުއްޓުވަން ވަޢުދުގެމައްޗަށް ވަޢުދުވެގެންކަންވެސް؟؟؟ ކުރިން ހިނގާފައިވަ ވާހަކަ ނުދައްކާ\nޖޫން 24, 2019 13:06\nތުންފަތާ އަނގަޔާ ނޭފަތުގަ ކުލަޖެއްސެއްޖިއްޔާ މީނަޔަށް ހޮޔޮ ބޮޑު ފަތަރާސީ އަނގަޔެއް ހުޅުވާގެން ހުރޭ އެނިމުނީ\nޖޫން 24, 2019 13:12\nގޫތްދާތާ ޔިޔައޮތީ ފެއިލްވެފަ\nޖޫން 24, 2019 13:42\nޖޫން 24, 2019 22:20\nއަދިވެސް ނުބެލުނަސް މީހުންގެ ކިރުބޯ ކުދިދަރިންވެސް ގަދަކަމުން އަތުލައިގެންވެސް އެގެންނަނީނު...\nޖޫން 27, 2019 12:00\nކަޅޭމެންނަކަށް ތީވާވަރުގެ ކަމެއްނޫން ތިދެއިމާރާތުގައިވެސް ދޮރުޅައްޕާޅާފަ ތިތާތިބިކުދިން އާއިޅާޔާ ހަވާޅުކޮއްފަ ކޮމްމެމަހަކު ދީބަޅަ 5000ރ ތިކުދިން މާރަންގަޅަޔަށް ބެޅޭނެ ތިތާތިބެގެން ތިދޮރަކުން ނުކުމެގެނެއްނުދާނެ މުޖުތަމަޔަށް ފައިދާވާގޮތަށް އެމްމެ ކުއްޖެއްވެސް މީހަގީގަތް 15 އަހަރުވެފަ އެބަތިބި އަޅިފުބާ ވަކިކުރަން ނޭގޭކުދިން މީހަގީގަތް ކުޑަކުދިންގެ ހިޔާއްދަނީ މުސާރަހޯދަން ކުފިންބަޅާކައްނޫން ރޯދަމަހު ޤުރުއާން މުބާރާތަށް ތައިޔާރު ކޮއްދޭން ފޮނުވާ ސިފެންގެ ބޭފުޅުންނަށް ވެސްއެގިޅައްވާނެ އެތާއުޅޭމުވައްޒިފުންގެ ދޯދިޔާކަން ފުރަމަ3ވަކައްދުވަހު ވަރަށް ގޮއިތްދައްކާނެ ދެން ނިމްނީ ދެން އެބޭފުޅުންނާއިވެސް އަޅާނުޅާނެ މީހަގީގައިތް ތިބޭފުޅުން މިހަގީގައިތް ހޯދާ އަދި ޖެންޑާމިނިސޓްރީން ބަޔަކު އަންކަން އެގުމުން ވަރަށްގޮއިތް ދައްކާނެ\nތިބޭފުޅުން ވެސް ތި ދެއިމާރާތަށް ދާއިރު އެއްވެސް މީހަކަށް ނައަންގާ ދުރުވެބާ ބޮޑުމަންޒަރު ފެންނާނެ ގިނަވަގުތުވާނީ ފުޅޯދައްތަމެން ނުތިބޭވަގުތު އެކުދިން ގިނަވާނީ އެކަނި ތިބޭވަގުތު މީހަގީގައިތް މިކަންކަން ހޯދާން މަސެއްކަށްކުރޭ މީހަގީގައިތް


Hithaama Nukuraasheve (30)\nމި ލިޔުމަކީ ހިތާމަނުކުރާށެވެ! ސިލްސިލާގައި ހިމެނޭ 35 ލިޔުމުގެތެރެއިން 30 ވަނަ ލިޔުމެވެ.\nمؤمن އަކު ކަމުގައިވާ حال، ފިރިހެނުންގެ ތެރެއިންވިޔަސް، ނުވަތަ އަންހެނުންގެ ތެރެއިންވިޔަސް، صالح عمل އެއް ކޮށްފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށް ރަނގަޅު، ބާއްޖަވެރި ދިރިއުޅުމެއް، ތިމަންރަސްކަލާނގެ ދެއްވާހުށީމެވެ. އަދި ހަމަކަށަވަރުން، އެއުރެން عمل ކޮށް އުޅުނު އެންމެ ހެޔޮގޮތުގެ ދަރުމައިން، އެއުރެންނަށް، ތިމަންރަސްކަލާނގެ ޖަޒާ ދެއްވާހުށީމެވެ. (سورةالنحل 97 )\nއަދި އެއީ ބުނާމީހުންނެވެ. އަޅަމެންގެ ވެރިރަސްކަލާނކޮ! އަޅަމެންގެ އަނބިންގެ ކިބައިންނާއި، އަޅަމެންގެ ދަރިންގެ ކިބައިން، ލޮލަށް ފިނިކަން ލިބުމެއް އަޅަމެންނަށް ދެއްވާނދޭވެ! (سورةالفرقان 74 )\nރަސޫލުﷲ ޞައްލަﷲ ޢަލައިހި ވަސައްލަމް ދުޢާފުޅު ކުރެއްވިއެވެ.\nاللَّهمَّ اغفرْ لي ذَنْبي ، ووسعْ لي في دارِي…\nޔާ ﷲ ، މި އަޅާގެ ފާފަ ފުއްސަވާދޭނވެ އަދި މިއަޅާގެ ގެ މި އަޅާއަށް ތަނަވަސް ކޮށްދެއްވާދޭވެ…\nހަލާލު ގޮތުގައި ހޯދާ އާއްމުދަނީ.\nރަސޫލުﷲ ޞައްލަﷲ ޢަލައިހި ވަސައްލަމް ހަދީޘް ކުރެއްވިއެވެ.\nإنَّ الله تعالى طيب لا يقبل إلا طيبًا،\nހަމަކަށަވަރުން މާތް ﷲ އީ ޠާހިރުވަންތަ އިލާހެވެ. ރަނގަޅު ޠާހިރު އެއްޗެއް މެނުވީ އެއިލާހުގެ ޙަޟްރަތުގައި ގަބޫލުވެވިގެންނުވެއެވެ.\nއަދި މިއަޅާ ކޮންމެ ތަނެއްގައި ވީނަމަވެސް، بركاتލައްވާފައިވާ އަޅަކު ކަމުގައި މިއަޅާ ލެއްވިއެވެ. އަދި މިއަޅާ ދިރިހުރިހާ ހިނދަކު، ނަމާދުކުރުމަށާއި، زكاةދިނުމަށް، އެކަލާނގެ މިއަޅާޔަށް وصيةކުރެއްވިއެވެ. (سورةمريم 31 )\nދަރަނިވެރިވުމުން ސަލާމަތްވެ ހުރުން އަދި ބޭކާރު ގޮތުގައި ހޭދަކުރާ މީހަކަށް ނުވުން.\nއަދި އެއުރެންނީ، އެއުރެން ހޭދައެއް ކޮށްފިނަމަ إسرافނުކުރާ، އަދި މުށްބާރުވެސް ނުކުރާ، އަދި އެދެމެދުގައި މެދުމިންވެ ތިބޭމީހުންނެވެ (سورةالفرقان 67 )\nތިބާގެ ކަނދުރާއާއެކު ކަސްތަޅު އެޅިގެންވާ އެއްޗެއްކަމުގައި، ތިބާގެ އަތް ނުހަދާށެވެ! އަދި އެ އަތް މުޅިން ފަތުރައިވެސްނުލާށެވެ! ފަހެ، އޭރުން މަލާމާތްލިބި، ހިތާމަ ލިބިގެންވާ حال، ތިބާ އިންނަން ޖެހިދާނެއެވެ. ( سورةالإسراء 29 )\n أخرجه النسائي في ((السنن الكبرى)) (9908)


ޖެނުއަރީމަހު ލަންކާއަށް ޒިޔާރަތްކުރީ 1628 ފަތުރުވެރިން ޖެނުއަރީމަހު ލަންކާއަށް ޒިޔާރަތްކުރީ 1628 ފަތުރުވެރިން\nޖެނުއަރީމަހު ލަންކާއަށް ޒިޔާރަތްކުރީ 1628 ފަތުރުވެރިން\nލަންކާއަށް ޒިޔާރަތްކުރި ފަތުރުވެރިންތަކެއް، ފޮޓޯ- ޖަކާޓާ ޕޯސްޓް\nމި ނިމުނު ޖެނުއަރީމަހު ސްރީލަންކާއަށް ޒިޔާރަތްކޮށްފައިވަނީ 1628 ފަތުރުވެރިންކަމަށް އެޤައުމުގެ ޓޫރިޒަމް ޑިވެލޮޕްމަންޓް އޮތޯރިޓީން ހާމަކޮށްފިއެވެ.\nސްރީ ލަންކާގެ ބޯޑަރުތައް9މަސްދުވަހަށް ބަންދުކޮށްފައި އޮތުމަށްފަހު އަލުން ހުޅުވާލާފައިވަނީ މިދިޔަ ޖެނުއަރީމަހުގެ 21ވަނަ ދުވަހުއެވެ. ޖެނުއަރީމަހު އެޤައުމަށް ޒިޔާރަތްކޮށްފައިވާ ޖުމްލަ ފަތުރުވެރިންގެ 87 އިންސައްތަ ފަތުރުވެރިންނަކީ ޔޫކްރެއިން ފަތުރުވެރިންނެވެ. ދެން އެންމެ ގިނަ އަދަދަކަށް ފަތުރުވެރިން އެޤައުމަށް ގޮސްފައިވަނީ އިންޑިއާ ބެލަރުސް، ޗައިނާ، ރަޝިއާ އަދި ޖަރުމަންވިލާތުންނެވެ.\nލަންކާއިންދަނީ އިންޑިއާއިން އެޤައުމަށް ޒިޔާރަތްކުރާ ފަތުރުވެރިންގެ އަދަދުތައް އިތުރުކުރުމަށްޓަކައި އެއަރ ބަބުލްއެއް ޤާއިމްކުރުމުގެ މަސައްކަތްކުރަމުންނެވެ. އެގޮތުން މިކަމާއި ގުޅޭ މަޝްވަރާތައް ދެޤައުމު ދެމެދުދަނީ ކުރެވެމުންނެވެ.\nސްރީލަންކާއިންވަނީ މިއަހަރުތެރޭ 1.5 މިލިއަން ފަތުރުވެރިން އެޤައުމަށް ޒިޔާރަތްކުުރާނެ ކަމަށް ލަފާކޮށްފައެވެ. އެޤައުމުންދަނީ މިއަދަދާއި ހަމައަށް ފަތުރުވެރިން އެޤައުމަށް ގެންދިޔުމަށް ގިނަ މަސައްކަތްތަކެއް ކުރަމުންނެވެ. އެގޮތުން ދުވާލެއްގެ މައްޗަށް 2500 ފަތުރުވެރިން ޕީސީއާރު ޓެސްޓު ހެދޭނެ އިންތިޒާމް ވަަނީ ހަމަޖައްސާފައެވެ.\nފަތުރުވެރިންނަށް ލަންކާ ހުޅުވާލާފައިވާއިރު، ފުރަތަމަ ހުޅުވާލާފައިވަނީ ބަންޑާރަނައިކަ އިންޓަރނޭޝަނަލް އެއަރޕޯޓާއި ލަންކާގެ ދެކުނުގައި އޮންނަ މައްތަލަ އެއަރޕޯޓެވެ.\nފަތުރުވެރިން އައުމުގެ ހުއްދަ ލަންކާ ސަރުކާރުން ދީފައިވަނީ ޚާއްސަ ގައިޑްލައިންތަކަކާއި އެކުއެވެ. އެގޮތުން 96 ގަޑިއިރުނުވާ ޕީސީއާރު ޓެސްޓެއް އޮތުމާއި، ކޯވިޑް އިންޝުއަރެންސެއް ހެދުން ހިމެނެއެވެ. ގައިޑްލައިންގައިވާ ގޮތުން ލަންކާއަށް އަންނަ ފަތުރުވެރިން ބުކިން ހައްދަންޖެހޭނީ، ލަންކާ ސަރުކާރުން ރައްކާތެރިކަމަށް ކަނޑައަޅާފައިވާ ހޮޓާތަކުންނެވެ.


SunOnline: Lukaku ge dhe landaa eku Chelsea dhevana ah\nލުކާކޫގެ ދެ ލަނޑާއެކު ޗެލްސީ ދެވަނައަށް\nއަޙްމަދު ޠާލިބް މުޙައްމަދު 12 Sep 2021, 08:53\nޗެލްސީގެ ކުޅުންތެރިން ގޯލު ޖެހުމަށްފަހު އުފާފާޅު ކުރަނީ--- ފޮޓޯ: އިންޑިޕެންޑެންޓް\nރޮމެލޫ ލުކާކު ޖެހި ދެލަނޑާއެކު އެސްޓަން ވިލާ ބަލިކޮށް ޕްރިމިއާ ލީގުގެ ދެވަނައަށް ޗެލްސީ ޖެހިލައިފި އެވެ. މެޗު ޗެލްސީ 3-0 ކާމިޔާބުކޮށް ވަނީ ދިހަ ޕޮއިންޓު ހަމަކޮށްފަ އެވެ. އެއްވަނަ މަގާމުގައި އޮތް މެންޗެސްޓާ ޔުނައިޓެޑާ ޗެލްސީ ޕޮއިންޓުގެ ގޮތުން އެއްވަރެވެ.\nމެޗުގެ 15 ވަނަ މިނިޓުގައި ޗެލްސީއަށް ލީޑު ނަގައިދިނީ ލުކާކޫ އެވެ. މިލަނޑު ލުކާކޫ ޖެހީ މަޓިއޯ ކޮވަސިޗް ދިން ބޯޅައަކުންނެވެ.\nޗެލްސީއިން ލީޑު އިތުރަށް ފުޅާކޮށްލީ 49 ވަނަ މިނިޓުގައި ކޮވަސިޗް ޖެހި ލަނޑާއެކު އެވެ. ޗެލްސީގެ ތިން ވަނަ ލަނޑު މެޗުގެ އިތުރު ވަގުތުގެ ތިން ވަނަ މިނިޓުގައި ޖެހީ ލުކާކޫ އެވެ. މިލަނޑު އޭނާ ޖެހީ އަޒްޕިލިކުއެޓާ ހުސްކޮށްލާފައި ކުޅުނު ބޯޅައަކުންނެވެ.\nގިނަ ވަގުތު ބޯޅަ ކޮންޓްރޯލް ކޮށްގެން ޗެލްސީއިން ކުޅުނު ނަމަވެސް އެސްޓަން ވިލާއިން ވަނީ ކައުންޓާ އެޓޭކުގައި ޗެލްސީގެ ގޯލަށް ނުރައްކާކޮށް ގިނަ ހަމަލާތަކެއް އުފައްދާފަ އެވެ. ނަމަވެސް އެޓީމުން އުފެއްދި ހަމަލާތަކުގެ ބޭނުން ހިފައި ޗެލްސީގެ ގޯލު ފޫއަޅުވާލެވޭ ގޮތެއް ނުވި އެވެ.\nއެސްޓަން ވިލާ މިހާރު އޮތީ ޕްރިމިއާ ލީގު ތާވަލުގެ 12 ވަނަ މަގާމުގައި ހަތަރު ޕޮއިންޓާއެކު އެވެ. ލީގުގައި ވިލާ ކުރިއަށް އޮތް މެޗުގައި ވާދަކުރަން ޖެހެނީ އެވަޓަން އާ ދެކޮޅަށެވެ. ޗެލްސީ ލީގުގައި އެންމެ އަވަހަށް ކުޅޭ މެޗުގައި ވާދަކުރާނީ ޓޮޓެންހަމް އާ އެވެ.


Thinadhoo Ah Varah Bodah Udha Araifi | Hathaavees\nތިނަދޫ އަށް ވަރަށް ބޮޑަށް އުދަ އަރައިފި\nގދ. ތިނަދޫ އަށް ވަރަށް ބޮޑަށް އުދަ އަރައިފިއެވެ.\nތިނަދޫ ކައުންސިލުން ބުނީ އުދަ އަރަމުން ދަނީ މިއަދު މެންދުރުން ފެށިގެން ކަމަށެވެ. އުދައިގެ އަސަރު އެ ރަށުގެ ބަނދަރު ސަރަހައްދުގައި ހުރި ރެސްޓޯރަންޓުތަކާިއ ފިހާރަތަކަށް ވެސް ވަނީ ކޮށްފައެވެ.\nގދ. ތިނަދޫ އަށް އުދަ އަރަނީ ---\nއުދައިގެ ސަބަބުން ރަށުގެ ބަނދަރު ކޮށްފައިވާ ދޯނިތައް ވެސް ހީވަނީ އެއްގަމަށް ލައްގައިފާނެ ހެންނެވެ. އެހާވެސް ދިޔަވަރު ބޮޑެވެ. ތިނަދޫ އަކީ އަބަދުވެސް މޫސުން ގޯސްވެއްޖެ ނަމަ އުދަ އަރާ ރަށެކެވެ. "ހަތާވީސް އޮންލައިން"އާ ވާހަކަދެއްކި ތިނަދޫ ރައްޔިތަކު ބުނީ އާއްމު ގޮތެއްގައިވެސް މޫސުން ގޯސް ދުވަސްވަރު ތިނަދޫ އަށް އުދަ އަރާ ކަމަށެވެ.\n"އެކަމަކު މިއީ މިފަހުން މިހާ ބޮޑަށް އުދަ އެރި ފުރަތަމަ ފަހަރު. ވަރަށް ބޮޑަށް އަރާފައި އޮތީ. އެކަމުގެ ސަބަބުން އެމްޓީސީސީން މިރަށަށް އަންނަ ފެރީ އަށް މީހުންވެސް އަރުވަން ޖެހުނީ ލޯޑަރެއް ގެންގޮސްގެން،" އޭނާ ބުންޏެވެ.\nއެ ރަށަށް އުދަ އެރި ނަމަވެސް މީހަކަށް ވެސް އަދި އިމާރާތްތަކާއި ތަކެއްޗަށް ވެސް ގެއްލުމެއް ނުވެއެވެ. ތިނަދޫގެ އިތުރުން ރާއްޖޭގެ އެންމެ ދެކުނުން އައްޑޫ ސިޓީ އަށްވެސް ވަނީ ވަނީ ވަރަށް ބޮޑަށް އުދަ އަރާފައެވެ.\nPrevious ޖިންސީ ގޯނާގެ މައްސަލަތަކަށް އިތުރު ސަމާލުކަމެއް ދިނުމަށް ރައީސް އެދިވަޑައިގެންފި\nNext ކުދިންގެ ޝަކުވާތައް އޮއްސާލުމުން ނާއިބު ރައީސް ތެލެސީމިއާ ސެންޓަރަށް


75 aharuge meehaa dharinnaa behunee aniyaa kuraanamey bune biru dhakkaigen: Manma | Mihaaru\n75 އަހަރުގެ މީހާ ދަރިންނާ ބެހުނީ އަނިޔާކުރާނަމޭ ބުނެ ބިރު ދައްކައިގެން: މަންމަ\n15 އޮކްޓޯބަރ 2017 - 10:32\nގދ. އަތޮޅު ރަށެއްގައި 75 އަހަރުގެ މީހަކު އެއްބަނޑު އެއްބަފާ ހަތަރު ކުދިންނާ ބަދުއަހުލާގީ އަމަލު ހިންގީ އެ ކުދިންގެ މަންމައަށް އަނިޔާކުރާނެ ކަމަށް ބުނެ ބިރު ދައްކައިގެން ކަމަށް މަންމަ ބުނެފި އެވެ.\n"މިހާރު" އާ ވާހަކަ ދައްކަމުން، އެ ހަތަރު ކުދިންގެ މަންމަ ބުނީ އޭނާގެ ދަރިންނަށް ދުވަސްވީ މީހާ ޖިންސީ ގޯނާ ކުރާކަން އެނގޭ ކަމަށާއި އެކަމަކު އޭނާ ހަނުހުރީ ލިބެމުން ދިޔަ އިންޒާރުތަކުގެ ސަބަބުން ކަމަށެވެ. އަދި އެކަމުގައި އޭނާގެ އިހުމާލް އޮތް ކަމަށް ގަބޫލުކުރާ ކަމަށް ވެސް ބުންޏެވެ.\nއެ ކުދިންގެ މަންމަ އެގޮތަށް މި ބުނީ އެމީހާގެ ޖިންސީ ގޯނާކުރުން އޭނާގެ ދަރިން ތަހައްމަލްކުރި އިރު އެކަމާ އަޅާނުލާ ހުރުމުން، އެހެން މީހުންގެ ފާޑުކިއުން ވެސް އަމާޒުވެފައި ވަނިކޮށެވެ.\nހަތަރުބެއިިންނާ ބަދުއަހްލާގީ އަމަލު ހިންގި ކަމަށް ބުނާ މީހާ ވަނީ އެ ކުދިން އުޅޭ ގެ މަރާމާތުކޮށް، ދިރިއުޅެވޭނެ ގޮތް ހަދައިދީފަ އެވެ. އަދި އެ މީހުން ކައިބޮއި ހެދުމަށް، ދަރަންޏަށް އެއްޗެހި ނަގަނީ އެ މީހާގެ ފިހާރައިންނެވެ. އެއީ ސަބަބެއް ކަމަށް ބަލައިގެން، އޭނާ ވަނީ، ވޭތުވެ ދިޔަ 12 އަހަރު، އެކި ކުދިންނާ ގަދަކަމުން ބަދުއަހުލާގީ އަމަލު ހިންގައިފައި ކަމަށް، އެ ކުދިން ބުނެ އެވެ.\nމިހާރު 24 އަހަރު ފުރިފައިވާ އެންމެ ދޮށީ އަންހެން ކުއްޖާއާ ތިން އަހަރު ވަންދެން ބަދުއަހްލާގީ އަމަލު ހިންގި ކަމަށް އޭނާ ވަނީ ބުނެފަ އެވެ. އަދި އޭނާ ފިލައިގެން މާލެ އައުމުން، ފިރިހެންމީހާގެ ޝިކާރައަކަށް ވީ ދެން ތިބި ކުދިން ކަމަށް، ކުރިން ދިން އިންޓަވިއުއެއްގައި، އޭނާ ބުންޏެވެ.\nއެ ކުދިންގެ މަންމަ ބުނީ މިހާ ދުވަސްވާންދެން ދަރިންނަށް އެހާ ބޮޑު އަނިޔާއެއް ލިބުމުން ހިތާމަކުރާ ކަމަށާއި އެކަމަކު ދަރިންނާ އެ މީހާ ބެހޭކަން އެންމެ ކުރިން އޭނާއަށް ނޭނގޭ ކަމަށެވެ.\nއޭނާ ބުނި ގޮތުގައި އެމީހާ އެ ގެއަށް އާއްމުކޮށް އަންނަނީ ރޭގަނޑު 11:30 ނުވަތަ 12 ޖަހާއިރު އެންމެން ނިދުމުންނެވެ. އެކަމަކު ކުދިންގެ ކޮޓަރިއަށް އޭނާ ވަންނަކަން އެނގުނީ ފަހުން ކަމަށް ވެސް ބުންޏެވެ.\n"މިހާރު"އާ ވާހަކަ ދައްކަމުން، ޖިންސީ އަނިޔާ ލިބުނު ކުދިން ބުނީ ދުވަސްވީ މީހާގެ ގޯނާތަކުގެ ވާހަކަ މަންމައަށް އެންގުމުން އެދުނީ އެ ވާހަކަ ނުދެއްކުމަށް ކަމަށެވެ.\nމި މައްސަލައިގައި ތުހުމަތުކުރެވޭ މީހާ މިހާރު ހުރީ ބަލިވެގެން ކަމަށް ބުނެ މާލޭގަ އެވެ. އެކަމަކު އޭނާ ރާއްޖޭން ބޭރަށް ދިޔަ ނުދިނުމަށ،ް ކޯޓު އަމުރެއްގެ ދަށުން ޕާސްޕޯޓު ވަނީ ހިފަހައްޓާފަ އެވެ.\nފުލުހުންނާއި ޖެންޑާ މިނިސްޓްރީގެ ޓީމު މީގެ ކުރިން އޭގެ މައްސަލައެއް ތަހުގީގުކުރަން ރަށަށް ދިޔަ ފަހަރު ވެސް ބަލިވެގެން ސިއްހީ މަރުކަޒުގައި އޭނާ އެޑްމިޓްކުރި ކަމަށް، މައުލޫމާތު ހުރި މީހުން ބުނެ އެވެ.\nގދ. އަތޮޅު ކުޑަކުދިންނަށް އަނިޔާކުރުން\n72 ކޮމެންޓް, 287 ރިއެކްޝަންސް\nނަމުގަފޮނުވާ ކޮމެންޓު ނުޖަހަނީ ކީއްވެ\nމިކަމުގައި މަންމަގެ އިހުމާލު ވަރަށް ބޮޑު..\nތީ އާކަމެއްނޫން ، މަ މީ މިހާރު ބޮޑުވެ ދަރިން ލިބިފަ ހުރިމީހެއް ، މަ ކުޑައިރު 11 އަހަރުން ފެށިގެން 14 އަހަރު ވަންދެން މަށާ ޖިންސީ ގުޅުން ހިންގި 69 އަހަރުގެ މީހެއް އެމީހާއަކީ ބައްޕަގެ ރަށުމީހެއް ގޭގަ ހުންނަނީ ، ފުރަތަމަ އެމީހާ މަށައް ލާރި ދޭން ފެށީ ، ދެމުން ދުމުން ގޮސް ކާރިވާން ފެށީ ، އޭނަގެ ބޭނުން ފުއްދުވުމުގަ ދުވަސް ތަކެއް ފާއިތު ވުމައްފަގު އެންމެ ބޮޑު ކަންތައްވެސް މަށާއެކު ކުރަން ފެށި ، ކޮންމެފަހަރަކު ފައިސާދޭ ، މަގޭ ޅައުމުރު ކަމުގެ ސަބަބުން ލިބޭ އަރާމުން މަށައްވެސް ދެވެނީ ، ނަމަވެސް 14 ހޭވެރިކަންވެ ކީއްކަން މިކުރެވުނީމައި ހުޓާލިން ވަގުތުން ، ވަރައްށް ދެރަވޭ އެކަމާ މިހާރު . އެއްވެސް މީހަކައް ނޭންގޭނެ އެކަމެއް . އެމީހާ ދުވަސް މަރުވެއްޖެ މިހާރު -މާޒީ-\n" އޭނާ ބުނި ގޮތުގައި އެމީހާ އެ ގެއަށް އާއްމުކޮށް އަންނަނީ ރޭގަނޑު 11:30 ނުވަތަ 12 ޖަހާއިރު އެންމެން ނިދުމުންނެވެ. އެކަމަކު ކުދިންގެ ކޮޓަރިއަށް އޭނާ ވަންނަކަން އެނގުނީ ފަހުން ކަމަށް ވެސް ބުންޏެވެ." ކުދިންގެ ކޮޓަރިއަށް އޭނާ ވަންނަކަން ކުރިން ނޭނގޭއިރު، މިހާދަންވަރު އައީ ކޮން ބޭނުމެއްގައިބާ؟ މިވެސް ބަލަންޖެހޭ ކަމެއް. ކުދީންގެ ބައްޕަ ކޮބައިތޯ؟ ތި ބުނާ 75 އަހަރުވީ މީހެއްގެ ނަމާއި ރަށް ފޮރުވުމުގެ ބޭނުމެއް ނެތް. ތިއީ މަންމަ އޭނާ ލައްވާ ކުޅުވި ކުޅިގަނޑެއް. އެހެންވީމާ، ތި ކަމުގައި ދެމީހުންގެ ވެސް 100އިންސައްތަ ހިއްސާ އެބައޮތް.\nދަރިން ލިބުމަށް ފަހު ދެމަފިރިން ދުރުވީމާ މިފަދަ ކިތަންމެ ކަމެއް ހިނގުމަށް މަގުފަހިވޭ، ހާއް ސަކޮށް އަންހެންދަރިން މަންމަޔާ ބައްޕަ ވަރިވެއްޖެނަމަ އަންހެންދަރިން މިޒަމާނުގައި ސަލާމަތުން ބޮޑުވުމަކީ ނާދިރުކަމެއް، އެދުމެއްނެތި ވެދުމެއްނުކުރާނެ، އެއްވެސް މީހަކު ފައިސާ ގިނަވެގެން ނޫޅޭނެ، ކައިވެނި ރޫޅުނުކަމުގައިވިޔަސް ދެންވެސް ކަވަނިކޮށްގެން ރަނގަލު ގޮތުގައި އެޅެން އުޅުނުނަމަ ތިޔަހެން ވުމުގެ ފުރުސަތު ކުޑަވާނެ، ތީ މަންމަ ކުރުވިކަމެކޭ މަށައްބުނެވޭނީ\nހުރިހާ ހަބަރެއް ކިޔާލީމާ އިގެނީ ދަރިން ވިއްކާލާފަ މަންމަ ބޭނުންވީ ގޭގެ އިންފާރު ރާނާ ޓިނު ޖަހަންކަން.\nއެމީހާމިހާރުހުރީ ކޮންތާކު ބައްދަލުކޮއްލަން ބޭނުން\nކޮންޓްރޯން ބުރޯ އޭނަގެ އެކަނި މައްސަލައެއްނޫން މީކީ، މިތާ މިކޮމެންޓް ކުރާ އެކަކުވެސް މިކަހަލަ ޝިޓްއޭޝަނެއްގައި ލިބުނީމަ ނުބެހި ނުހުންނާނެ، ދެން އެސޮރުދެކެ ކޮންރުޅިއެއް އަންނާކަށް، މީ މަންމަގެ ޒިންމާ އަދާނުކުރީމަ ދިމާވެެގެން އުޅޭކަމެއް\nމަންމަ އަދިވެސް ވާހަކަ މިދައްކަނީ ދަރިން ކިޔައިދިން ގޮތާ މުޅިން ތަފާތުކޮށް. ކޮޓަރިން ބޭރުގަ ނިދަން އޮންނާށޭ ކިޔާފަ ނެރެފަ ބޭއްވި ރޭގެ ކަންތައް ވީގޮތް ވެސް މަންމަ އަށް ކިޔައި ދިނީމަ އެވާހަަކަ ނުދައްކަން ދަރިޔަށް އެންގީ ތި މަންމަ. އެރޭ ބޭރުގަ ބޭއްވީވެސް ހަމަ ގަސްތުގަ މަންމަ އެމީހާ ލައްވާ ތިކަމެއް ކުރުވަންވެގެން. ދެންކޮން ނޭގެޔެކޭ ބިރުދައްކަނިއްޔެކޭ ކިޔާކަށް. ވަރަށް ރަހުމް ކުޑަ އަމައެއް ތީ. މަންމަޔާ އެމީހާޔާ ޖެހި ސަކަރާތް ވެސް ދެނެވޮޑިގެންވާނީ ﷲ.\n75 އަހަރުގެ ފިރިއަކަށް ކިހިނެއް އަނބަކަށް އަނިޔާ ކުރެވޭނީ.އަނިޔާ ކުރާނެކަމަށް ބިރުން އެ ނުބައި އަމަލު ނުހުއްޓުވުން އެއީ ސުވާލު ކުރެވޭނެ ކަމެއް.މައުސޫމު ކުދިންތަކެއްގެ އިއްފަތް ތިޔަވަނީ ފޭރިގަނެފައި.ހަމަ ރަހުމެއްވެސް ނެތީތަ.ތިޔަ މަންމަވަނީ ފިރިމީހާގެ މުއްސަނދިކަމަށް ނާށި ލާފައި.ފުރަތަމަ މަންމަގެ އުޅުން ބަލަންޖެހޭ.އެކުދިން މާފު ނުކުރާހާ ހިނދަކު ގިޔާމަތް ދުވަހުން އެކުދިންވާނީ މަންމައަށް ހުރި ސުވަރުގެ ހުރަހެއްކަމުގައި.\nމީގެ 12 އަހަރު ކުރީން އޭނާގެ އުމުރަކީ 75 އަހަރެއް ނޫން\nބަލަ ކަާކު ބުނީ އޭނާގެ ފިރިމީހާއޭ. އާއިލާއަށް އެހީވާމީހެކޭ ދޯ ލޔެފަ އޮތީ\nއެއީ އޭނަަގެ ފިރިމީހާއެއް ނޫން. ޙިލޭ މީހެއް.\nކަރާ ފަންޏާއި - ވެލާ މަހުގެ އަސަރު ތިޔަ ފެންނަނީ..\nޢެއި ގދ. ވާދޫ


މަޝްހޫރު އެކްޓަރު އަދި ރެސްލަރ ޑްވޭން ޖޯންސަން ނުވަތަ ދަ ރޮކް ކޮވިޑް 19 އަށް ޕޮސިޓިވްވެއްޖެއެވެ.\nއިންސްޓަގްރަމްގައި އާއްމުކުރި ވީޑިއޯއެއްގައި ރޮކް ވަނީ އޭނާގެ އަންހެނުންނާއި ދެ ދަރިންނަށް ކޮވިޑް ޖެހިފައިވާކަން ހާމަކޮށްފައެވެ. އަދި އެމީހުންނަށް ކޮވިޑް ޖެހުނީ ސަލާމަތީ ގޮތުން އަޅަން ޖެހޭ ހުރިހާ ފިޔަވަޅެއް އަޅާފައި ވަނިކޮށް ކަމަށް އޭނާ ބުންޏެވެ. އޭނާގޭ އާއިލާ ކޮވިޑަށް ޕޮސިޓިވްވީ އާއިލީ ރައްޓެހިންތަކެއްގެ ފަރާތުން ކަމަށް ބެލެވޭ ކަމަށް އޭނާ ބުނެފައިވެއެވެ.\nމިހާރު ބަލިން ރަނގަޅު ވެފައިވާ ކަމަށް ބެލެވޭ ކަމަށާއި އޭނާއަށް ބަލި ޖެހުނީ މީގެ ދެ ހަފްތާކުރިން ކަމަށް ބެލެވޭ ކަމަށް އޭނާ ބުންޏެވެ. އާއިލާއެއްގެ ގޮތުގައި ކަޑައްތުކުރި އެންމެ ދަތި ދުވަސްތަކަކީ މިއީ ކަމަށް އޭނާ ބުންޏެވެ.\nއޭނާ ވަނީ މާސްކް އެޅުމާ ދެކޮޅަށް މަސައްކަތްކުރަމުންދާ މީހުންނަށް ރައްދު ދީފައެވެ. އެގޮތުން އެއީ ސިޔާސީ ކަމެއް ނޫން ކަމަށާއި އެއީ މި ބަލިން ރައްކާތެރިވުމަށް ކޮންމެހެން އަޅަން ޖެހޭ ފިޔަވަޅެއް ކަމަށް އޭނާ ބުންޏެވެ.\nރޮކް އަކީ ދުނިޔޭގެ އެންމެ ބޮޑު އާމްދަނީއެއް ލިބޭ އެކްޓަރެވެ. އޭނާ ވަނީ މިއަހަރު ޖޫން މަހުގެ ނިޔަލަށް އާމްދަނީގެ ގޮތުގައި 87.5 މިލިއަން ޑޮލަރު ހޯދާފައެވެ.\nކޮވިޑް-19 ދަ ރޮކް


Ulhandu gathumah enme kuda installment plan BML in tha'aarafu kohffi - One Online\n--- ފޮޓޯ؛ ބީއެމްއެލް\nއުޅަނދު ގަތުމަށް އެންމެ ކުޑަ އިންސްޓޯލްމަންޓް ޕްލޭން ބީއެމްއެލް އިން ތައާރަފުކޮށްފި\nބީއެމްއެލްގެ ވެހިކަލް ލޯނު އަދި ފައިނޭންސްގެ އިންޓްރެސްޓް ރޭޓާއި ޕްރޮފިޓް ރޭޓަށް ބަދަލުތަކެއް ގެނެސްފިއެވެ.\nބީއެމްއެލް އިން ބުނީ މިއަދުން ފެށިގެން ކަސްޓަމަރުންނަށް 500،000 ރުފިޔާއާ ހަމައަށް 15 އިންސައްތަ އިންޓަރެސްޓުގައި އުޅަނދު ގަތުމަށް ލޯނު ލިބޭނެ ކަމަށެވެ.\nއެގޮތުން އިންޓަރެސްޓް ދަށްވުމާއެކު އުޅަނދު ގަންނައިރު މަހަކަށް ދައްކަންޖެހޭ އަދަދެ ވެގެންދާނީ އެންމެ ކުޑަ އަދަދަކަށް ކަމަށް ބީއެމްއެލް އިން ބުނެއެވެ. އަދި މި ލޯނު ދޫކުރަނީ އެއްވެސް ރަހުނަކާ ނުލައި ކަމަށާއި މި ލޯނު އަނބުރާ ދެއްކުމަށް ފަސް އަހަރުގެ މުއްދަތެއް ލިބޭނެ ކަމަށް ބީއެމްއެލް އިން ބުނެއެވެ.\nމީގެ ކުރިން ބީއެމްއެލް އިން ވެހިކަލް ލޯނު ދޫކުރަމުން އައީ ބީއެމްއެލްގައި ރަޖިސްޓަރީކޮށްފައިވާ ވިޔަފާރިތައް މެދުވެރިކޮށް އުޅަނދު ގަތުމަށް ކަމަށްވީ ނަމަވެސް، މިއަދުން ފެށިގެން ރާއްޖޭގެ ކޮންމެ ވިޔަފާރިއެއް މެދުވެރިކޮށްވެސް އުޅަނދު ގަތުމުގެ ފުރުސަތު ލޯނު ނަގާ ކަސްޓަމަރުންނަށް ލިބޭނެ ކަމަށް ބީއެމްއެލް އިން ބުނެއެވެ.\nބީއެމްއެލް އިން ބުނީ ތިމާވެއްޓާ ރައްޓެހި އުޅަނދު ބޭނުންކުރުމަށް ބާރުއެޅުމަށް ބޭންކުން ކުރަމުން އަންނަ މަސައްކަތުގެ ތެރެއިން، ގަންނަ އުޅަނދަކީ އިލެކްޓްރިކް އުޅަނދެއް ނަމަ، ވެހިކަލް ލޯނާއި ފައިނޭންސިން ރޭޓް އިތުރު 12 އިންސައްތަ ދަށް ކޮށްފައިވާނެ ކަމަށް ބީއެމްއެލް އިން ބުނެއެވެ.\nމި ބަދަލާއެކު މި ލޯނުގެ ދަށުން، މާކެޓުގައި ކަސްޓަމަރުންނަށް އުޅަނދުގަތުމަށް އެންމެ އަގުހެޔޮ އަދި ފަސޭހަ ގޮތްތަކަކާއެކު ކަސްޓަމަރުންނަށް ސައިކަލު، ކާރު އަދި ހަތަރު ފުރޮޅުލީ އުޅަނދުގެ އިތުރުން ޖެޓް ސްކީ، އިންޖީނުލީ ޑިންގީ ފަދަ އިންޖީނު އަޅާފައިވާ އުޅަނދުތައް ގަނެވޭނެ ކަމަށް ވެސް ބީއެމްއެލް އިން ބުނެއެވެ.\nކޮޗިނުން މާލެއަށް މޯލްޑިވިއަންގެ ހާއްސަ ދަތުރުތަކެއް


Bodethi Massala Thakuga Thuhumathu Kureve Meehun Dhoovanee Reyvumehge Thereyn Kamah Vedhaane: AG - Vaguthu\nބޮޑެތި މައްސަލަތަކުގައި ތުހުމަތު ކުރެވޭ މީހުން އިދާރީ ކަންކަން ފުރިހަމަ ނުވެގެން ނުވަތަ އިދާރީ މައްސަލައަކުން ދޫވަނީ ރޭވުމެއްގެ ތެރެއިން، އިދާރާތައް ގުޅިގެން ކަމަށް ވުމުގެ ފުރުސަތު އެބަ އޮތް ކަމަށް އެޓާނީ ޖެނެރަލް އިބްރާހިމް ރިއްފަތު ވިދާޅުވެއްޖެއެވެ.\nރައްޔިތުންގެ މަޖިލިހަށް މިއަދު އެޓާނީ ޖެނެރަލް ހާޒިރު ކުރުމުން ގިނަ މެމްބަރުން ވަނީ ޓެރަރިޒަމްގެ މައްސަލަ ފަދަ ބޮޑެތި މައްސަލަތަކުގައި ތުހުމަތު ކުރެވޭ މީހުން އިދާރީ މައްސަލަތަކުން ދޫވާތީ ކަންބޮޑުވުން ފާޅުކުރައްވައިފައެވެ. އަދި އެކަން ހިނގައި ނުދިނުމަށް އޭޖީ ކުރައްވާ މަސައްކަތްތަކަކީ ކޮބައިތޯ މެމްބަރުން ސުވާލު ކުރެއްވިއެވެ.\nއެގޮތުން މާފަންނު އުތުރު ދާއިރާގެ އެމްޑީޕީގެ މެންބަރު އިމްތިޔާޒް ފަހުމީ ވަނީ ބައެއް ސީރިއަސް ޖިނާއީ މައްސަލަތަކުގައި ކުށުގެ ތުހުމަތު ކުރެވޭ މީހުން ދޫވަނީ އިދާރީ މައްސަލަތަކުން ކަން ފާހަގަކުރައްވައިފައެވެ.\n"މިސާލަކަށް އިއްޔެ ދޫވެފައިވާ ޓެރަރިޒަމްގެ ދައުވާ އުފުލިފައިވާ ފަރާތުގެ މައްސަލަ އާއި ގދ.ހުޅުވާރުލުން 140 ކިލޯގެ މައްސަލަ އާއި އެ ބާވަތުގެ މައްސަލަ ތަހުގީގުކުރާނީ އަޅުގަނޑު ގަބޫލުކުރާ ގޮތުގައި އެންމެ ކުޅަދާނަ ޕްރޮސެކިއުޓަރުން، އިންވެސްޓިގޭޓަރުން. މައްސަލަތަކުގައި އެއްގޮތަކަށް ވެސް ހުކުމަކާއި ހަމައަށް ނުގޮސް ކޮންމެވެސް ކުޑަކުޑަ އިޖުރާއީ މައްސަލަ އަކާއި ހެދި ދޫވާ ގޮތް ވަނީ އޯގަނައިޒްޑްކޮށް ހުރިހާ ތަނަކުން ބައިވެރިވާ ކަމަކަށް ވާތީތޯ؟ ތުހުމަތު ކުރެވެނީ ކިހިނެތްތޯ؟" އިމްތިޔާޒް ވިދާޅުވިއެވެ.\nއެ ސުވާލަށް ޖަވާބުދެއްވަމުން ރިއްފަތު ވަނީ އެފަދަ ކަމެއް ހިނގުމުގެ ފުރުސަތު އޮތް ކަމަށް ފާހަގަކުރައްވާފައެވެ. އަދި އިދާރާތަކުގެ އެތެރޭގެ ގޮފިތަކުގައި އޮންނަން ޖެހޭ ގުޅުން ނެތުމުން ވެސް އެފަދަ މައްސަލަތައް ފެންމަތިވާ ކަމަށާއި އިންޓެލިޖެންސްގެ މައްޗަށް ބިނާވާ ރަނގަޅު ތަހުގީގެއް ނުހިންގޭ ނަމަ މައްސަލަތަކުގައި ހުކުމަކާ ހަމައަށް ދިއުމަށް ދަތިތަކާއި ކުރިމަތިލާން ޖެހޭ ކަމަށް ރިއްފަތު ވިދާޅުވިއެވެ.\n" ތި ވިދާޅުވި ގޮތަށް ތިކަން ނެތެކޭވެސް ނުދަންނަވާނަން. އޮތުމުގެ ފުރުސަތުވެސް އެބަ އޮތް. އެހެންނަމަވެސް އަޅުގަނޑަށް ހީވާ ގޮތުގައި އެކަމުގެ ހައްލަކަށް ވަނީ އެޖެންސީތަކުގެ މެދުގައި އޮންނަ ގުޅުން އިތުރަށް ވަރުގަދަކުރެވިގެން. އިންޓަރ އޭޖެންސީ ކޯޑިނޭޝަން ހަރުދަނާކުރުން." ރިއްފަތު ވިދާޅުވިއެވެ.\nމިއަދު މަޖިލީހުގައި ރިއްފަތު ވަނީ ޖުޑީޝަރީ އިސްލާހުކުރަން ގޮންޖެހުންތައް އެބަހުރިކަން ފާހަގަކުރައްވާފައެވެ. އޭގެ ތެރޭގައި ވަސީލަތުގެ ދަތިކަމާއި އެކަށީގެންވާ ތަމްރީނުތައް ފޯރުކޮށްދިނުމުގައި ހުރި ދަތިތައް ހިމެނޭ ކަމަށް އޭނާ ވަނީ ވިދާޅުވެފައެވެ. އަދި ގާނޫނީ ގޮތުން ހައްލުކުރަން ޖެހޭ ކަންކަން ހައްލުކުރުމަށް ކުރަން ޖެހޭ ކަންކަން ފުރިހަމަކުރަމުންދާކަމަށް އޭނާ ވިދާޅުވިއެވެ.\nސެޕްޓެމްބަރު 20, 2021 12:15\nއެމްޑީޕީގެ ލޯޔަރުން ނުވަތަ މަޖިލިސް މެމްބަރުންނާއި ޕާޓީގެ އިސްވެރިން ދޫކުރަން ބޭނުންނުވާ ނިރުބަވެރިއެއްވެސް ޖަލުން ދޫކުރެވިއްޖެއްޔާ ކަންބޮޑުވެ ލޮލަށް ނިދިނައިސް ފަޔަށް ހިނިއަރަމުންދާވަރު މިއަދު މުޅިދުނިޔެއަށް ހާމަވެ ފެންނަމުން މިދަނީ، ރ.ޔާމީންގެ އާއިލާ ދަތުރުކުރި ފިނިފެނއމާލޯންޗް އެމޒިހުން ތިއްބާ ގޮއްވާލި ހާދިސާގައި އެކަންކުރި ނިރުބަވެރިން އެއްބަސްވެ މައްސަލަ ސާބިތުކޮށް ހުކުމް ތޏްފީޒު ކުރަމުންދަނިކޮށް ތިޔަ އެމްޑީޕީ އަށް ސަދޫމުގެ ވެރިކަންލިބުމާއިއެކު އެތިބީ އެނިރުބަވެރި ބޮޑުވަގު ޓެރެރިސްޓް އަދީބާއި އޭނަގެ ޓީމަށް ނިޝާނުޢާޒީގެ ޢިއްޒަތްދެއްވާފަ މިނިވަންކޮށްފައި، .ދެން ކިތައްމެ ވަރަކަށް ތަފާތު ރާގުރާގަށް ތިޔަގޮތަށް ލަވަކިކަސް ރައްޔިތުން އޮޅުވައެއް ނުލެވޭނެ.\nރާވަނީވެސް ސަރުކާރުން ދޫކުރަނީވެސް ސަރުކާރުނ\nސެޕްޓެމްބަރު 20, 2021 14:29\nބަލަގަ އޮޅުވާލައްވަން ވާހަކަ ވިދާޅު ނުވޭ. މީހުން ދޫވަނީ ވެސް ކުށްކުރުން އިތުރުވަނީ ވެސް ކުށްތައް ނުހުއްޓެވެނީ ވެސް ދިވެހިރާއްޖޭގެ ގާނޫނުއަސާސީގެ 52 ވަނަ މާއްދާއައި ހެއްކާއިބެހޭ މާއްދާތައް ހުރިގޮތުން ފަނޑިޔާރުންނަސް ވެސް ފުލުހުންނަށް ވެސް ހިފެހެއްޓުމުގެ ބާރު ލިބިގެން ނުވާތީ. ބަލަގަ ބަދަލު ދެމުން ދަނީވެސް ބަދަލުހޯދަން ކޯޓަށް ހުށަހަޅާށޭ ބުނެގެން ހުށަހަޅުވާފަ އެމީހުނާއެއްކަލަށް ވަކާލާތު ކޮށްދީގެން ދެން މިކިޔަނީ ކޯޓް ގެމައްސަލައެއޭ .ފަނޑިޔާރު ގޯހީއޭ. އެމްޑިޕީ ވެރިކަމަށް އައި ދެފަހަރު ފެންސަނުގެ ފައިސާކޯޓް މެދުވެރިކޮށް އެކަކަށް ހޯދާދީފައިވޭ ،އެކަންވެސް ހިންގާފަ ވަނި ގޯސްކޮށް.\nކަލޭމެން ރާވަނީވެސް! ކަލޭމެން ދޫކުރަނީވެސް! އެކަމުގެ ފައިދާ ވަނީވެސް ކަލޭމެންނަށް! ދެން ކޮން ފަޅޮލެކޭ ގޮވާކަށް! ދެރަ ނިކަމެއްޗެއްގެ އަތެއް ތިކަމުގައި ނުވާނެކަން ޔަޤީން!\nއެމްޑީޕީ އަކީ މި ކަމުގެ މައި މުގޫ.. ހުރިހާ ނުބައެއްގެ ދޮރު ހުޅުަވައި ހުޅުޖެހި ގުންޑާ ޕާޓީ. ކަލޯމެން ތިޔަ ހަލާކުވަނީ ކަލޯމެންގެ އަތްތަކުން. ހަހަހަހަހަހަހަހަ . ބޮނޑި ބޮވޭނު އެބަ! ރަައްޔިތުމީހާ އަށް އެނގޭޔޭ ކަލޯމެންގެ ޗަރުކޭސްގަނޑު. ކަލޯގަޔާ. ބޮއެެގެން ތިބެ އަމަލުވެ އޮރިޔާންވެފަަވެސް ތިޔަ ކަނޑާލަނީ ރައްޔިތުމީހާގެ ބޮލަށް. ހަހަހހަ\nސެޕްޓެމްބަރު 20, 2021 17:10\nއެވެސް ޔާމީން ބޮލައް ޖަހާ.. އޭރުން ކަލޭމެން ކަންތައް ހަމަވީ\nސެޕްޓެމްބަރު 21, 2021 00:11\nކަލޭމެން ރާވައިގެން ވަރަށް ޓެކްސް ފައިސާ ނަގައިފީމެއްނު..\nހެދުނު ސަރުކާރު ރޭގަނޑު ލޯފާރމުގައި\nތިބޭފުޅާގެ ހުރިހާ ކޭހަކަށް މިހާރުވަނީ ދައުލަތުން ބަދަލު ދީނިމިފައި ނޫންތޯ.. މަޤާމާއި ހަޥަލުވެ ފުރަތަމަވެސް ކުރީ އެކަން ނޫންތޯ؟\nސެޕްޓެމްބަރު 21, 2021 07:15\nކުދިން ނޭ މިއަދު ތިހެން ބާރުގެ ބޭނުން ކުރެވިދާނެ އެކަމަހު މަހުށަރު ބިމަކު ތިހެން ނުވާނެ ކަން ޙަނދާކުތޭ.


Ha roadhaige maai kan | Jannah MV ހަރޯދައިގެ މާތްކަން – Jannah MV\nރަމަޟާންމަހުގެ ރޯދަޔަށްފަހު އަންނަ ޢީދަކީ އުފާފާޅުކުރުމުގެ ދުވަހެވެކެވެ. މާތް ﷲ އަށް ތަކްބީރް ކިޔައި ހަމްދު ކުރުމުގެ ދުވަހެކެވެ. ޢީދުދުވަހާ ޖެހިގެން ދެން އަންނަ އެއްމެ އަހައްމިއްޔަތުކަން ދެވިފައިވާ ކަމަކީ ހަރޯދަހިފުމެވެ. ރަމަޟާންމަހުގެ އަޅުކަންތައްތަކުގައި ދެމިހުރުމަކީ ވަރަށްވެސް މުހިއްމުކަމެކެވެ. ހަރޯދައަކީ އަޅުކަމުގައި ދެމިހުރުމަށްޓަކައި ލިބޭ އިތުރު ބާރެކެވެ. ރަމަޟާންމަހުގެ އަޅުކަންތައް ޤަބޫލްވެވުނު ކަމުގެ އިޝާރާތްތަކުގެ ތެރޭގައިވެސް އަޅުކަމުގައި ދެމިހުރުން ހިމެނެއެވެ. މިވާހަކަތައް ވާނީ ތިރީގައި މިވާ ލިޔުމުގައި ބަޔާންވެ ގޮސްފައެވެ.\nރޯދަމަހުގެ އަޅުކަންތައް ޤަބޫލުވެވިގެންވާކަމުގެ ޢަލާމާތަކީ ކޮބައިކަން އިނގޭތަ؟\nއޭޕްރިލް 23, 2020\nމާތް ރަސޫލާ ﷺ ގެހަދީޘް ބަސްފުޅެއްގައިވެއެވެ.\n”ރަމަޟާން މަހު ރޯދަ ހިފުމަށް ފަހު އެއާ ވިދިގެން ޝައްވާލުމަހުގެ ހަދުވަހުގެ ރޯދަ ހިފި މީހާ މުޅި އަހަރު ދުވަހު ރޯދަ ހިފިފަދައެވެ“\nމިއީ ސުންނަތްއަޅުކަމެކެވެ. ސުންނަތް އަޅުކަންތައްތަކަކީ އަހަރެމެންގެ ފަރުޟު އަޅުކަންތައްތަކުން އުނިވެފައިވާ ބައި ޤިޔާމަތްދުވަހު ފުރިހަމަ ކޮށްދޭނެ ކަންތައްތަކެކެވެ.އެހެންކަމުން ސުންނަތް އަޅުކަންތައް ގިނަގިނައިން ކުރުމަކީ ފަހުން އޭގެ ފައިދާ ކުރާނޭކަންތައްތަކެވެ. އަދި ސުންނަތް އަޅުކަންތައް ކުރުމުގެ ސަބަބުން ފަރުޟު އަޅުކަންތައްތަކަށް ދެވޭ އަހައްމިއްޔަތާއި ސަމާލުކަން ބޮޑުވާނެއެވެ. ފަރުޟު އަޅުކަންތައްތަކަށް ފަރުވާކުޑަކޮށްލުމުން ދުރުކޮށްދޭނެއެވެ.\nމުޅިއަހަރުދުވަހު ރޯދަހިފުމުގެ ޘަވާބު ލިބޭގޮތަކީ މާތް ﷲ ކޮންމެ ހެޔޮކަމެއް ދިހަ ގުނަ ކުރައްވާތީ ކަމުގައި ބެލެވެއެވެ. އެހެނީ ރޯދަމަހުގެ 30 ދުވަހުގެ ޘަވާބު ދިހަގުނަވުމުން އެވަނީ 300 ދުވަހުގެ ޘަވާބަށެވެ އަދި އިތުރު ހަދުވަހުރޯދަހިފުމުގެ ސަބަބުން އިތުރު 60 ދުވަހުގެ ޘަވާބު ލިބެއެވެ. މިއީ ޖުމްލަކޮށް 360 ދުވަހުގެ ޘަވާބެވެ. އަހަރެއްގައި ހިމެނެނީ 365 ދުވަސްކަމަށްވާތީ އަހަރުދުވަހު ރޯދަހިފުމުގެ ޘަވާބު ލިބެނީއެވެ.\nއެންމެ ރަނގަޅު ގޮތަކީ ޢީދުދުވަހާ ޖެހިގެން ދެން އޮންނަ ދުވަސްތަކުގައި ހަ ރޯދަ ހިފުމެވެ. އެހެނަސް ހަދީޘްގައި ވަކި ދުވަސްތަކެއް ކަނޑައެޅިފައެއްނެތެވެ. އެހެންކަމުން ޝައްވާލްމަސް ނިމިގެން ދިޔުމުގެ ކުރިން ކޮންމެ ދުވަސްތަކަކުންވިޔަސް އެރޯދަތައް ހިފިދާނެއެވެ. އެހެނަސް ފަސްކުރުމުގެ ސަބަބުން ކަންނެތްކަމާއި ފަރުވާކުޑަކޮށްލެވޭ ގޮތް ގިނަފަހަރު މެދުވެރިވެއެވެ. މިކަމުން ރައްކާތެރިވުމަށްޓަކައި ޖެހިޖެހިގެން އެކީ އެކައްޗަކަށް މިރޯދަތައް ހިފާލުން ބުއްދިވެރިއެވެ.\nމާތް ﷲ ގެ ދީލަތިވަންތަކަމުގެ ސަބަބުން އަހަރެމެންނަށް ދެއްވާ ފުރުސަތުތަށް ވަރަށްވެސް ގިނައެވެ. އެކަލާނގެ ދެއްވާ މިފަދަ އަގުހުރި ފުރުސަތުތައް ދޫކޮށްލާ ބަޔަކު ކަމުގައި ނުވުމަށް އަޒުމް ކަނޑައަޅާށެވެ. މިފަދަ ދެވަނަ ފުރުސަތެއް ލިބޭނެކަމުގެ އެއްވެސް ޔަޤީންކަމެއް އަހަރެމެންކުރެ އެއްވެސް މީހަކަށް ނޯންނާނެއެވެ.


އިތުރު ބާރުތަކެއް ސިޓީ ކައުންސިލްތަކަށް ދެއްވާނެ ކަމަށް ރައީސް ވިދާޅުވެއްޖެ | Jazeera\tއިތުރު ބާރުތަކެއް ސިޓީ ކައުންސިލްތަކަށް ދެއްވާނެ ކަމަށް ރައީސް ވިދާޅުވެއްޖެ - Jazeera\nއިތުރު ބާރުތަކެއް ސިޓީ ކައުންސިލްތަކަށް ދެއްވާނެ ކަމަށް ރައީސް ވިދާޅުވެއްޖެ\nމުހައްމަދު ޝުޖާއު December 10, 2018 125 views0\nސިޓީ ކައުންސިލްތަކުން ކުރީގެ ސަރުކާރުން ނަގާފައިވާ ބާރުތައް އަލުން ދޭން ކެބިނެޓުން ނިންމާފައިވާކަމަށާއި އެގޮތުން އެކިއެކި ބޭނުމަށް ބިން ދޫކުރުމާއި ބިމާއި އިމާރާތްތައް ރަޖިސްޓްރީކުރުމާއި އިމާރާތްކުރުމުގެ ހުރިހާ ކަމެއް ވަނީ ސިޓީ ކައުންސިލްތަކަށް ދޫކޮށްލާފައި ކަމަށް ރައީސް އިބްރާހީމް މުހައްމަދު ސޯލިހު ވިދާޅުވެއްޖެ އެވެ.\nއއ. އުކުޅަހުގައި ބޭއްވި ރަސްމިޔާތެއްގައި ވާހަކަފުޅު ދައްކަވަމުން ރައީސް ވިދާޅުވީ، އެ ރަށެއްގެ ވިޔަފާރިތަކާއި ދިރިއުޅޭ މީހުންގެ މައުލޫމާތު ހޯދައި ބެލެހެއްޓުމާއި މަގުތަކާއި، ޖެޓީތަކާއި، ފާލަމާއި، ފެރީ ޓާމިނަލްތައް ހެދުމާއި މަރާމަތުކޮށް ބެލެހެއްޓުމަކީ ވެސް ސިޓީ ކައުންސިލްތަކަށް ދޫކޮށްލާފައިވާ ބާރުތަކެއްކަމަށެވެ. މި ހަފުތާގެ ތެރޭގައި ވެސް ކެބިނެޓްގައި މަޝްވަރާކޮށް އެހެން ބާރުތަކެއްވެސް ސިޓީ ކައުންސިލްތަކަށް ދޫކޮށްލައްވާނެ ކަމަށާއި، ލާމަރުކަޒީ ނިޒާމްގެ ގާނޫނަށް ގެންނަން ޖެހޭ އިސްލާހުތައް ގެނައުމުގެ މަސައްކަތް ވެސް ކުރަމުންދާ ކަމަށް މި ވާހަކަފުޅުގައި ރައީސް އިބްރާހީމް މުހައްމަދު ސޯލިހު ވިދާޅުވި އެވެ.\nއަދި އިތުރަށް ވިދާޅުވީ ހުރިހާ ބާރުތައް ސަރުކާރަށް ދީގެން ހިންގުމަކީ މި ސަރުކާރުން ކުރާނެ ކަމެއް ނޫންކަމަށާއި، ރާއްޖެ ތަރައްގީ ކުރެވޭނީ ލާމަރުކަޒީ ފުރިހަމަ ނިޒާމެއް ގާއިމްކޮށްގެންކަންމަށްވެސް އެމަނިކުފާނުވަނީ ފާހަގަކުރައްވައިފަ އެވެ.


SunOnline: Covid19 ge nurakkaa luikoh neguneethee MP Raaee maafah edhijje\nކޮވިޑް19ގެ ނުރައްކާ ލުއިކޮށް ނެގުނީތީ މެމްބަރު ރާއީ މައާފަށް އެދިއްޖެ\nޝަފްނާ ހުސައިން 02 May 2020, 16:22\nކޮވިޑް19 ރޯގާއަކީ އާދައިގެ ބަލިމަޑުކަމެއް ކަމަށާއި، ބައްޔާ ގުޅިގެން ރައްޔިތުން "ޖަލެއްގައި" ބަންދުވެގެން ތިބެންނުޖެހޭ ކަމަށް ވިދާޅުވެ ރައްޔިތުންްގެ މަޖިލީހުގެ ޖަލްސާއެއްގައި ދެއްކެވި ވާހަކައަށް މަކުނުދޫ ދާއިރާގެ މެމްބަރު މުހައްމަދު ރާއީ މައާފަށް އެދިވަޑައިގެންފިއެވެ.\nމާޗު މަހުގެ ނުވަ ވަނަ ދުވަހު އޮތް މަޖިލީހުގެ ޖަލްސާގައި ބަހުސްކުރައްވަމުން ރާއީ ވިދާޅުވެފައި ވަނީ ކޮރޯނާއާ ގުޅިގެން ދުނިޔެ ނިމުނީކަމަށް ގަބޫލުކޮށް، ރައްޔިތުންގެ ދިރިއުޅުން\nބަދަލުކުރާ ހިސާބަށް ދާންޖެހޭ ކަމަށް ގަބޫލުނުކުރައްވާ ކަމަށެވެ.\nއަދި ހަމަ އާންމު އުސޫލުން ދިރިއުޅުން ކުރިއަށް ގެންދަން ވެސް މެމްބަރު ގޮވާލެއްވިއެވެ.\n"އެއްވެސް ވަރަކަށް އަޅުގަނޑު ގަބޫލެއް ނުކުރަން، އަޅުގަނޑުމެން އަމިއްލައަށް ޖަލެއް ހަދައިގެން އޭގެތެރޭގައި ބަންދުވެގެން ތިބުމެއް،" މެމްބަރު ވިދާޅުވިއެވެ.\nއަދި ކޮވިޑް19 އަކީ އާދައިގެ ބަލިމަޑުކަމެއްގެ ގޮތުގައި ސިފަކުރައްވައި މެމްބަރު ވިދާޅުވީ، ރައްޔިތުން ރޯގާއަށް ބިރުން އުޅެނީ ބައެއް މީޑިއާތަކުން ރައްޔިތުންގެ ހިތުގައި ބިރުވެރިކަން އުފައްދާ އުސޫލުން ކަންކަން ކުރާތީ ކަމަށެވެ.\nމެމްބަރުގެ ވާހަކަތަކާ ގުޅިގެން އޭރު ރައްޔިތުންގެ މާބޮޑު ނުރުހުމެއް އަމާޒުނުވި ނަމަވެސް، ރާއްޖޭގައި ކޮވިޑް19 ފެތުރެން ފަށައި، މާލެ ސަރަހައްދު ލޮކްޑައުން ކުރަން ޖެހުނު ހިސާބުން، މަޖިލީހުގައިި މެމްބަރު ރާއީގެ އިތުރުން އެމްޑީޕީގެ ގިނަ މެމްބަރުންތަކެއް ދެއްކެވި ވާހަކަތަކުގެ ވީޑިއޯ ކްލިޕްތައް މިހާރު ވަނީ ދައުރުވާން ފަށައިފައެވެ.\nއެފަދަ ވީޑިއޯއެއް ރީޓުވީޓުކުރައްވައި މެމްބަރު ރާއީ އިއްޔެ ވިދާޅުވެފައި ވަނީ އެދުވަހު މަޖިލީހުގައި އެގޮތަށް ވާހަކަދެއްކެވީ އޭރު ބައްޔާ ބެހޭގޮތުން ލިބިހުރި މައުލޫމާތުގެ އަލީގައި ކަމަށެވެ.\n"އޭރު އެއީ ކޮރޯނާ، ބައްޔަށް ނަމެއްވެސް ނުދެވޭ. އޭރު ލިބިހުރި މައުލޫމާތާއެކު ދެކެވުނު ވާހަކަތަކަށް ދިވެހި ހުރިހާ ލޮބުވެތި ރައްޔިތުންގެ ކިބައިން ނިހާޔަތަށް މައާފަށް އެދެން،" މެމްބަރު ވިދާޅުވިއެވެ.\nމެމްބަރު މިހެން ވިދާޅުވި ނަމަވެސް، އަލަށް ފެނުނު ކޮރޯނާވައިރަސް އަށް ޑަބްލިއުއެޗްއޯ އިން "ކޮވިޑް19" ގެ ނަން ދީފައި ވަނީ އޭގެ ގާތްގަނޑަކަށް މަސް ދުވަސް ކުރިން، ފެބުރުއަރީ މަހުގެ 11 ވަނަ ދުވަހުއެވެ.\nމެމްބަރު ރާއީގެ އިތުރުން މަޖިލީހުގައި އެމްޑީޕީގެ ގިނަ މެމްބަރުންތަކެއް ވަނީ އެމޭރުމުން ވާހަކަދައްކަވައިފައެވެ. ކޮވިޑް19 އަކީ އާދައިގެ ރޯގާއެއް ކަމަށާއި، ދުނިޔޭގައި އުޅޭ ރޯގާއެއް ވިއްޔާ ރާއްޖެއަށް ވެސް އަންނާނެ ކަމަށް ވިދާޅުވެ އެމްޑީޕީ މެމްބަރުން ވަނީ ލޯކަލް ކައުުންސިލްތަކުގެ އިންތިހާބު ފަސްކުރުމާ ދެކޮޅަށް ވެސް އޭރު ވާހަކަދައްކަވައިފައެވެ.\nއަދި ރާއްޖެ ލޮކްޑައުން ކުރުމާ ދެކޮޅަށް ވެސް އެމްޑީޕީ މެމްބަރުން ވަނީ މަޖިލީހުގައި ވާހަކަދައްކަވައިފައެވެ. އޭރު މެމްބަރުން ވިދާޅުވީ ލޮކްޑައުން ކޮށްފިނަމަ އިގްތިސޯދަށް ލިބޭ ގެއްލުން ކޮވިޑް19 އިން ލިބޭ ގެއްލުމަށް ވުރެ ބޮޑުވާނެ ކަމަށެވެ.\nރާއްޖޭގައި ކޮވިޑް19 ފެތުރި، މާލޭގެ އިތުރުން އުތުރުގެ އަތޮޅުތަކުންވެސް އަންނަނީ ޕޮޒިޓިވް ކޭސްތައް ފެންނަމުންނެވެ. އަދި ތިލަދުންމަތީގެ ބައެއް ރަށްތައް ވަނީ މޮނީޓަރިން ހާލަތަށް ގެންގޮސްފައެވެ.އެގޮތުން ހއ. އުތީމު، ހއ. ދިއްދޫ، ހއ. ތަކަންދޫ، ހދ. ހިރިމަރަދޫ އަދި ހދ. ކުމުންދޫ އޮތީ މޮނީޓަރިން ހާލަތުގައެވެ.\nމިހާތަނަށް ރާއްޖެއިން 491 މީހަކަށް ބަލި ޖެހިފައިވާއިރު، ބަލީގައި އެކަކު ވަނީ ނިޔާވެފައެވެ.\nކޮވިޑް19 ގެ ނުރައްކާ ލުއި ގޮތަކަށް ނަންގަވައި ރާއީ ވާހަކަދެއްކެވި ބަހުސް އޮތް އޮތް ދުވަހު މުޅި ދުނިޔެއިން 10،9577 މީހަކަށް ކޮވިޑް19 އޮތީ ޖެހިފައެވެ. އަދި އެ ބަލީގައި މަރުވި މީހުންގެ އަދަދު ހުރީ 3،809 ގައެވެ. އަދި ގައުމުތަކުން ވައިރަހާ ދެކޮޅަށް ހަރުކަށި ފިޔަވަޅުތަކެއް އަޅަންޖެހޭ ކަމަށް ދުނިޔޭގެ ސިއްހަތު ޖަމިއްޔާއިން ވެސް އޭރު ދިޔައީ ގޮވާލަމުންނެވެ.


Kulhuntherin Thiby Vaccine Jahain Viyas League Fashan Thayyarah: Bassam - Vaguthu\nއެފްއޭއެމްގެ ރައީސް ބައްސާމް-- ވަގުތު އިމޭޖްސް/ މުހައްމަދު އަފްޒަލް\nރާއްޖޭގެ ފުރަތަމަ ޑިވިޝަނުގެ ކުޅުންތެރިން ތިބީ ވެކްސިން ޖަހައިގެންވިޔަސް ލީގުގެ ކުޅުން އަލުން ފެށުމަށް ތައްޔާރަށް ކަމަށް ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) ގެ ރައީސް ބައްސާމް އަދީލް ޖަލީލް ވިދާޅުވެއްޖެއެވެ.\nކުއްލިގޮތަކަށް ލީގު މެދުކަނޑާލުމާއި ގުޅިގެން ރާއްޖޭގެ ފުރަތަމަ ޑިވިޝަނުގެ ޓީމުތަކުގެ ކުޅުންތެރިންނާއި އޮފިޝަލުންގެ އިތުރުން ކުލަބުތަކުން ދަނީ ކަންބޮޑުވުން ފާޅުކުރަމުންނެވެ. ކުލަބުތަކުގެ އެދުމަކީ ވީ އެންމެ އަވަހަކަށް ކުޅެވޭނެ ގޮތެއް ވުމެވެ.\nރާއްޖެޓީވީގެ "ކުޅިވަރު ފައިލް" ޕްރޮގުރާމުގައި ވާހަކަދައްކަވަމުން ބައްސާމް ވިދާޅުވީ ފުޓްބޯޅަ އަލުން ފަށާ ނަމަ އަނެއްކާވެސް އާ އުސޫލެއް ކަނޑައަޅަން އެޗްޕީއޭއިން އަންގާފައިވާ ކަމަށެވެ. އެފްއޭއެމުން މީގެކުރިން ހުށައެޅި އުސޫލަކީ އެޗްޕީއޭގެ މަޝްވަރާގެ މަތިން ފީފާ އާއި އޭއެފްސީ މިންގަނޑުތަކަށް ފެތޭ އުސޫލެކެވެ. އެހެންކަމުން ބައްސާމް ވަނީ އެ އުސޫލު އިތުރަށް ބަދަލުކުރާނެ ގޮތެއް އެނގިވަޑައިނުގަންނަވާ ކަމަށް ވިދާޅުވެފައެވެ.\nބައްސާމް ވިދާޅުވީ ބައްސާމް ލީގު މެދުކަނޑާލުމުން ކުލަބުތަކުން ކަންބޮޑުވުން ފާޅުކޮށްފައިވާއިރު، ކުލަބުތަކާއި، އޮފިޝަލުން އަދި ކުޅުންތެރިންވެސް ތިބީ ވެކްސިން ޖަހައިގެންވިޔަސް ލީގުގެ ކުޅުން އަކުން ފެށުމަށް ކަމަށެވެ. އަދި ލީގު ކުރިއަށް ގެންދިޔުމަށްޓަކައި ސިއްހީ އިދާރާތަކަށް ދޭން ޖެހޭ ފުރިހަމަ އެއްބާރުލުން ކުލަބުތަކުން ދޭނެ ކަމަށާއި، އުންމީދަކީ ވީއެންމެ އަވަހަކަށް ލީގުގެ ކުޅުން ފެށިގެން ދިޔުން ކަމަށްވެސް ބައްސާމް ވިދާޅުވިއެވެ.\nމާލޭގައި ކޮވިޑުގެ ކޭސްތައް ގިނަވާން ފެށުމާއި ގުޅިގެން އެޗްޕީއޭގެ ކުއްލި އެންގުމަކާއެކު ލީގުގެ ކުޅުން ހުއްޓާލީ ދެވަނަ ބުރުގެ މެޗުތައް ކުރިޔަށްދަނިކޮށެވެ. ކުލަބުތަކުގެ ކުޅުންތެރިންގެ އާދޭހަކީ އެ ކުޅުންތެރިންގެ އާމްދަނީއަށް މިކަމުގެ ސަބަބުން ނޭދެވޭ އަސަރު ކުރުމެވެ. އަދި މި މައްސަލައަށް އަވަސް ހައްލެއް ލިބިގެންދިއުމަކީ ކުޅުންތެރިންގެ ބޮޑު އުއްމީދެކެވެ.\nމި މައްސަލައިގައި ކުލަބުތަކުން މިހާރު މަސައްކަތްކުރަނީ ކަމާބެހޭ ފަރާތްތަކާއި ވާހަކަދައްކައިގެން އަވަސް ހައްލެއް ހޯދުމަށެވެ.\nފެބުރުއަރީ 12, 2021 13:22\nމަގާމުގެ ދަހިވެތިކަމުގަ ގެއްލިނުހުރެ ކުޅޭ ކުދިން ކާރި ބުނެބަ މީވަގުތަކީ ކޮންމެހެން މުބާރާތެއް ބޭއްވުމަށް އެކަށީގެންވާ ވަގުތެއް ނޫންކަމަށާ. ފާއިތުވެގެން ދިޔަ ހުރިހާ އަހަރުތަކަކީ މުބާރާތް ބޭއްވިގެން ދިޔަވަގުތު ތަކެއްކަމަށް އެހެންކަމުން ކެއްތެރިކަން އިސްކޮށް ހަމަވިސްނުމުގަ ތިބެން. އެހެންނޫނަސް މިހާރު މާ މޮޅުކުޅުމެއްވެސް ނުދެއްކޭކަމަށް.\nފެބުރުއަރީ 12, 2021 15:50\nކޯއްޗެއް ކުޅޭކަށްތަ؟ މިއުޅެނީ ފްރޮންޓުލައިނަށް ހަމަޔަށް ވެކްސިން ނުދެވިގެން. ކުޅުންތެރިން ކައިރި ބުނޭ މަޑުން ތިބޭށޭ.\nފެބުރުއަރީ 13, 2021 09:42\nބައްސާމް ކުރިވައްކަންތައް ބަލާފިޔަވަޅު އަޅާތަން ބަލަން ދިވެހިން ތިބީ ކެއްމަދުވެފަ! މިވަގުތު ގިނަ މީހުނެ އެއްތަންވެ ކުޅޭ ކުޅިވަރު ކުޅެ އަދި ކުޅުމައް ހިއްވަރު ދިނުމަކީ އަނިޔާއެއް! ބައްސާމުއަކީ ރަށުތެރޭފަސާދަ އުފައްދަން އުޅޭމީހެއްތަ؟ އޭނާހިފާހައްޔަރުކޮށް ފުރިހަމަ ތަހުގީގެއް ހިންގާ!\nފެބުރުއަރީ 13, 2021 10:01\nވެކްސިނަކީ އިތުބާރެއް އޮންނަ އެއްޗެއްނޫން އެވަރުގެ މޮޅު ވެކްސިނެއްނަމަ އާވޭރިއަން ވެކްސިން ޖަހާފަ ތިބި މީހުންނަށް ޖެހޭނެތަ؟